সিনেমা নিষিদ্ধ করে দিলে কেমন হয় | The Daily Star Bangla\nদহগ্রাম গুচ্ছগ্রামের ১৩০ ঘরের ৮০টি ৪ বছর ধরে ফাঁকা রামেক করোনা ইউনিটে ২৪ ঘণ্টায় ৫ জনের মৃত্যু বঙ্গবন্ধু সেতু পূর্ব সংযোগ সড়কে দুর্ঘটনায় নিহত ১, যানজট প্রথম সাক্ষাতে কমলা হ্যারিসকে ভারত সফরের আমন্ত্রণ মোদির ভারতে ২৪ ঘণ্টায় মৃত্যু ৩১৮, শনাক্তের হার ২ শতাংশ আসামে উচ্ছেদ অভিযান: পুলিশের সঙ্গে সংঘর্ষে নিহত ২ ‘মোর টাকা নাই পইসা নাই, জংলি কচু আন্দিয়া খাং’ কুমারখালীতে অস্ত্রসহ স্বেচ্ছাসেবক লীগ নেতা গ্রেপ্তার যেভাবে মধু চাষে লাভবান সিলেটের কৃষক পাবনার সাদুল্লাপুর উচ্চ বিদ্যালয়ে ফেরেনি ৩০ শতাংশ শিক্ষার্থী মমেক করোনা ইউনিটে ২৪ ঘণ্টায় মৃত্যু ৪, শনাক্ত ৬.৮৮ শতাংশ হাসপাতাল! কুষ্টিয়ায় যুবককে গুলি করে হত্যা টেকসই খাদ্য ব্যবস্থা অর্জনে বর্ধিত তহবিল প্রয়োজন: প্রধানমন্ত্রী বিশ্বে মৃত্যু ৪৭ লাখ ২৭ হাজার, শনাক্ত ২৩ কোটি ৫ হাজার\nসিনেমা নিষিদ্ধ করে দিলে কেমন হয়\nরোববার, সেপ্টেম্বর ১২, ২০২১ ০২:৪৬ অপরাহ্ন\nক্ষমতাবান, বিত্তশালী ও রাষ্ট্রযন্ত্রকে আরাম-স্বাচ্ছন্দ্য দেয় না এমন শিল্প-সংস্কৃতির দরকার কি? একটি আইন করে বা প্রয়োজনে সংবিধান সংশোধনের মাধ্যমে দেশে চলচ্চিত্রসহ সব মাধ্যমের শিল্পচর্চা একেবারে নিষিদ্ধ করে দিলে কেমন হয়? বিজ্ঞাপন ও চলচ্চিত্রের সংশোধিত নীতিমালা এমন প্রশ্নের সুযোগ করে দিলো।\nএ বছরের ৩১ মে তথ্য ও সম্প্রচার মন্ত্রণালয় নির্বাহী আদেশে দেশীয় চলচ্চিত্রে বিদেশি অভিনয়শিল্পী, কলা-কুশলী, সংগীতজ্ঞ, সংগীত শিল্পী এবং বিজ্ঞাপনে বিদেশি শিল্পীর অংশগ্রহণ সংক্রান্ত নীতিমালা ২০২১ (সংশোধিত) জারি করতে গিয়ে কার্যত চলচ্চিত্র নির্মাণকেই কঠিন করে দিয়েছে।\nএই নীতিমালায় বিজ্ঞাপনে বিদেশি শিল্পী, কলা-কুশলীদের অংশগ্রহণ জটিল করে দেওয়া হয়েছে। নতুন নীতিমালার কয়েকটি ধারায় নিরাপত্তা ও আইনশৃঙ্খলা এবং ধর্মের সংবেদনশীলতার কথা বলে একটি চলচ্চিত্র আটকে দিতে বা নিষিদ্ধ করতে যে সব অস্ত্র ব্যবহারের সুযোগ তৈরি করে দেওয়া হয়েছে তা অবশ্যই আলোচনার দাবি রাখে। এর সঙ্গে গণতান্ত্রিক রাষ্ট্রের নাগরিক হিসেবে একজন লেখক-পরিচালকের মৌলিক অধিকারের প্রশ্ন জড়িত।\nখুবই অবাক লাগছে, মৌলিক অধিকারের সঙ্গে সাংঘর্ষিক আইন প্রণয়ন করলে আদালতে চ্যালেঞ্জ করার সুযোগ আছে। অথচ নির্বাহী আদেশে চলচ্চিত্র (যে মাধ্যমেরই হোক) নির্মাণে প্রতিবন্ধকতা তৈরি করে এমন একটি নীতিমালার গেজেট প্রকাশের পরও চলচ্চিত্র সংশ্লিষ্ট কোনো পক্ষ থেকেই বিরোধিতা তো দূরের কথা, কোনো আলোচনার প্রয়াস নেওয়া হয়নি। অথচ টেলিভিশন ও সিনেমা ইন্ডাস্ট্রির পেশাজীবীদের অনেকগুলো সমিতি ও সংগঠন আছে।\nনীতিমালার নিরাপত্তা ও আইনশৃঙ্খলা সংক্রান্ত অনুচ্ছেদে যে সব কারণে একটি সিনেমার অনুমোদন বাতিল করা হতে পারে, সেদিকে একটু নজর দেওয়া যাক:\n(ক) বাংলাদেশে বা বাংলাদেশের জনগণ, ঐতিহ্য, সংস্কৃতি, রীতিনীতি ও পোশাকের প্রতি যদি কোনোভাবে ঘৃণার উদ্রেক করে।\nব্যাপারটি অস্পষ্ট। কস্টিউমের কারণে কিভাবে ঘৃণার উদ্রেক হয়। শাড়ি, লুঙ্গি, পাজামা-পাঞ্জাবি— এগুলো বাংলাদেশের জনগণের ঐতিহ্যবাহী পোশাক। এসব পোশাক পরা কাউকে নেতিবাচক চরিত্রে দেখানো যাবে না? নাকি এর মাধ্যমে সরকারি-বেসরকারি ইউনিফর্মধারী— যাদের পোশাকে চেনা যায় তাদের বোঝানো হয়েছে? তাদের কাউকে এমনভাবে দেখানো যাবে না যার ফলে ওই পোশাকধারীর ওপর জনমনে ঘৃণা তৈরি হয়?\n(খ) বাংলাদেশের রাষ্ট্রীয় অখণ্ডতা বা সংহতি নষ্ট হয় এমন মনোভাব ব্যক্ত করা।\nপ্রশ্ন হচ্ছে, সিনেমা কিভাবে দেশের অখণ্ডতা বিনষ্ট করতে পারে? এর কোনো নজির আছে? কেউ একজন মনে করলো কোনো একটা সিনেমার কোনো একটা চরিত্রের বক্তব্যে রাষ্ট্রের অখণ্ডতা বা সংহতি বিনষ্ট হয়েছে তাহলে পরিচালকের বিরুদ্ধে মামলার সুযোগ করে দেওয়া হলো না, সেই ভাবনা যতই অমূলক হোক? কোনো সিনেমা এমনটি ঘটাতে পারলে 'জোকার'র মতো ছবি কি আমেরিকায় মুক্তি পেত?\n(ঘ) রাজনৈতিক উদ্দেশ্যে কোনো বিদ্রোহ, নৈরাজ্য বা হিংসাত্মক ঘটনার প্রদর্শন।\nপ্রশ্নটি খুবই যৌক্তিক যে, কোনো অঞ্চলের দুই শ্রেণি বা গোষ্ঠীর মধ্যে সংঘাত হলো বা কোনো বাহিনীতে বিদ্রোহ দেখা দিলো। কোথাও রাজনৈতিক সংঘাতে নৈরাজ্য, হিংসাত্মক ঘটনা ঘটলো— টেলিভিশন বা সংবাদপত্রে তা প্রকাশিত হলো। সত্য ঘটনা অবলম্বনে একজন লেখক-পরিচালক চলচ্চিত্র নির্মাণ করলেন। রাজনৈতিক দলের কোনো কর্মীর ধারণা হলো, রাজনৈতিক এজেন্ডা থেকে এই ছবি বানানো হয়েছে এবং তিনি মামলা ঠুকে দিলেন। ছবিটি যে রাজনৈতিক উদ্দেশ্য প্রণোদিত তা নির্ণয় করবে কে? একজন চিত্রনাট্যকার ও পরিচালক রাজনীতি সচেতন হবেন এটা কি অস্বাভাবিক? তার রাজনৈতিক ভাবনার প্রকাশ তার চলচ্চিত্রে থাকতেই পারে। এমনকি, রাজনৈতিক কর্মীও সিনেমা বানাতে পারেন। প্রতিপক্ষের রাজনৈতিক সহিংসতা, নৈরাজ্য ও হিংসাত্মক ঘটনার বাস্তব চিত্র ধারণ করে তিনি নন-ফিকশন অথবা সেই ঘটনা নিয়ে ফিকশন তৈরিতে বাধাগ্রস্ত হবেন কেন? যেহেতু দেশে রাজনীতি নিষিদ্ধ নয়, রাজনৈতিক এজেন্ডা বা উদ্দেশ্যে চলচ্চিত্র নির্মাণ কেন করা যাবে না?\n(চ) আইনশৃঙ্খলা ভঙ্গ ও আইন অমান্যের পক্ষে প্ররোচিত করে এমন কিছু প্রদর্শিত হলে।\nফিকশনের কোনো চরিত্রের আইন ভঙ্গ করাকে যদি প্ররোচনা মনে করা হয় তাহলে নির্মাতা কী করতে পারেন? সভ্যতার ইতিহাসের শুরু থেকে আইন অমান্য করার নজির আছে। সিনেমা আবিষ্কার হলো মাত্র একশ বছর হয়েছে। এর আগে পৃথিবীতে আইন অমান্যের কোনো ঘটনা ঘটেনি? আইন অমান্যের জন্য কল্পিত গল্পের চিত্রায়নকে দায়ী করা যায়?\n(ছ) প্রতিরক্ষা বাহিনী পুলিশ বা অন্য কোনো বাহিনীর সদস্য যারা দেশের শৃঙ্খলা রক্ষায় নিয়োজিত তাদের উপহাস করা হলে অথবা তাদের প্রতি ঘৃণার উদ্রেক করে এমন কিছু করা হলে। তবে এসব বাহিনীর লোকদের নিয়ে যদি কোনো চরিত্র চিত্রায়ন করে তা 'দূষণমুক্ত' করার উদ্দেশ্যে নিবেদিত হয় তাহলে অনুমোদনযোগ্য বলে বিবেচিত হবে।\nএই ধারায় পরোক্ষভাবে বলে দেওয়া হয়েছে আইনশৃঙ্খলা রক্ষাকারী বাহিনীর কাউকে মন্দ চরিত্রে দেখানো যাবে না। সারা বিশ্বেই শৃঙ্খলা বাহিনীর সদস্যদের ভালোমন্দ দুই চরিত্রে দেখানো হয় এবং এ দেশেও অতীতে একইভাবে দেখানো হয়েছে। কোনো বাহিনীর কেউ মন্দ হওয়া মানে পুরো বাহিনী যে মন্দ নয়, দর্শক কি বোঝেন না?\nএমনকি, একটা বাহিনীর কোনো একটা ইউনিটের সব সদস্য মন্দ হলেও কি পুরো বাহিনীর গায়ে কালিমা লাগে? জাতির জনক বঙ্গবন্ধু শেখ মুজিবুর রহমান ও তার পরিবারের নৃশংস হত্যাকাণ্ডে প্রতিরক্ষা বাহিনীর বিপথগামী সদস্যরা জড়িত ছিল। এতে পুরো দেশ প্রেমিক সেনাবাহিনীর গায়ে কালিমা লাগেনি। আমরা আমাদের প্রতিরক্ষা বাহিনীকে ভালোবাসি, সম্মান করি।\nএর বাইরে ধর্মীয় অনুভূতিতে আঘাতের প্রসঙ্গটিও আছে। প্রশ্ন হচ্ছে— একজন লেখক, নির্মাতার পক্ষে আদৌ কি সম্ভব সারা দেশের সব মানুষের মনস্তত্ত্ব বোঝা? এদেশে কে কোন কারণে আঘাতপ্রাপ্ত হন, কারো বোঝার ক্ষমতা আছে? এই অনুচ্ছেদের ধারাগুলো অতি সংবেদনশীলদের হাতে 'অস্ত্র' তুলে দিবে— কারণে বা অকারণে।\nএছাড়াও, উল্লেখিত নীতিমালার অন্যান্য অনুচ্ছেদের ধারা নিয়ে ব্যাপক আলোচনা ও প্রশ্নের সুযোগ আছে। সাম্প্রতিক কয়েকটি উদাহরণ এসব প্রশ্নের স্বপক্ষে শক্ত ভিত্তি দাঁড় করিয়েছে।\n১) মস্কো আন্তর্জাতিক চলচ্চিত্র উৎসবে পুরস্কারপ্রাপ্ত ও বিশ্বব্যাপী আলোচিত মোস্তফা সরয়ার ফারুকী'র 'শনিবার বিকেল' দেশের ভাবমূর্তি নষ্টের আশংকায় নিষিদ্ধ হয়ে আছে। গুলশানের হলি আর্টিজানে সংঘটিত ইতিহাসের নিকৃষ্টতম ভয়াবহ সন্ত্রাসী হামলাকে কেন্দ্র করে সিনেমাটির গল্প। মর্মান্তিক ও হৃদয় বিদারক এই ঘটনা বিশ্ববাসীর অজানা নয়।\n২) এ বছর 'মেকাপ' নামে একটি চলচ্চিত্রকে অপ্রদর্শনযোগ্য ঘোষণা করা হয়েছে সেন্সর বোর্ডে থাকা খোদ চলচ্চিত্র সংশ্লিষ্টদের প্রভাবে। ছবিটিতে নাকি চলচ্চিত্রের লোকদের চরিত্রায়ন এমনভাবে করা হয়েছে যা প্রদর্শিত হলে তাদের ভাবমূর্তি বলে আর কিছু থাকবে না!\n৩) সাম্প্রতিক বহুল আলোচিত একটি ওয়েব সিরিজে পুলিশ কর্মকর্তার নেতিবাচক চরিত্রায়নের অভিযোগে নতুন প্রজন্মের এক সৃজনশীল পরিচালককে একটি বিশেষ বাহিনী জিজ্ঞাসাবাদের নামে এখতিয়ার বহির্ভূত হয়রানি করেছে।\n৪) জাতীয় চলচ্চিত্র পুরস্কারপ্রাপ্ত সিনেমা 'ন ডরাই'র কেন্দ্রীয় চরিত্রের নামকে কেন্দ্র করে এক শ্রেণির মানুষ রাস্তায় নামার চেষ্টা করেছিল। এমনকি, তারা মামলার হুমকি দিয়ে উকিল নোটিশও পাঠিয়েছিল। ছবির প্রযোজক সরকারি দলের এক প্রভাবশালী নেতার পরিবারের সদস্য এবং নিজেও সরকারি দলের রাজনীতির সঙ্গে জড়িত বলে খুব একটা সুবিধা পায়নি শেষ পর্যন্ত। তবে একজন সাধারণ প্রযোজক-পরিচালক হলে কী হতো তা সহজে অনুমান করা যায়।\nনানা শ্রেণি-পেশার মানুষের ভাবমূর্তি নষ্ট, সম্মানহানি, ধর্মীয় অনুভূতিতে আঘাতের অভিযোগে সিনেমা সেন্সরে আটকে দেওয়া, মামলা, জেল, হামলা, হুমকি ও জিজ্ঞাসাবাদের নামে হয়রানির অনেক উদাহরণ সাম্প্রতিক সময়ে আছে। এর কিছু প্রকাশিত হয়, বাকিগুলো থেকে যায় আড়ালে।\n'শনিবার বিকেল' অনেক দেশে প্রদর্শিত হয়েছে। বিশ্ববাসী এই ছবিটিকে একটি ফিকশন হিসেবে দেখেছে। গুলশানের মর্মান্তিক ঘটনায় বাংলাদেশ ভিকটিম। বিগত বছরগুলোতে বেশ কয়েকটি উন্নত দেশ অসংখ্য সন্ত্রাসী হামলায় আক্রান্ত হয়েছে। আক্রান্তের প্রতি সভ্য সমাজ ও দেশের সহানুভূতি আছে। ভাবমূর্তি নষ্টের কী কারণ থাকতে পারে তা বোধগম্য নয়। প্রকৃত অর্থে এই যুগে সিনেমা কি আসলেই আটকে রাখা যায়, যখন সিনেমা হল কার্যত আকাশে?\nআন্তর্জাতিক গণমাধ্যম ছবিটি নিষিদ্ধের সংবাদ প্রকাশ করেছে। একটি গণতান্ত্রিক দেশে লেখক-পরিচালক ও শিল্পীর বাকস্বাধীনতা নেই বলে জেনেছে দুনিয়া। এতে কি রাষ্ট্র ও সরকারের ভাবমূর্তি উজ্জ্বল হয়েছে?\nসব সম্প্রদায় ও পেশায় ভালো-মন্দ মানুষ আছেন। গুটি কয়েকের ব্যক্তিগত অপরাধের দায় পুরো কমিউনিটি, ধর্ম বা পেশার সবার নয়। রাজনীতিক, সরকারি কর্মকর্তা, আইনশৃঙ্খলা রক্ষাকারী বাহিনীর সদস্য, আইনজীবী, সাংবাদিক, চলচ্চিত্র নির্মাতা বা যেকোনো পেশার কোনো একজন মানুষ অপরাধে জড়াননি এমন তো নয়। দেশের গণমাধ্যমে এ বিষয়ক সংবাদ নিয়মিত আসে।\nচলচ্চিত্র সংশ্লিষ্টরা কি ব্যতিক্রম? কাস্টিং কাউচ নিয়ে নিকট অতীতের হ্যাশট্যাগ 'মি টু' আন্দোলনে বিশ্বব্যাপী চলচ্চিত্র সংশ্লিষ্ট অনেকের বিরুদ্ধে অভিযোগ উঠেছিল। এমন অভিযোগ থেকে এ দেশের চলচ্চিত্র ইন্ডাস্ট্রি কি মুক্ত? তাহলে চলচ্চিত্র সংশ্লিষ্টরা ঢালাওভাবে গায়ে নিলেন কেন? অন্য পেশার মন্দ লোকের চরিত্রায়ন তারা করতে চান কিন্তু, নিজেদের কমিউনিটির মন্দ লোকের চরিত্রায়ন দেখাতে চান না। ভাবমূর্তি ক্ষুণ্ণের নামে একটি সিনেমা আটকে দেওয়ার সুপারিশ করেন— এটা কি যৌক্তিক?\nসিনেমা ও নির্মাতার বাকস্বাধীনতার বিরুদ্ধে দাঁড়িয়ে সেন্সর বোর্ডে থাকা চলচ্চিত্রের প্রতিনিধিরা হীনমন্যতা দেখিয়েছেন। চলচ্চিত্র পেশায় নিয়োজিতদের ভাবমূর্তি ক্ষুণ্ণ করেছেন— এমন অভিযোগ আসতেই পারে।\nথানা-পুলিশ, সিআইডি, ডিবি বা পিবিআই তদন্তের স্বার্থে যে কাউকে জিজ্ঞাসাবাদ করতে পারে। এক্ষেত্রে আইনসম্মত উপায় হচ্ছে সমন জারি করা। খুবই জরুরি, জন-গুরুত্বপূর্ণ বা রাষ্ট্রীয় নিরাপত্তার বিষয় জড়িত থাকলে ভিন্ন বিষয়। কয়েকদিন আগে দিনাজপুরে এক সিনিয়র পুলিশ কর্মকর্তা গ্রেপ্তার হয়েছেন অপহরণ করে মুক্তিপণ দাবির মতো গুরুতর অভিযোগে। অথচ একজন পুলিশ কর্মকর্তার অপরাধের দায় পুরো বাহিনীর নয় কথাটি সংশ্লিষ্টদের বুঝতে সমস্যা কোথায় তা বোধগম্য নয়। যা ঘটেছে তা বলতে গেলে বা সিনেমায় দেখালে লেখক ও পরিচালক অপরাধী হয়ে যাচ্ছেন, এমনকি শুরুতে সব চরিত্র কাল্পনিক— ডিসক্লেইমার দেওয়ার পরও।\nসাম্প্রতিক অনেক ঘটনায় দেশের প্রকৃত শিল্পীরা ভীত। মাথার ওপর আছে ডিজিটাল নিরাপত্তা আইনের ভয়। কথায় কথায় মামলা দায়ের এবং সব পেশা ও গোত্রের মানুষের অনুভূতিতে আঘাতের মামলার আশংকায় অনেকেই বাকস্বাধীনতার আশা এবং শিল্পচর্চা ছেড়ে বিকল্প পেশা খুঁজছেন। এ সময়ে আসা বিজ্ঞাপন ও চলচ্চিত্রের নতুন নীতিমালা মেনে অর্থবহ সিনেমা তৈরি প্রায় অসম্ভব। এ ধরনের কড়াকড়ি কার্যত সিনেমা নিষিদ্ধের মতোই বলে মনে করছেন স্বাধীন চলচ্চিত্র নির্মাতারা।\nসিনেমা নির্মাণের পরিবেশ উন্নত ও সহজ করার পাশাপাশি আন্তর্জাতিক সহযোগিতার পথ উন্মুক্ত করা যেখানে জরুরি সেখানে সিনেমা তৈরির পথ রুদ্ধ করে দেওয়া কাম্য নয়।


রায়পুরে লক্ষাধিক জনগনের জন্য ৮ জন চিকিৎসক! কমিউনিটি ক্লিনিকে চিকিৎসক শূন্য – আলোকিত নোয়াখালী-Alokitonoakhali.com\nMake the house at the Eid at the restaurant Shik Kabab\nরায়পুর শহর অঞ্চল শিবিরের উদ্যোগে বৃক্ষরোপণ অভিযান\nরায়পুরে ফারইষ্ট ইসলামী লাইফ ইন্স্যুরেন্স কোম্পানী লিমিটেড’র মৃত্যু দাবির চেক হস্তান্তর ও ব্যবসা উন্নয়ন সভা\nLaksham railway junction has their actual 84 level crossings People and vehicles are taking risks of life\nভারতের ৭ রাজ্যে বন্যায় ৭৭৪ জনের প্রাণহানি\nরায়পুরে লক্ষাধিক জনগনের জন্য ৮ জন চিকিৎসক! কমিউনিটি ক্লিনিকে চিকিৎসক শূন্য\nPosted by: editor এপ্রিল ১৮, ২০১৮\nমোঃওয়াহিদুর রহমান (মুরাদ), বিশেষ প্রতিনিধি।\n৫০ শয্যা বিশিষ্ট রায়পুর উপজেলা স্বাস্থ্য কমপ্লেক্স প্রতিষ্ঠার পর থেকে এত ক্রান্তিকাল অতিক্রম করেনি খুব বেশী। বর্তমান লক্ষ্মীপুর জেলা সিভিল সার্জন মোস্তফা খালেদ আহমেদ পদোন্নতির পর থেকে চিকিৎসক সংকট এবং অব্যবস্থাপনা তীব্র থেকে তীব্রতর হচ্ছে নিয়মিত। গত একমাসেই ৩ জন ইউএইচএফপিও এর বদলি এবং যোগদান হয়। চিকিৎসক সংকটের কারনে রোগীরা কাঙ্খিত সেবা থেকে বঞ্চিত হচ্ছে বলে অভিযোগ ভুক্তভোগী রোগীদের।\n২জন মাত্র গাইনি চিকিৎসক দিয়ে সরকারি এবং বেসরকারি সকল হাসপাতালের চিকিৎসা চলছে। বর্তমানে রায়পুর উপজেলা স্বাস্থ্য কমপ্লেক্সে ১জন সার্জারি, ১জন দন্ত, ৩জন এমবিবিএস চিকিৎসক এবং ইউএইচএফপিও দিয়ে জোড়াতালি দিয়ে চিকিৎসা সেবা চলছে লক্ষাধিক জনগনের । হার্ট, মেডিসিন, শিশু, চর্ম, কিডনি, ডায়বেটিস চিকিৎসক সংকটে ভুগছে রোগীরা।\nচরলক্ষ্মী থেকে মর্জিনা বেগম নামে এক রোগী চর্ম চিকিৎসক দেখাতে এসে জানতে পারেন এখানে চর্ম চিকিৎসক নেই। তিনি ক্ষোভ জানিয়ে বলেন, এত দুর থেকে এসেও ডাক্তার না থাকে তাহলে রোগীরা যাবে কোথায়?\nরায়পুর উপজেলার নব নিযুক্ত ইউএইচএফপিও মাহাবুব আরেফিন চিকিৎসক অপ্রতুলতার কথা স্বীকার করে জানান, আমি নতুন যোগদান করেছি। যে কজন চিকিৎসক এখানে আছেন তাদের দিয়ে যতটুকু সম্ভব চিকিৎসা দেয়ার চেস্টা করে যাচ্ছি। অল্প কিছুদিনের ভিতর হাসপাতালের সুষ্ঠু পরিবেশ ফিরে আসবে। অতীতে কি হয়েছে সেটি জানতে চাই না। আমার অভিজ্ঞতা এবং সিস্টেম জনবান্ধব হবে। জনগনকে স্বাস্থ্য সেবা সঠিক ভাবে দেয়ার জন্য সরকার ও জনগনের কাছে আমরা অঙ্গীকার বদ্ধ। দালালদের চিহ্নিত করা হচ্ছে এবং চিকিৎসকরা দায়িত্বে নিয়োজিত থেকে সঠিক ভাবে সেবা দিচ্ছেন।\nইতোমধ্যেই স্বাস্থ্য প্রকৌশল অধিদপ্তরের প্রায় ২৯ লাখ টাকার বরাদ্দ পেয়েছে রায়পুর উপজেলা স্বাস্থ্য কমপ্লেক্স। রক্ষনা – বেক্ষন সহ নানান কাজে ঠিকাদারের অনিয়মের অভিযোগ এনে উন্নয়ন কাজও বন্ধ ছিলো কিছুদিন ।বর্ষার আগে কাজ শেষ না হলে বর্ষা মৌসুমে বিপাকে পড়বে চিকিৎসক এবং রোগীরা বলে জানান। রায়পুর উপজেলার জনগনের মান সম্মত চিকিৎসা সেবা নিশ্চিত করার লক্ষ্যে সরকার আধুনিক যন্ত্রপাতি সরবরাহ করেছিলো। কিন্তুু নিয়োগ সংক্রান্ত জটিলতার কারনে জনবল নিয়োগ না হওয়ায় এসব ব্যায়বহুল যন্ত্রপাতি নষ্ট হয়ে অকেজোর পথে।\nলক্ষ্মীপুর জেলা সিভিল সার্জন মোস্তফা খালেদ আহমেদ জানান, চিকিৎসক সংকট দূর করার জন্য প্রতি মাসেই প্রতিবেদন পাঠাচ্ছি। বর্তমানে ৮ জন চিকিৎসক রয়েছেন সেখানে। চেস্টার ত্রুটি নেই চিকিৎসক বাড়ানোর জন্য।\nলক্ষ্মীপুর -২ (রায়পুর) আসনের সাংসদ এবং হাসপাতালের প্রধান উপদেষ্টা মোহাম্মদ নোমান এমপি বলেন, লাখ লাখ জনগনের দাঁড়প্রান্তে চিকিৎসা সেবা পৌঁছানো চিকিৎসক এবং সংশ্লিষ্টদের দায়িত্ব। ইতোমধ্যেই স্বাস্থ্যমন্ত্রী এবং সচিবকে রায়পুর উপজেলার চিকিৎসক সংকট দূর করার জন্য অনুরোধ করেছি। ওনারাও প্রয়োজনীয় ব্যবস্থা নেয়ার আশ্বাস দিয়েছেন।\nতুরস্কের পিঠে ছুরি মেরেছে যুক্তরাষ্ট্র : এরদোয়ান\nক্লায়েন্টরাই আমাদের শক্তি ও সাহস যোগাচ্ছে-চেয়ারম্যান ফাইনারী গ্রুফ\nঅবৈধ সম্পদ গড়লে তাড়াতাড়ি মৃত্যু হয়\n২ ঘণ্টায় জাকারবার্গের লোকসান ১ হাজার ৭০০ কোটি ডলার\nস্বপ্নের পদ্মা সেতুর ৭৫০ মিটার এখন দৃশ্যমান বসল পঞ্চম স্প্যান\nঅনলাইন ডেস্ক: বাংলাদেশ হাই কমিশনের উদ্যোগে সিঙ্গাপুরে অধ্যয়নরত বাংলাদেশি শিক্ষার্থীদের অংশগ্রহণে অনুষ্ঠিত হলো- ‘নেটওয়ার্কিং উইথ বাংলাদেশ স্টুডেন্ট ইন সিঙ্গাপুর ইভেন্ট’। হাই কমিশনের ...


ঈদে জাতির উদ্দেশ্যে যে আহবান জানিয়েছেন প্রধানমন্ত্রী !! - Ekusher Bangladesh\nHome>দেশের খবর>ঈদে জাতির উদ্দেশ্যে যে আহবান জানিয়েছেন প্রধানমন্ত্রী !!\nকরোনার আঘাতে বিপর্যস্ত হয়ে সংকটকাল অতিক্রম করছে বাংলাদেশ। এর মধ্যেই এসেছে ঈদুল ফিতর। ঈদ উপলক্ষে রবিবার (২৩ মে) সন্ধ্যায় জাতির উদ্দেশ্যে ভাষণ দিয়েছেন প্রধানমন্ত্রী শেখ হাসিনা।\nতিনি সবাইকে ঘরে থেকে ঈদ উদযাপনের আহবান জানিয়েছেন এবং সাম্প্রতিক বিষয় নিয়ে আলোচনা করেছেন। করোনায় অর্থনৈতিক ভাবে ক্ষতিগ্রস্ত হওয়ায় অনেক দেশ লকডাউন তুলে নিচ্ছে উল্লেখ করে প্রধানমন্ত্রী বলেন, বাংলাদেশও বেশি দিন লকডাউন আর রাখতে পারবে না।\nবাংলাদেশে গত ২৪ ঘণ্টায় ১৫৩২ জন করোনা রোগী শনাক্ত হয়েছে। এছাড়া মারা গেছেন আরও ২৮ জন। এ নিয়ে মোট মৃ’ত্যুর সংখ্যা ৪৮০ জন। দেশে মোট করোনা আ’ক্রান্তের সংখ্যা ৩১ হাজার ৭৩৭ জন। ২৪ ঘণ্টা সুস্থ হয়ে বাড়ি ফিরেছেন ৪১৫ জন। এখন পর্যন্ত মোট সুস্থ হয়েছেন ৬ হাজার ৯০১ জন।\nগত ২৪ ঘণ্টায় নমুনা পরীক্ষা করা হয়েছে ৯ হাজার ১৮৪ টি। নমুনা সংগ্রহ করা হয়েছে হাজার ২ লাখ ৪৩ হাজার ৫৮৩ টি। দেশে আজ রবিবার (২৪ মে) সর্বোচ্চ ২৮ জনের মৃ’ত্যু হয়েছে। আজ রোববার (২৪ মে) দুপুরে করোনার সর্বশেষ অবস্থা নিয়ে স্বাস্থ্য অধিদফতরের নিয়মিত অনলাইন ব্রিফিংয়ে এসব তথ্য জানানো হয়।


যেখানে দাড়িয়ে চুমু খেলেই নিশ্চন্ত যুগল! | বরিশালটাইমস\n২ ঘণ্টা আগের আপডেট বিকাল ১:৪৭ ; বৃহস্পতিবার ; ফেব্রুয়ারি ২১, ২০১৯\nযেখানে দাড়িয়ে চুমু খেলেই নিশ্চন্ত যুগল!\n৫:০৬ অপরাহ্ণ, ফেব্রুয়ারি ১৩, ২০১৮\nভ্যালেন্টাইনস দিবসের ঠিক আগের দিন। ১৩ ফেব্রুয়ারি, যাকে ‘কিস ডে’ বলে অভিহিত করা হয়। ভালবাসার মানুষটিকে চুমু খাবে, এ তো বলাই বাহুল্য। কিন্তু জানেন কি, বিশ্বের এমন এক গলিপথ রয়েছে, যেখানে দাঁড়িয়ে চুমু খেলে, আসন্ন ১৫টি বছর হেসেখেলে কাটবে যুগলের!\nপ্রায় তিন দিক সমুদ্রে ঘেরা মেক্সিকোর মধ্যমণি শহর, গুয়ানাজাতো। সরু সরু গলিপথের দু’ধারে রঙিন বাড়ির সারি। প্রস্থে মাত্র দেড় মিটার এই চুমু-গলি।\nকিন্তু, গুয়ানাজাতোর এই গলিতেই যেন লুকিয়ে রয়েছে প্রেমিক-প্রমিকাদের দীর্ঘস্থায়ী ‘লাভ-লাইফ’। শহরের ‘এল ক্যালেজো দেল বেসো’ বা ‘অ্যালে অফ কিসেস’, সহজ বাংলায় যাকে ‘চুমু-গলি’ বলা যেতেই পারে, এমনই এক জায়গা। এই গলিপথ সোজা রাস্তা নয়। দু’দিকে বসতবাড়ির মাঝ দিয়ে চলে যাওয়া গলিটি সিঁড়ির মতো ধাপে ধাপে উঠে গিয়েছে উপর দিকে। নীচ থেকে দেখলে মনে হতে পারে যে, কোনও একটি জায়গায় দুই বাড়ির বারান্দা যেন এক হয়ে গিয়েছে। যদিও বাস্তবে তা নয়।\nচুমু-গলির সেই সিঁড়ি\nকথিত, এই সিঁড়ির তৃতীয় ধাপে দাঁড়িয়ে চুমু খেলে আগামী ১৫ বছর খুবই সুখে কাটবে প্রেমিক যুগলের। তবে চুমু-গলির তৃতীয় ধাপে দাঁড়িয়ে কেউ যদি চুম্বন না করে, তা হলে আগামী ৭ বছর তাদের বেশ খারাপ যাবে। তৃতীয় ধাপ বাদে অন্য ধাপগুলির তেমন কোনও মহিমা নেই।\n১৮ শতকের এই রঙিন শহর ও তার চুমু-গলির জনপ্রিয়তা গড়ে ওঠে এক যুগলের প্রেমকাহিনি ঘিরে। আনা ও কারলোসকে একদিন চুম্বনরত অবস্থায় দেখে ফেলেন আনার বাবা। মেয়েকে হুমকি দিয়ে তিনি বলেন, দ্বিতীয় দিন এমন দেখলে, তিনি নিজেই খুন করবেন আনাকে। পরের দিন রাতে দু’জন আবারও ধরা পড়ে বাবার হাতে এবং কথা মতোই, বুকে ছুরি বসিয়ে হত্যা করেন নিজের মেয়েকে। আনাকে বাঁচাতে গিয়ে বারান্দা থেকে পড়ে যায় কারলোস। ওই তৃতীয় ধাপে এসে মুত্যু হয় তার। বিশ্বাস, কারলসের আত্মা এখনও রয়েছে সেখানেই। সেই-ই প্রেমিকদের ১৫ বছরের খুশি উপহার দেয়।


দেশকে করোনামুক্ত রাখা ছাত্রলীগের প্রতিটি কর্মীর দায়িত্ব এবং কর্তব্যঃ শিক্ষামন্ত্রী - বিয়ানীবাজারের ডাক ২৪\nজানুয়ারি ৪, ২০২২ ০ Comments\nশিক্ষামন্ত্রী ডা. দীপু মনি বলেছেন, গত একদিনে প্রায় ৩০ লাখ মানুষ সারাবিশ্বে করোনায় আক্রান্ত হয়েছে এবং নতুন যে ভ্যারিয়েন্ট ওমিক্রন সেটিও ইতোমধ্যে আমাদের দেশে শনাক্ত হয়েছে। কাজেই আমাদের এখন অত্যন্ত সতর্ক হওয়ার সময়। মনে রাখতে হবে গত বছর যখন করোনা বেড়েছে, তখন চাঁদপুর জেলা বেশি আক্রান্ত জেলার মধ্যে একটি ছিল। আমরা তার পুনরাবৃত্তি চাই না। সারাবিশ্বে করোনা অতিমারিতে বিপর্যস্ত, কোথাও কোথাও তৃতীয় ও চতুর্থ ঢেউ চলছে। লক্ষ লক্ষ মানুষ আক্রান্ত হচ্ছে।\nমঙ্গলবার (৪ জানুয়ারি) দুপুরে চাঁদপুর হাসান আলী সরকারি উচ্চ বিদ্যালয় মাঠ প্রাঙ্গণে বাংলাদেশ ছাত্রলীগের ৭৪তম প্রতিষ্ঠাবার্ষিকী উপলক্ষে জেলা ছাত্রলীগের বর্ণাঢ্য আয়োজনে প্রধান অতিথির বক্তব্যে তিনি এসব কথা বলেন।\nদীপু মনি বলেন, তোমরা নেত্রীর উন্নয়ন, শান্তি ও সমৃদ্ধির কথা। অর্থাৎ, তিনি দেশকে যে এগিয়ে নিয়ে যাচ্ছেন এবং বিশ্বে শান্তি প্রতিষ্ঠায় তার যে চেষ্টা, তার মানবিকতার যে নিদর্শন সে সমস্ত কথা মানুষের কাছে বাড়ি বাড়ি পৌঁছে দিবে। এটিও তোমাদের কাজ। আমি আশা করি আমরা সকলে মিলে এই কাজটি করব ইনশাআল্লাহ। আবারও শেখ হাসিনাকে জয়যুক্ত করে আমাদের এই উন্নয়ন ও অগ্রগতির ধারাকে অব্যাহত রেখে দেশকে বঙ্গবন্ধুর স্বপ্নের সোনার বাংলায় রূপান্তরিত করব। রুখে দিব সমস্ত চক্রান্ত ও ষড়যন্ত্র এবং স্বাধীনতা বিরোধীদের সকল অপচেষ্টা।\nআরও পড়ুন দোকান খোলা রাত ৮টা পর্যন্ত, ১০টার পর বাড়ির বাইরে নয়\n← আবারও লকডাউনের চিন্তা; দোকান-শপিংমল খোলার সময় কমছে\nবিয়ানীবাজারে আগামী ১৩, ১৪ ও ১৫ ফেব্রুয়ারী মেয়র সাহিত্য সংস্কৃতি ও নাট্য উৎসব →\nমোট পড়া হয়েছে 463\nমোট পড়া হয়েছে 463 শিক্ষামন্ত্রী ডা. দীপু মনি বলেছেন, শাহজালাল বিজ্ঞান ও প্রযুক্তি বিশ্ববিদ্যালয়ে শিক্ষার্থীদের আন্দোলন যৌক্তিক। আন্দোলনরত শিক্ষার্থীদের সঙ্গে আমাদের


পাকিস্তানের বিদায় প্রায় একপ্রকার নিশ্চিত ! - BD Sports Online\nHome / ক্রিকেট / পাকিস্তানের বিদায় প্রায় একপ্রকার নিশ্চিত !\nপাকিস্তানের বিদায় প্রায় একপ্রকার নিশ্চিত !\n৫ জুলাই লর্ডসে রাউন্ড রবিন লিগে নিজেদের শেষ ম্যাচে মুখোমুখি হবে বাংলাদেশ ও পাকিস্তান।\nপাকিস্তানের বিদায় প্রায় একপ্রকার নিশ্চিত ! Reviewed by BD Online Sports on July 04, 2019 Rating: 5


বুঁমিকাকার জন্মগুলো - Prohor\nকৌশিক মুখার্জি | November 29, 2020\nছায়াছবি-কথা – ১৫\nএকটা আবহাওয়া, একটা দৃশ্য ও কিছু শব্দকে নিয়ে শুরু হয় সিনেমা। এই তথ্যচিত্র একজন শিল্পীকে নিয়ে। শিল্পী পরমজিতের জীবন নয়, তাঁর ছবির শৈলীই অমিত দত্তের ‘সেভেন্থ ওয়াক’ ছবির উপজীব্য। চিত্রনাট্যকার শ্রী দত্তের কাছে এ এক বড় চ্যালেঞ্জ। এর আগে কোনো জীবিত শিল্পীকে নিয়ে তথ্যচিত্র বানাননি তিনি। সিনেমার পরতে পরতে দেখিয়ে গিয়েছেন শিল্পীর মানসপট। ৭২ মিনিটের সংলাপহীন সিনেমায় রং-চামচের শব্দ বা চারকোল ঘষার খসখসই সবকিছু বলে যায়। পরমজিতের চিত্রশিল্পের প্রক্রিয়াকে তুলে ধরা হয়েছে সিনেমার যান্ত্রিক কৌশলে।\nবুঁমিকাকার জীবনের শেষ কয়েকটা দিন। কাকার কিডনির সমস্যা চলছিল। চিকিৎসাও। কিন্তু সেই অসুখে মারা যাওয়ার বদলে, বলা ভালো, কাকা মৃতদের দেশে চ’লে গেল। জ্ঞানতই চলে গেল প্রায় বলা যায়। নিরুদ্বেগ, নিরুত্তাপ, নিরুচ্চার চলে যাওয়া। কাকা, আর পাঁচজনও যেভাবে ভাবে, জানত যে সে তার কৃতকর্মের ফলেই রোগভোগ করছে। যেহেতু কাকা তার খামারে অনেক পোকা মেরেছিল, রাষ্ট্রের সেনাবাহিনীর তরফে কম্যুনিস্ট বিপ্লবীদের হত্যা করেছিল-- তাইই নাকি তাকে শারীরিক যন্ত্রণা পোহাতে হচ্ছিল! তবে মারা যাওয়ার আগে সে তার হারানো প্রায় সমস্ত অতীতের সান্নিধ্য পেয়েছিল।\nথাই(ল্যান্ডের) পরিচালক আপিচ্যাটপং উইরাশেথাকুল-এর ষষ্ঠ কাহিনিচিত্র আঙ্কল বুঁমি হু ক্যান রিকল হিজ পাস্ট লাইভজ (২০১০)। ‘প্রিমিটিভ’ নামক এক প্রকল্পের অন্তর্গত মাল্টিচ্যানেল ভিডিও আর্ট ও মিক্সড মিডিয়া ইন্সটলেশন হিসবে আ লেটার টু আঙ্কল বুঁমি এবং ফ্যানটমস অফ নাবুয়া প্রদর্শিত হয় ২০০৯ সালে। তারই পরবর্তী অংশ হিসেবে নির্মিত হয় এই ছবিটা। ছবিটা ১৯৮৩ সালে একজন বৌদ্ধ সন্ন্যাসী কর্তৃক লিখিত বই “আ ম্যান হু ক্যান রিকল হিজ পাস্ট লাইভজ” - অনুসৃত পথে নির্মিত।\nছবিটার চিত্তাকর্ষক বিষয় হচ্ছে ছবিটার এবং ছবিটার চরিত্রদের গতি। ছবিটা যে অচঞ্চল গতিতে চলতে (এগোতেও) থাকে, সেটাই ছবিটার মূল নান্দনিক-রাজনীতি। তবে তার চেয়েও চিত্তাকর্ষক সম্ভবত সবকিছুকেই খুব সাধারণভাবে নেওয়া। প্রচলিত ধ্যানধারণায় যা কিছু অপ্রচলিত, অপ্রথাগত, কিম্ভূত-- সেসবকিছুকে গ্রহণ করার এক অতি স্বাভাবিক ভাব ছবিটার অলঙ্কার। এই বিচিত্রতার অন্তর্ভূক্তি যাতে অনায়াস হয়, সে বিষয়ে সমানুভূতিশীলভাবে সচেতন এই ছবি। এখানে ভূত-ভবিষ্যৎ-বর্তমান সব এসে নিশ্চুপে মিশছে এক মোহনায়। ছবি তোলায়, সম্পাদনায় এই সাধারণ, স্বাভাবিক ভাবটা এমন একটা ছন্দ নির্মাণ করে যা আখ্যানের শরীরজুরে নির্ভার ভেসে বেড়াতে সক্ষম।\n“জঙ্গল, পাহাড়, উপত্যকার দিকে তাকালে জন্তু বা অন্য প্রাণী হিসেবে আমার পূর্ব জীবনগুলো আমার সামনে ভেসে ওঠে”-- এই লিখিত ঘোষণা দিয়ে শুরু হয় ছবি। একটা পালাতে চাওয়া মোষকে দেখি আমরা। তারপর দেখি অদৃষ্টপূর্ব একটা প্রাণী। পূর্বজন্ম, পূর্বজীবন, উত্তরজীবন আমরা নানা ধরণের ছবিতে দেখেছি। আপিচ্যাটপঙেরই ২০০৬-এর ছবি সিনড্রোমস অ্যান্ড আ সেঞ্চুরি-তে পূর্বজীবনের কথা এসেছিল, সিমেটরি অফ স্প্লেন্ডর (২০১৫)-এ এসেছিল অশরীরি আত্মাদের উপস্থিতি। আঙ্কল বুঁমিতে পূর্বজীবন আসে স্মৃতির এমন এক ভাষ্যে যা ভবিষ্যৎকে হয়ত পথপ্রদর্শন করে ভুলে-না-যেতে-দেওয়ার শক্তি দিয়ে। কিডনির অসুখে অসুস্থ বুঁমিকাকা, তার ভাইপো আর শালির সঙ্গে রাতের খাবার টেবলে থাকার সময়ই আবির্ভূত হন কাকার স্ত্রী হুয়ায়, যিনি ১২ বছর আগে গত হয়েছেন। প্রাথমিক সামান্য জড়তা পেড়িয়ে বেশ সহজভাবেই সবাই তাকে গ্রহণ করে তার সঙ্গে কথা বলতে থাকে। কিন্তু এমন নয় যে বহুদিন বাদে প্রিয় মানুষকে ফিরে পেলে যে বিহ্বলতা অনুমেয়, তার লেশমাত্রও বর্তমান। ঠিক যেন জীবনের ও-পাড় সংলাপ চালাচ্ছে এ-পাড়ের সঙ্গে। এই সহজ মেশা প্রশ্ন জাগায় এ-পাড়ের মানুষদের রক্ত-মাংসের বাস্তব উপস্থিতি সম্পর্কে। গুলিয়ে যায় প্রথাগত স্থান-কাল প্রেক্ষিত। হুয়ায়-এর মৃত্যুর ৬ বছর পর তাঁদের ছেলে বুনসং অদৃশ্য হয়ে যায়। সেও হঠাৎ আবির্ভূত হয় সারা দেহ বিশালাকার কালো লোমে ঢেকে, রক্তাভ লাল চোখ নিয়ে। তাকেও চেয়ারে বসিয়ে খাবার অনুরোধ জানানো হয়। তার সঙ্গেও চলতে থাকে সহজ সংলাপ। স্থিরচিত্র পরিস্ফুটন করতে গিয়ে ‘সত্য আবিষ্কৃত’ হয়ে বুনসং-এর চোখে পড়েছিল বাঁদর-ভূত। (আন্তোনিয়নির ব্লো আপ (১৯৬৬) ছবির কথা মনে প’ড়তে পারে।) তাদেরই খুঁজতে হন্যে হয় সে। তেমনই এক বাঁদর-ভূতের সঙ্গে সঙ্গমের ফল তার বর্তমান চেহারা।\nপুরনো ফটো অ্যালবাম খুলে হুয়ায়কে দেখতে দেয় বুঁমি। হুয়ায় নিজের সৎকারের স্থিরচিত্র দেখেন। মৃত্যু কি এক প্রকার স্থির হওয়া? (অস্থিতির সম্ভাবনা না থাকলে স্থিতি অর্থহীন-- এমন প্রশ্নে না গিয়েই আলোচনা চালাই) সময় যেখানে স্থির, সেখানে চিত্রের স্থিরতার অর্থ কী! স্থিরচিত্র যেমন এক অতীতের কথা বলে, ঠিক তেমনই এক সময়-মুহুর্ত থমকে থাকে সেই ফ্রেমে। সিনড্রোমস অ্যান্ড আ সেঞ্চুরি ছবিতেও স্থিরচিত্র আসে। কিন্তু সেখানে স্থিরচিত্র ছিল ফ্রেম-জোড়া। অর্থাৎ পর্দার দৃশ্যটাকে একটা স্থির (ফ্রিজ) শটের মতো লাগার কথা কি (যেহেতু জানি কাহিনী/চলচ্চিত্র দেখছি এবং চলমান শব্দ শোনা যাচ্ছে)! বুঁমিকাকারা সবাইমিলে একটা গুহায় যায়, যে গুহা, কাকার মতে, মাতৃজঠরের মতো এবং যেখানে নাকি সে জন্মেছিল। বুঁমিকাকা আগামী সময় বিষয়ক স্বপ্ন দেখেছিল গত রাত্রে। মৃত্যুর ঠিক পূর্ব মুহূর্তে সেই স্বপ্নের কথা বলে বুঁমিকাকা। সেই “আগামী সভ্যতায় কর্তৃপক্ষ যে কোনও মানুষকে অদৃশ্য ক’রে দিতে পারে। তারা অতীত-মানুষদের ওপর আলো ফেলে, যেই তাদের ছবি পর্দায় ফুটে ওঠে অমনি তারা অদৃশ্য হয়ে যায়”। বুঁমিকাকার বলা স্বপ্নের সময়ে পরপর দশটা স্থিরচিত্র আসে, সম্পূর্ণ পর্দা জুড়ে। যদিও স্থিরচিত্রের এই ব্যবহারকে আপিচ্যাটপং নিজেই “ক্লিশে” বলেছেন। ক্রিস মার্কার-এর লা জেতে (১৯৬২)-র উদাহরণ (যদিও এর পরে স্থিরচিত্র জুড়ে আরও ছবি নির্মিত হয়েছে) তাঁর চেতনাতেও বর্তমান। বরং অ্যান্ডি ওয়রহল-এর এম্পায়র (১৯৬৪)-এর প্রভাব সম্ভবত তাঁর ওপর বেশি। স্থিরচিত্রের এই উপস্থিতি চলচ্চিত্রীয় সময় ধারণাকে সমস্যায়িত ক’রে তোলে। আলোকচিত্রে ধ’রে রাখা স্মৃতিকে এমন স্থিরতার ইঙ্গিতবাহী করে দেখার অর্থ কী! নাকি অনাগত কালকেই স্থৈর্যের পরীক্ষায় ফেলেন তিনি! দশটা স্থিরচিত্র দেখানোর সময়ই সম্ভবত পরিচালক সবচেয়ে প্রত্যক্ষ রাজনৈতিক মন্তব্য/ইঙ্গিতগুলো করেন। এই স্থিরচিত্রগুলোর বেশিরভাগে সেই সমস্ত বিপ্লবীদের দেখা যায়, যাদের কোনও প্রতিনিধিকে আমরা দেখেছি আ লেটার টু আঙ্কল বুঁমি-তে। থাই আর্ট: কারেন্সিজ অফ দ্য কনটেম্পোরারি নামক গ্রন্থের লেখক স্থিরচিত্রের এই অংশটাকে “রাষ্ট্রীয় অত্যাচারের শিকার আক্রান্তদের চঞ্চল আত্মা” হিসেবে পড়েন। শেষ ছবিটায় দেখা যায়-- একটা প্রায়-বৃত্তাকারে বাঁকা পথ, আর সেই পথে একাধিক বৃত্ত-ছাপ। পূর্ব-উত্তর মিলিয়ে যে সমগ্র জীবন-ধারণা, তার ইঙ্গিত রেখে যাওয়া হয় কী! আঙ্কল বুঁমি-তে ক্যামেরা সবকিছুকেই যথেষ্ট দীর্ঘ সময় নিয়ে দেখে, কখনও একটাই কোণ থেকে, ঈষৎ দূরত্ব নিয়ে। স্থিরচিত্র আর চলচ্চিত্রীয় ধীরতা এমন এক ভাষা তৈরি করে যা চলচ্চিত্রের মূল একক-- ফ্রেম-এর পুনঃপ্রতিষ্ঠা করে যেন বা। দৃশ্যাবলির চলমানতার সঙ্গে সত্য অথবা আখ্যানের যে সম্পর্ক, তাকে অস্থির করে তোলে।\nছবিতে রাখা স্থিরচিত্র\nকাচস্বচ্ছ ঝর্ণার জলে নিজের প্রতিবিম্বিত রূপকে সুন্দর লাগে রাজনন্দিনীর। আভরণমুক্ত হওয়ার বদলে তিনি সেখানেই খুঁজে পান কাঙ্ক্ষিত রতিসুখ। অপার্থিব সঙ্গম দৃশ্য রচিত হয় মাগুর মাছের সৌজন্যে। ঠিক কোনগুলো যে বুঁমির পূর্বজীবন, তা পার্থিব স্পষ্টতায় মূর্ত হয় না। অথবা পূর্বের ছায়ায় বর্তমানই হয়ত মূর্ত হয় প্রকৃত প্রস্তাবে।\nProhorRobbarandaSupplementUncle boonmeeJoe WeerasethakulKaushik MukherjeeCinema of ThailandSlow CinemaRobBaranda 29November 2020\nPrevious News পাঁচির পঞ্চকথা – ৮ Next News নাক কেটে ‘শাস্তি’ দিল গব্বর সিং, সেদিনের ঘটনায় আজও শিউরে ওঠেন ফিরেলাল\nসায়াৎ নোভা অথবা রক্তবীজের রং\nপাঁচির পঞ্চকথা – ৮\nনাক কেটে ‘শাস্তি’ দিল গব্বর সিং, সেদিনের ঘটনায় আজও শিউরে ওঠেন ফিরেলাল


কিছু দেশ তাদের রাজধানী সরিয়ে নিচ্ছে, কারণ কি? – Probashi Bangla Tv\nকিছু দেশ তাদের রাজধানী সরিয়ে নিচ্ছে, কারণ কি?\nপ্রবাসী বাংলা সংবাদ\t প্রকাশ আগ ২৮, ২০১৯ ৬০৪\nকেন কিছু দেশ তাদের রাজধানী সরিয়ে নিচ্ছে। আর কি কারণেই বা সরিয়ে নিচ্ছে এ নিয়ে চলছে নানা আলোচনা-সমালোচনা। ইন্দোনেশিয়া তাদের রাজধানী জাকার্তা থেকে বোর্নিও দ্বীপে সরিয়ে নিচ্ছে। নির্দিষ্ট সময় স্থান এখনো টিক হয় নি। কিন্তু প্রেসিডেন্ট জোকো উইডোডো পার্লামেন্টে ১৬ই অগাস্ট এই প্রকল্পের আনুষ্ঠানিক ঘোষণা দিয়েছেন, বলে বিবিসির এক প্রতিবেদনে জানা গেছে।\nকেন জাকার্তা থেকে সরিয়ে নেয়া হচ্ছে রাজধানী তার কারণ বের করা খুব কঠিন না। কারণ প্রতিবছর ১ থেকে ১৫ সেন্টিমিটার দেবে যাচ্ছে শহরটি। শহরটির অর্ধেক এখন সমুদ্রপৃষ্ঠের নীচে অবস্থান করছে।\nশহরটি একটা জলাভূমির উপর রয়েছে কারণ এখানে জাভা সাগর রয়েছে এবং ১৩টি নদী বয়ে যাচ্ছে শহরটির উপর দিয়ে। এর যানজটের অবস্থা ভয়াবহ। ২০১৬ সালের এক গবেষণায় দেখা যায় এই বড় শহরটির যানজট বিশ্বের সবচেয়ে খারাপ যানজট।\nযেখানে ৯ লক্ষ থেকে এক দশমিক পাঁচ মিলিয়ন লোকের বাসস্থান করা হবে। কিন্তু ইন্দোনেশিয়া কোনভাবেই প্রথম দেশ না, যে দেশ তাদের রাজধানী সরিয়ে অন্য স্থানে নিচ্ছে। এর আরো বেশ কিছু উদাহরণ রয়েছে বলেও এক প্রতিবেদনে প্রকাশ করেছে বিবিসি।\n১৯৯৭ সালে প্রেসিডেন্ট নুর সুলতান নাজারবেইভ সিদ্ধান্ত নেন প্রধান শহর আলমাতি থেকে রাজধানী সরিয়ে নেবেন। যেটা বিশ্বের সবচেয়ে বড় তাবু। এর নকশা করেন নরমান ফস্টার। তিনি ধুলোমাখা এক প্রদেশ বেছে নিলেন। যেটা ৭৫০ মাইল উত্তরে। তিনি প্রথমে যে কাজটি করলেন সেটা হল নাম পরিবর্তন করা।\nতিনি এর নাম আকমোলা তকে আসতানা করলেন। যার অর্থ ‘সাদা কবর’। এরপর তিনি বিশ্বের নানা স্থান থেকে স্থাপত্যবিদদের নিয়ে আসলেন। একেবারে মাটি থেকে তিনি তার রাজধানী তৈরি করা শুরু করলেন। এর অন্যতম চমকপ্রদ ল্যান্ডমার্কটি হল কান সাটআর। যেটা বিশ্বের সবচেয়ে বড় তাবু। এর নকশা করেন নরমান ফস্টার।\nএর মধ্যে শপিং মল এবং বিনোদন কমপ্লেক্স রয়েছে। সেখানে আরো রয়েছে বেতারেক টাওয়ার, প্রেসিডেন্সিয়াল প্যালেস আরো অনেক অবকাঠামো। এর সবকিছু সম্ভব হয়েছিল কাজাখাস্তানের উদীয়মান তেল ক্ষেত্রের জন্য। ২০১৮ সালে অর্থনীতি বেড়েছে ৪.৮%।\nকৃতজ্ঞতাবশত প্রেসিডেন্ট নাজারবেইভ মার্চে যখন ক্ষমতা ছেড়ে দেন তখন তাকে সম্মান জানিয়ে সংসদের ভোটে শহরটির নাম তার নামে করা হয়। এখন কাজাখের রাজধানী বিশ্বের দ্বিতীয় শীতলতম শহর, প্রথমে রয়েছে মঙ্গোলিয়ার উলানবাটার। যার নাম এখন নুর সুলতান সিটি।\nনেপিডো শহরটি লন্ডনের চেয়ে চারগুণ বড় কিন্তু জনসংখ্যা ভগ্নাংশ পরিমাণ। এর অর্থ ছিল ‘রাজার স্থান’। কি কারণে বৃহত্তম শহর ইয়াঙ্গুন থেকে নেপিডোতে রাজধানী সরিয়ে আনা হল সেটা কখনো পরিষ্কার করা হয়নি।\n৩৭০ কি.মি. দুরে বড় শহর ইয়াঙ্গুন যার আগের নাম ছিল রেঙ্গুন। সেই সময় বিবিসিকে দেশটির তথ্য মন্ত্রী বলেছিলেন স্থানটি কৌশলগত দিক দিয়ে ভাল। কিন্তু বিশ্লেষকরা এড়িয়ে গেছেন বিষয়টি নিয়ে কথা বলতে।\nকি কারণে ইয়াঙ্গুনে রাজধানী সরিয়ে নেয়া হল সেটা কখনো পরিষ্কার করা হয়নি। তারা বলেছেন এটা হতে পারে সেনাবাহিনী ভয় পাচ্ছে কোন বিদেশি শক্তি এসে দখল করে নেয় আবার অনেকে মনে করতেন সীমান্তে জাতিগত সংখ্যালঘুদের উপর বেশি করে নিয়ন্ত্রণে রাখা যায়।\n১৮২৫ সালে বলিভিয়া যখন প্রতিষ্ঠিত হয় তখন শাকরে ছিল দেশটির কেন্দ্রবিন্দু। এর জনসংখ্যা দুই লাখ ৫০ হাজার যেখানে লা পাযের রয়েছে এক দশমিক সাত মিলিয়ন। ২০০৭ সালে সংসদ এবং সরকারকে শাকরে ফিরিয়ে আনার প্রস্তাব করা হয়েছিল।\nফলাফল, লা পাযে সর্ববৃহৎ বিক্ষোভ তৈরি হয়। বিষয়টাকে অনেকে আঞ্চলিক প্রতিদ্বন্দ্বিতা হিসেবে দেখে। প্রেসিডেন্ট ইভো মোরালেস এর পশ্চিমের উচ্চভূমির গরিব সমর্থক এবং তার প্রতিপক্ষ পূর্বের ধনীদের মধ্যে। তাই সেই পরিকল্পনা ভেস্তে গেছে। বলিভিয়াতে এখন দুটি রাজধানীই রয়েছে।\n১৩ বছর ধরে পর্তুগালের রাজধানী লিসবন ছিল না বরং এটা ছিল রিও ডি জেনরিও। কারণ কি? নেপোলিয়ন। পেনিনসুলা যুদ্ধের সময় ফ্রান্স তিন বার পর্তুগাল দখল করে। ১৮০৭ সালের ডিসেম্বরের আগে ব্রাগানজা রাজ পরিবার এবং আদালত ব্রাজিলে যান যেটা একটা পর্তুগিজ কলোনি ছিল।\nরিও এক সময় পর্তুগালের রাজধানী ছিল তারা ১৮০৮ সালের মার্চে রিওতে পৌছায়। ১৯ শতকে রিও ছিল একটি উঠতি শহর। সেখানে সোনা, ডায়মন্ড এবং চিনি ছিল আর ছিল দাস। ডম জোআও ৬ষ্ঠ প্রিন্স রিজেন্ট ইউনাইটেড কিংডম অব পর্তুগাল, ব্রাজিল, এবং দ্যা আলগারভেস তৈরি করেন।\n১৮২১ সালে পর্তুগীজ আদালত লিসবনে ফিরে আসে এবং ১৯৯০ সালের রাজতন্ত্র শেষ হওয়ার আগ পর্যন্ত সেখানেই ছিল। সূত্র: বিবিসি


মিয়ানমার সীমান্তে হঠাৎ গোলাগুলি, বিজিবির হাই এলার্ট মিয়ানমার সীমান্তে হঠাৎ গোলাগুলি, বিজিবির হাই এলার্ট – এন.কে. টেলিভিশন\nমিয়ানমারের অভ্যন্তরে গুলিবর্ষণে দুজন নিহতের ঘটনায় বান্দরবানের নাইক্ষ্যংছড়ি উপজেলার মিয়ানমার সীমান্তবর্তী তমব্রু ইউনিয়নে হাই এলার্টে রয়েছে বিজিবি। জানিয়েছেন কক্সবাজার ৩৪ বিজিবি’র অধিনায়ক লে. কর্নেল আলী হায়দার আজাদ আহমেদ। বৃহস্পতিবার (৪ জুন) বিকেলে জেলার তুমব্রু সীমান্তের বাজাবুনিয়া প্রাথমিক বিদ্যালয়ের অপর পাশের ৫-৬ কিলোমিটার দূরে ব্যাপক গুলিবর্ষণের ঘটনা ঘটে। গুলির শব্দে নোম্যান্স-ল্যান্ডে আশ্রিত রোহিঙ্গাদের পাশাপাশি সীমান্তবর্তী স্থানীয়রা আতঙ্কিত হয়ে পড়েন।\nঘটনায় সন্ত্রাসী ও মিয়ানমারের বাহিনীর সংঘাতে দুজন নিহত হয়। কক্সবাজার ৩৪ বিজিবির অধিনায়ক লে. কর্নেল আলী হায়দার আজাদ আহমেদ আরও বলেন, তাদের ঘটনার কোনো রিঅ্যাকশন আমাদের সীমান্তে না আসে সেজন্য সীমান্তজুড়ে সবাই হাই এলার্টে আছে। মিয়ানমারের অভ্যন্তরে ব্যাপক গুলিবর্ষণের ঘটনা ঘটলেও এসময় বাংলাদেশের অভ্যন্তরে কোনো গোলাবারুদ এসে পড়েনি।\nনাইজারে জিহাদি হামলায় ১৬ সৈন্য নিহত\nতালেবানের সাথে লড়তে প্রস্তুত এনআরএফ


চারদিনের সফরে ঢাকায় বিএসএফ মহাপরিচালক - voicetv_nuxt\nPrinted on Wed Jul 06 2022 7:59:47 PM\nচারদিনের সফরে ঢাকায় বিএসএফ মহাপরিচালক\nবিজিবি এবং বিএসএফ মহাপরিচালক পর্যায়ে সীমান্ত সম্মেলনে যোগ দিতে চারদিনের সফরে ব্রাহ্মণবাড়িয়ার আখাউড়া স্থলবন্দর দিয়ে বাংলাদেশে এসেছেন বিএসএফের মহাপরিচালক রাকেশ আস্তানা। ১৬ সেপ্টেম্বর বুধবার দুপুর পৌনে ১টায় তাঁর নেতৃত্বে চার সদস্যের একটি প্রতিনিধি দল আখাউড়া-আগরতলা আন্তর্জাতিক চেকপোস্টে এসে পৌঁছেন।\nএসময় সীমান্তের নো ম্যানস ল্যান্ডে বিজিবির পক্ষ থেকে বিএসএফ মহাপরিচালককে ফুল দিয়ে অভ্যর্থনা জানান বিজিবির রিজিওন কমান্ডার (সরাইল রিজিওন) বিগ্রেডিয়ার জাকির হোসেন। বিএসএফ প্রতিনিধি দলেন ছিলেন- এডিজি প জ কুমার সিং, ডিআইজি শ্রী ব্রজেশ কুমার এবং স্বরাষ্ট্র মন্ত্রণালয়ের প্রতিনিধি সুশীল কুমার।\nপরে আন্তর্জাতিক চেকপোস্টে (আইসিপি) বিজিবির একটি চৌকশ দল বিএসএফ মহাপরিচালক রাকেশ আস্তানাকে গার্ড অব অনার প্রদান করেন। পরে বিএসএফ মহাপরিচালক বিজিবির হাতে মিষ্টি ও উপহার সামগ্রী তুলে দেন।\nএসময় অন্যান্যের মধ্যে উপস্থিত ছিলেন বিজিবির কুমিল্লা সেক্টর কমান্ডার কর্নেল এবিএম মহিউদ্দিন, ২৫ বিজিবির কমান্ডিং অফিসার লে. কর্নেল ইকবাল হোসেনসহ উর্ধ্বতন কর্মকর্তারা। পরে বিএসএফ মহাপরিচালক সড়ক পথে ব্রাহ্মণবাড়িয়ার সুলতানপুরস্থ ৬০ বিজিবির ব্যাটালিয়নে গিয়ে সেখান থেকে হেলিকপ্টার যোগে ঢাকায় যান।\nবিজিবি সূত্রে জানা গেছে, বিজিবি-বিএসএফ মহাপরিচালক পর্যায়ের সীমান্ত সম্মেলন আনুষ্ঠানিকভাবে ১৭ সেপ্টেম্বর বৃহস্পতিবার সকালে পিলখানায় বিজিবি সদর দফতরের সম্মেলন কক্ষে শুরু হবে। বিজিবি মহাপরিচালক মেজর জেনারেল মো. সাফিনুল ইসলামের নেতৃত্বে অংশ নেবেন ১৩ সদস্যের বাংলাদেশ প্রতিনিধি দল। ভারতীয় প্রতিনিধি দলে বিএসএফ সদর দফতরের ঊর্ধ্বতন কর্মকর্তারা এবং ভারতের স্বরাষ্ট্র ও পররাষ্ট্র মন্ত্রণালয়ের কর্মকর্তারা রয়েছেন।\nআগামী শনিবার সম্মেলন শেষে বিএসএফ প্রতিনিধি দল ঢাকা ছেড়ে যাওয়ার কথা রয়েছে। পূর্বনির্ধারিত সময়সূচি অনুযায়ী দু’দেশের সীমান্তরক্ষী বাহিনীর ডিজি পর্যায়ের এ সম্মেলন ১৩ থেকে ১৮ সেপ্টেম্বর ৬ দিনব্যাপী হওয়ার কথা ছিল।\nনয়াদিল্লি এবং কলকাতা টু ঢাকার সব আন্তর্জাতিক ফ্লাইট বন্ধ থাকায় নিজস্ব এয়ারক্রাফটে ঢাকায় আসার কথা ছিল বিএসএফ প্রতিনিধি দলের। কিন্তু ১৩ সেপ্টেম্বর এয়ারক্রাফটের কারিগরি ক্রটির কারণে প্রতিনিধি দলটি নির্ধারত সময়ে আসতে না পারায় সম্মেলন পিছিয়ে যায়।


টেলিগ্রাফের প্রতিবেদন: এত বাংলাদেশি ইউরোপে যেতে চায় কেন? - শীর্ষবিন্দু টেলিগ্রাফের প্রতিবেদন: এত বাংলাদেশি ইউরোপে যেতে চায় কেন? - শীর্ষবিন্দু\nটেলিগ্রাফের প্রতিবেদন: এত বাংলাদেশি ইউরোপে যেতে চায় কেন?\nনিউজ ডেস্ক, লন্ডন / ১০৮০\n২০১৫ সাল থেকে বিপদজনক রুটগুলো দিয়ে অভিবাসন প্রত্যাশীদের সংখ্যা নথিভুক্ত করছে জাতিসংঘের শরণার্থী বিষয়ক সংস্থা ইউএনএইচসিআর।\nএ বছরই প্রথম জাতীয়তার হিসেবে অন্য সকল দেশকে ছাড়িয়ে গেছে বাংলাদেশিদের সংখ্যা। নিজ দেশে স্থিতিশীলতা থাকার পরেও জীবনের ঝুঁকি নিয়ে এতো বাংলাদেশি কেনো ভূমধ্যসাগর পাড়ি দিচ্ছে তার কারণ অনুসন্ধান করেছে ব্রিটিশ গণমাধ্যম দ্য টেলিগ্রাফ।\nইউরোপে এ বছর অন্য যেকোনো দেশের তুলনায় অধিক বাংলাদেশি প্রবেশ করেছে। যদিও বাংলাদেশে রেকর্ড ভাঙা অর্থনৈতিক প্রবৃদ্ধি হচ্ছে, রাজনৈতিক স্থিতিশীলতা রয়েছে এবং মানুষের আয় বাড়ছে। তারপরেও এ বছরের জুন মাস পর্যন্ত ৩৩০০-এরও বেশি বাংলাদেশি ভূমধ্যসাগর পাড়ি দিয়েছে। তাদের বেশিরভাগই উত্তর আফ্রিকার দেশ লিবিয়া থেকে জীবনের ঝুঁকি নিয়ে ইউরোপে প্রবেশ করছে।\nইউএনএইচসিআরের বরাত দিয়ে গণমাধ্যমটির প্রতিবেদনে জানানো হয়েছে, ২০১৫ সাল থেকেই ইউরোপে অভিবাসন প্রত্যাশী বাংলাদেশিদের সংখ্যা বাড়ছে। তবে ভূমধ্যসাগর দিয়ে যাত্রা করতে গিয়ে প্রায়ই তাদের মৃত্যুর মুখে পতিত হতে হয়েছে। ইউএনএইচসিআরের কর্মকর্তারা বলেছেন, মধ্যপ্রাচ্য ও এশিয়ার অন্যান্য দেশ থেকে প্রতিবছর যত মানুষ ইউরোপের উন্নত দেশগুলোতে অবৈধভাবে প্রবেশের চেষ্টা করছেন, গত প্রায় ৬ বছর ধরে তাদের মধ্যে শীর্ষে আছেন বাংলাদেশিরা।\nযদিও গত বছর অন্য বছরগুলোর তুলনায় ইউরোপে অবৈধভাবে প্রবেশের হার কম ছিল। এর কারণ হিসেবে প্রতিবেদনে ভ্রমণ নিষেধাজ্ঞা ও কোভিড-১৯ মহামারির কথা উল্লেখ করা হয়েছে। তারপরও যুদ্ধবিধ্বস্ত আফগানিস্তান, সিরিয়া ও উত্তর আফ্রিকার দেশ তিউনিসিয়া ও মরক্কোর তুলনায় বাংলাদেশি অনুপ্রবেশকারীদের সংখ্যা ছিল বেশি। ১৯৭২ সালে বাংলাদেশকে তলাবিহীন ঝুড়ি বলে আখ্যায়িত করেছিলেন মার্কিন পররাষ্ট্রমন্ত্রী হেনরি কিসিঞ্জার।\nসেই বাংলাদেশের অর্থনীতি এখন বিশ্বের সব থেকে দ্রুত বর্ধনশীল অর্থনীতির একটি। যদিও সরকারের বিরুদ্ধে একাধিক মানবাধিকার লঙ্ঘনের অভিযোগ রয়েছে তবে ইসলামী সন্ত্রাসবাদী সংগঠনগুলোকে নিয়ন্ত্রণে রাখতে সফল হয়েছে বাংলাদেশ। করোনা মহামারির কারণে ২০২০-২১ সালে প্রতিবেশী দেশ ভারতের জিডিপি যেখানে ১০ দশমিক ৩ শতাংশ সংকুচিত হয়েছে সেখানে বাংলাদেশের জিডিপি বাড়ার সম্ভাবনা আছে ৩ দশমিক ৮ শতাংশ। বাংলাদেশ এখন ২০৪১ সালের মধ্যে উচ্চ আয়ের দেশ হওয়ার লক্ষ্যে এগিয়ে যাচ্ছে।\nইউরোপে বসবাস করা মানেই উন্নত জীবন, বাংলাদেশের বিপুল জনগোষ্ঠীর মধ্যে এমন একটি ধারণা বদ্ধমূল থাকাকে প্রতি বছর ইউরোপে বাংলাদেশি অনুপ্রবেশকারী বৃদ্ধির প্রধান কারণ হিসেবে মনে করেন বাংলাদেশভিত্তিক উন্নয়ন সংস্থা ব্র্যাকের মাইগ্রেশন বিভাগের জ্যেষ্ঠ কর্মকর্তা শরিফুল ইসলাম হাসান। শরিফুল হাসান বলেন, যারা কোনোভাবে ইউরোপে অনুপ্রবেশে সক্ষম হয় এবং সেখানে কাজ জোটাতে পারে, তারা দেশে টাকা পাঠায়। সেই টাকায় তার পরিবারের সদস্যরা স্বচ্ছল জীবনযাপন করে, আবাসিক ভবন তৈরি করে। অধিকাংশ মানুষ এই চাকচিক্য দেখে প্রভাবিত হয়। কিন্তু বিপুলসংখ্যক অনুপ্রবেশকারী যে যাত্রাপথে মারা যায়, কিংবা সেখানে প্রবেশের পর কাজ না পেয়ে মানবেতর জীবনযাপন করে; সেসব ঘটনা এই মানুষেরা গুরুত্ব দেয় না।\nবিশ্বের বৃহত্তম উন্নয়ন সংস্থার এই কর্মকর্তা টেলিগ্রাফকে বলেন, বাংলাদেশের সিলেটসহ কিছু জেলার মানুষের মধ্যে একটি বদ্ধমূল ধারণা আছে। সেটি হলো- আপনি যদি কোনোভাবে ইউরোপে যেতে পারেন, তাহলেই জীবনের সব সমস্যার সমাধান হয়ে যাবে। প্রতিবছর বাংলাদেশ থেকে যারা অবৈধভাবে ইউরোপে প্রবেশের জন্য রওয়ানা হন, তাদের অধিকাংশের বয়স ৩০ থেকে ৩৫ বছরের মধ্যে এবং তাদের একটি বিপুল অংশ লিবিয়া থেকে নৌপথে ভূমধ্যসাগর পাড়ি দিয়ে ইউরোপের বিভিন্ন দেশে প্রবেশের চেষ্টা করেন উল্লেখ করে শরিফুল হাসান বলেন, আমরা এই যুবকদের বার বার বোঝানোর চেষ্টা করেছি- এটা কোনো স্বপ্নপূরণের যাত্রা নয়; বরং মৃত্যু অভিমুখে যাত্রা। কিন্তু তারা এসব কথায় কান দিতে প্রস্তুত নন।\nপ্রতিবছর ইউরোপে যেসব বাংলাদেশি প্রবেশ করেন, তাদের প্রায় সবাই মধ্যবিত্ত পরিবারের সন্তান বলে জানিয়েছেন যুক্তরাষ্ট্রের ইয়েল বিশ্ববিদ্যালয়ের অর্থনীতির অধ্যাপক আহমেদ মুশফিক মোবারক। টেলিগ্রাফকে তিনি বলেন, ইউরোপে প্রবেশের জন্য প্রচুর টাকাপয়সা খরচ করতে হয় এবং পরিবার সেই টাকার যোগান দেয়। এ থেকে সহজেই ধারণা করা যায়, এই অনুপ্রবেশকারীদের প্রায় সবাই মধ্যবিত্ত পরিবার থেকে আসা। তারা এই বিষয়টিকে দেখছে একপ্রকার বিনিয়োগ হিসেবে। আগে বাংলাদেশের মধ্যবিত্ত পরিবার জমি বা বাড়ি নির্মাণের জন্য অর্থলগ্নি করতো, এখন তারা নতুন খাত হিসেবে ইউরোপ প্রবেশকে বেছে নিয়েছে।\nবাংলাদেশের নীতি নির্ধারকরা যদিও বরাবরই বলে আসছেন, দারিদ্র্যের কারণে এই প্রবণতা বাড়ছে এবং দেশে বিনিয়োগ ও উৎপাদন বাড়লে এটি কমে যাবে। কিন্তু বাস্তবে আমরা দেখছি, বাংলাদেশে অর্থনৈতিক তৎপরতা ও উন্নয়ন যেমন বাড়ছে, সেইসঙ্গে পাল্লা দিয়ে বাড়ছে প্রতিবছর ইউরোপে অবৈধ অনুপ্রবেশের হারও।


আওয়ামী লীগে ১০ মনোনয়ন প্রত্যাশী, বিএনপিতে বিভক্তি\nনি র্বা চ নী হা ল চা ল, চাঁদপুর ৫\nমো. মাসুদ রানা, শাহরাস্তি (চাঁদপুর) থেকে | ৯ নভেম্বর ২০১৮, শুক্রবার | সর্বশেষ আপডেট: ৪:৫০\nএকাদশ জাতীয় সংসদ নির্বাচনকে ঘিরে রাজনৈতিক ময়দানে নির্বাচনী ডামাডোল বেজে উঠেছে। ইলিশের বাড়ি চাঁদপুর জেলার হাজীগঞ্জ ও শাহরাস্তি উপজেলা নিয়ে গঠিত চাঁদপুর-৫ আসন। এ আসনের সম্ভাব্য প্রার্থীরা দলীয় মনোনয়ন পেতে বিভিন্ন পর্যায়ে দৌড়ঝাঁপ করছেন। প্রধান দুই রাজনৈতিক দল আওয়ামী লীগ ও বিএনপিরসহ বিভিন্ন দলের ডজন খানেক মনোনয়ন প্রত্যাশী তৃণমুলের সঙ্গে কেন্দ্রেও তৎপরতা বাড়িয়েছেন। অনেকে গত কয়েক বছর ধরে মাঠ পর্যায়ে গণসংযোগ, সভা-সমাবেশ ও গণমাধ্যমের সঙ্গে মতবিনিময়, পোস্টার-ব্যানার, ফেস্টুন সাটিয়ে প্রার্থী হওয়ার প্রত্যাশার কথা জানান দিয়ে যাচ্ছেন আমজনতাকে। এবার টিকিট পেতে প্রবীণ প্রার্থীদের সঙ্গে পাল্লা দিয়ে অপেক্ষাকৃত তরুণ প্রার্থীরা চষে বেড়াচ্ছেন মাঠ। এদের মধ্যে শিল্পপতি, ব্যবসায়ীদের পাশাপাশি সাবেক অনেক ছাত্রনেতাকে দেখা যাচ্ছে। তবে মনোনয়ন যুদ্ধে আওয়ামী লীগ ও বিএনপি প্রার্থীদের কর্মতৎপরতা দৃশ্যমান হলেও জাতীয় পার্টি (এরশাদ) প্রার্থীর মাঠে তৎপরতা অপ্রতুল।\nএদিকে নির্বাচনের মাহেন্দ্রক্ষণ ঘনিয়ে আসায় আওয়ামী লীগে হেভিওয়েটের প্রার্থীর বহর দিন দিন বড় হচ্ছে। এ আসনে গত ১০টি সংসদ নির্বাচনে বিএনপি-আওয়ামী লীগ চারবার করে ও জাতীয় পার্টি এরশাদ জমানায় দুবার জয় পেয়েছে।\nএ আসনে বর্তমান এমপি সাবেক স্বরাষ্ট্রমন্ত্রী মেজর (অব.) রফিকুল ইসলাম বীরউত্তম। তিনি আসনটিতে দীর্ঘ সময় ধরে অনেক উন্নয়ন করেছেন। ওই উন্নয়ন কর্মকাণ্ডের কথা বিভিন্ন সভা-সমাবেশে জানান দিচ্ছেন তিনি। বর্তমানে দলীয় সাংগঠনিক কাঠামোতে যুক্ত সব নেতাকর্মী রয়েছেন এমপির সঙ্গে। তবে স্থানীয় আওয়ামী লীগের প্রথমসারির বেশ কয়েকজন নেতা একাট্টা হয়েছেন এমপির বিরুদ্ধে। এ আসনে প্রথম ১৯৯৬ সালে সংসদ সদস্য নির্বাচিত হন মেজর (অব.) রফিকুল ইসলাম বীরউত্তম। ওই সময় বেশ কিছুদিন স্বরাষ্ট্রমন্ত্রীর দায়িত্বে ছিলেন তিনি। ২০০১ সালে বিএনপির এম এ মতিনের কাছে হেরে যান তিনি। পরে রফিকুল ইসলাম ২০০৮ সালে আওয়ামী লীগের টিকিটে সংসদ সদস্য নির্বাচিত হন। ২০১৪ সালের নির্বাচনে বিনা প্রতিদ্বন্দ্বিতায় আবারও সংসদ সদস্য হন তিনি।\nএকসময় আওয়ামী লীগের রাজনীতিতে যারা পৃষ্ঠপোষকতা করতেন এবার মনোনয়ন যুদ্ধে সে নেতারা জড়িয়ে পড়েছেন। এসব বিক্ষুব্ধ নেতাকে গত কয়েকটি জাতীয় দিবস ও দলীয় কর্মসূচি পৃথকভাবে পালন করতে দেখা গেছে। অন্যদিকে শাহরাস্তি উপজেলা পরিষদের নবনির্বাচিত চেয়ারম্যান- আওয়ামী লীগ সাধারণ সম্পাদক কামরুজ্জামান মিন্টু বলেন, ‘এ আসনে বর্তমান এমপি একজন সৎ লোক, তিনি ব্যাপক উন্নয়ন করেছেন। একই সঙ্গে মাদক নির্মূলসহ আইনশৃঙ্খলা পরিস্থিতি বেশ ভালো রাখতে সক্ষম হয়েছেন। এছাড়া নতুন প্রার্থী প্রসঙ্গে তিনি বলেন, ‘বড় দলে প্রতিদ্বন্দ্বিতা থাকতেই পারে। মনোনয়ন চূড়ান্ত হলে সবাই নৌকা ও মূল রাজনীতিতে ফিরে আসবেন। হাজীগঞ্জ উপজেলা আওয়ামী লীগ সাধারণ সম্পাদক গাজী মাইনউদ্দিন বলেন, তৃণমূল থেকে শুরু করে আওয়ামী লীগ ও সহযোগী সংগঠনের প্রতিটি ইউনিট ঐক্যবদ্ধ রয়েছে বলে মত দেন তিনি।\nআওয়ামী লীগে দ্বিধা বিভক্তির সুযোগে এমপি ছাড়াও আরো ১০ জন প্রার্থী মনোনয়ন পেতে মরিয়া। এর মধ্যে রয়েছেন আওয়ামী লীগের কেন্দ্রীয় উপ-কমিটির সাবেক সহ-সম্পাদক ও বাংলাদেশ টেক্সটাইল ইঞ্জিনিয়ার এসোসিয়েশনের সভাপতি, জেলা আওয়ামী লীগের উপদেষ্টা ও হ্যামস গ্রুপের ব্যবস্থাপনা পরিচালক পেশাজীবী নেতা ইঞ্জিনিয়ার মো. সফিকুর রহমান। তিনি বলেন, বিগত তত্ত্বাবধায়ক সরকারের আমলে কারাবন্দি আওয়ামী লীগ প্রধান শেখ হাসিনার মুক্তির দাবিতে এলাকায় নেতাকর্মী ও সমর্থকদের সংগঠিত করে আন্দোলন-সংগ্রামে অগ্রণী ভূমিকা পালন করেছি। ছাত্রলীগের রাজনীতি থেকে শুরু করে গত ২০ বছর ধরে দলটির সুখে-দুঃখে সম্পৃক্ত থেকে এলাকায় দলকে সংগঠিত করেছি। পরে এলাকায় শিক্ষা, ধর্মীয় ও সামাজিক কাজে অবদান রাখছি। এবার দল থেকে নৌকা প্রতীকের মনোনয়ন নিশ্চিত হলে আসটি নেত্রীকে উপহার দেয়ার প্রত্যয় ব্যক্ত করেন তিনি। আরেক মনোনয়ন প্রত্যাশী পাওয়ার সেলের মহাপরিচালক পৃষ্ঠা ১৬ কলাম ১\nইঞ্জিনিয়ার মোহাম্মদ হোসেন বলেন, ‘ছাত্র রাজনীতি থেকে শুরু করে তিন দশক ধরে নিজেকে আওয়ামী লীগ পরিবারে সম্পৃক্ত রেখেছি। এলাকায় সামাজিক কাজের বাইরেও জাতীয় পর্যায় বিদ্যুৎ ব্যবস্থা উন্নয়নে অবদান রেখে আসছি। দল তাকে মনোনয়ন দিলে তিনি সবাইকে নিয়ে বিজয় নিশ্চিত করার চেষ্টা করবেন।\nদুদকের সাবেক মহাপরিচালক ও এনএসআই-এর সাবেক পরিচালক ব্রিগেডিয়ার জেনারেল (অব.) এম এইচ সালাহ্‌উদ্দিন বলেন, ইতিমধ্যে তিনি উপজেলার প্রত্যন্ত অঞ্চলে গণসংযোগ করে চলেছেন। তিনি সুস্থ ও গণতান্ত্রিক ধারার রাজনীতি বিশ্বাস করেন। দল তাকে চূড়ান্ত টিকিট দিলে তিনি জনগণকে সঙ্গে নিয়ে মিলেমিশে এলাকার উন্নয়ন করার আশা ব্যক্ত করেন।\nএ আসনে মনোনয়ন প্রত্যাশী বিশিষ্ট ক্রীড়া সংগঠক ঢাকা কলাবাগান ক্লাবের সভাপতি কৃষক লীগের কেন্দ্রীয় কমিটির সদস্য ও বায়রার সিনিয়র সহ-সভাপতি আলহাজ শফিকুল আলম ফিরোজ নৌকা প্রতীকের পক্ষে দীর্ঘদিন গণসংযোগে মাঠে রয়েছেন। তার প্রত্যাশা দল তাকে এবার মূল্যায়ন করলে তিনি এলাকায় ব্যাপক উন্নয়ন করতে সক্ষম হবেন।\nএ আসনে সংরক্ষিত মহিলা আসনের এমপি অ্যাডভোকেট নুরজাহান বেগম মুক্তাও মনোনয়ন প্রত্যাশী। তার অভিমত, নেতাকর্মীদের সহযোগিতা ও ভালোবাসা পেয়ে নিয়মিত সাধারণ মানুষের ঘরে ঘরে যাওয়ার চেষ্টা অব্যাহত রেখেছি। আবারও সে প্রত্যাশা নিয়ে আমি এ আসন থেকে এবার মনোনয়ন চাইব।\nএছাড়া আওয়ামী লীগ থেকে মনোনয়ন প্রত্যাশী একেএম ফজলুল হকও দৌড়ঝাঁপ শুরু করেছেন। বিভিন্ন কর্মসূচি ও সভা-সমাবেশ করছেন। মনোনয়ন প্রত্যাশা করছেন মহাজোটভুক্ত ইসলামী ফ্রন্টের চেয়ারম্যান আল্লামা বাহাদুর শাহ। তিনি ২০০৬ সালের না হওয়া নির্বাচনে মহাজোট থেকে মনোনয়ন পেয়েছিলেন। হাজীগঞ্জ উপজেলা পরিষদ চেয়ারম্যান আব্দুর রশিদ মজুমদার, চাঁদপুর জেলা আওয়ামী লীগের উপদেষ্টা বিশ্ববিদ্যালয়ের শিক্ষক ড. এসএম মোস্তফা কামাল ও সাবেক কেন্দ্রীয় ছাত্রলীগ নেতা আলী আহমদ মাহমুদ মাঠে সরব রয়েছেন।\nচাঁদপুর-৫ আসনটিতে বিএনপির দুর্গ হিসেবে খ্যাত ছিল। দলটিতে ১৯৭৯ সালের নির্বাচনে বিএনপি থেকে সংসদ সদস্য নির্বাচিত হন এমএ মতিন। পরে আবারও ’৯১ ও ’৯৬ সালের ১৫ই ফেব্রুয়ারি নির্বাচনে বিজয়ী হন তিনি। অবশ্য ’৯৬ সালের জুনে অনুষ্ঠিত নির্বাচনে আওয়ামী লীগের প্রার্থী মেজর (অব.) রফিকুল ইসলামের কাছে হেরে যান। সর্বশেষ ২০০১ সালে আবারও সংসদ সদস্য নির্বাচিত হন। সব মিলিয়ে চারবার সংসদ সদস্য হন একসময়ের স্কুলশিক্ষক এমএ মতিন। সাধারণ মানুষের কাছে গ্রহণযোগ্য এবং পরিচ্ছন্ন ভাবমূর্তির এ ব্যক্তি পরবর্তীকালে বিচক্ষণ রাজনৈতিক ব্যক্তিত্বে পরিণত হন।\nঅবশ্য এক সময়ের শক্তিশালী বিএনপিতে চলছে বিভাজনের রাজনীতি। প্রভাবশালী নেতা সাবেক সংসদ সদস্য ও জাতীয় নির্বাহী কমিটির সদস্য এমএ মতিনকে সামনে এনে সাংগঠনিক কার্যক্রম চালাচ্ছেন স্থানীয় নেতারা। অপর দিকে ২০০৮ সালে এমএ মতিন নির্বাচনে অংশগ্রহণ থেকে বিরত থাকেন। তখন দলের প্রতিদ্বন্দ্বিতা করেন ইঞ্জিনিয়ার মমিনুল হক। নির্বাচনের পর তিনি জেলা বিএনপির সঙ্গে যুক্ত হন। ২০১০ সালে চাঁদপুর জেলা বিএনপির সভাপতি নির্বাচিত হন এবং বেশ দাপটের সঙ্গে দায়িত্ব পালন করেন। পরবর্তীকালে সরকার বিরোধী আন্দোলনে আজ অবধি সরব উপস্থিতি রয়েছে মাঠে। কিন্তু নানা ইস্যুুতে বর্তমান জেলা বিএনপি সভাপতির সঙ্গে দূরত্ব তৈরি হওয়ায় সেখান থেকে ছিটকে পড়েন তিনি। পরে অবশ্য দলটির জাতীয় নির্বাহী কমিটির সদস্য নির্বাচিত হন। বর্তমানে হাজীগঞ্জ-শাহরাস্তি উপজেলার বেশির ভাগ নেতাকর্মী তার সঙ্গে রয়েছেন বলে তিনি দাবি করেন। এমন পরিস্থিতিতে আগামী নির্বাচনে মনোনয়ন প্রত্যাশা করছেন তিনি। এছাড়া বিএনপির সম্ভাব্য প্রার্থী হিসেবে নাম শোনা যাচ্ছে কেন্দ্রীয় তাঁতীদলের সহসভাপতি জাহাঙ্গীর আলম মিন্টুর নাম। তিনি দলীয় কর্মকাণ্ডে অংশ নিতে গিয়ে জেল খেটেছেন। আবার এলাকায় আন্দোলন-সংগ্রামে তার সরব উপস্থিতি রয়েছে।\nবিএনপির সভাপতি হাজীগঞ্জ মডেল কলেজের প্রতিষ্ঠাতা অধ্যক্ষ এবং ঐতিহাসিক বড় মসজিদ ওয়াকফ এস্টেটের মোতওয়ালি ড. মো. আলমগীর কবির পাটোয়ারীর নাম শোনা যাচ্ছে সম্ভাব্য প্রার্থী হিসেবে। আধুনিক হাজীগঞ্জের উন্নয়নে ড. মোহাম্মদ আলমগীর কবির পাটোয়ারীর নাম জড়িত থাকায় সবার কাছে ভালো ইমেজ রয়েছে তার। এছাড়া কেন্দ্রীয় ছাত্র দলের সাবেক সহসভাপতি বিল্লাল হোসেন তারেকের নামও শোনা যাচ্ছে।\nজাতীয় পার্টি: জাতীয় পার্টি থেকে নাম শোনা যাচ্ছে হারুন অর রশিদ মুন্সি ও দলটির কেন্দ্রীয় প্রচার সম্পাদক খোরশেদ আলম খুশুর। এছাড়া সৌদি আরব রিয়াদ শাখার সভাপতি জাতীয় পার্টির কেন্দ্রীয় সদস্য মো. কামরুজ্জামান কাজলও নির্বাচন করতে চান। সাবেক কেন্দ্রীয় ছাত্রনেতা ও কেন্দ্র্রীয় জাতীয় পার্টি নেতা মো. জিয়াউর রহমান বিপুলও সম্ভাব্য প্রার্থী তালিকায় রয়েছে।\nজামায়াত ইসলামী: সম্প্রতি বাংলাদেশ জামায়াত ইসলামীর নিবন্ধন বাতিল হওয়ায় দলটির রাজনৈতিক কৌশল জানা যায়নি। তবে দলটি বিগত দিনে চার দলীয় এবং বর্তমানে ২০ দলীয় জোটে রয়েছে বলে শোনা গেলেও এখান থেকে শাহরাস্তি উপজেলা পরিষদের ভাইস চেয়ারম্যান ও উপজেলা জামায়াতের আমীর অধ্যাপক মাও. মো. আবুল হোসাইন মনোনয়ন প্রত্যাশী বলে চাউর রয়েছে।\nবাংলাদেশ খেলাফত মজলিশ থেকে প্রচারণা চালাচ্ছেন মো. আবদুর রহিম।\nসংশিষ্ট সূত্র জানায়, চাঁদপুর-৫ আসনের দুই উপজেলার মধ্যে শাহরাস্তি উপজেলার ১০টি ইউপির ভোটার সংখ্যা ১ লাখ ৭০ হাজার ৯৫৩ জন। অপরদিকে হাজীগঞ্জ উপজেলার ১২টি ইউপির ভোটার সংখ্যা ২ লাখ ৪২ হাজার ৮২৮ জন।\nশোভন-রাব্বানীকে নিয়ে যা ছিল গোয়েন্দা রিপোর্টে\nরাব্বানীর ডাকসু জিএস পদে থাকা নিয়ে প্রশ্ন\n৩ বছর বিদেশ থেকে ভিডিওকলে জনসেবা দিচ্ছেন ইউপি সদস্য\nসৌদি আরবে ভয়াবহ ড্রোন হামলার পেছনে ইরান: যুক্তরাষ্ট্র\nমাসিক ভিত্তিতে চালক নিয়োগের নির্দেশ\nটেকনাফে চীনা প্রতিনিধি দলকে রোহিঙ্গারা\n‘দাবি না মানলে মিয়ানমারে ফিরবো না’\nপারস্য উপসাগরে আবার উত্তেজনা, যুদ্ধের আশঙ্কা\nবাবুর সাজায় কারাভোগ বাবলুর\nক্যারিয়ারের সুবিধার্থে ব্রেক্সিট সমর্থন করেছিলেন জনসন\nইতালিতে বাংলাদেশি যুবকের সততা\nচট্টগ্রামে আটক ইসি কর্মচারীসহ ৫ জনের বিরুদ্ধে মামলা\nকেন সৌদি আরব ও ইরানের মধ্যে এত দ্বন্দ্ব?\n৬ মাসে সাড়ে ২৫ হাজার পোশাক শ্রমিক বেকার\n‘রোবট শ্রমিক’ নিয়ে সামনে বড় শঙ্কা\nপার্লামেন্ট স্থগিত করা নিয়ে বৃটিশ সুপ্রিম কোর্টে শুনানি শুরু\nআমাকে এই জাহান্নাম থেকে রক্ষা করুন\nপিয়াজে এত ঝাঁজ\nডেঙ্গুতে দু’মাসে ক্ষতি সাড়ে ৩০০ কোটির উপরে\nযুদ্ধ চাই না, তবে যুদ্ধের জন্য প্রস্তুত আছি\n‘আলামতে’ ঘুম ভাঙছে নেতাদের\nআফগান প্রেসিডেন্টের নির্বাচনী সমাবেশে হামলায় নিহত ২৬\nপ্রত্যাবাসনে ত্রিদেশীয় বৈঠক ২৪শে সেপ্টেম্বর থাকছেন জাতিসংঘ মহাসচিবও\nছাত্রদল নেতাদের মতামত শুনলেন তারেক রহমান\nপ্রেস কাউন্সিলের বিজ্ঞপ্তি প্রত্যাহার চায় এলআরএফ


শিল্পকর্মে পালকি॥ রঞ্জনা বিশ্বাস | চিন্তাসূত্র\n৮ বৈশাখ, ১৪২৬ বঙ্গাব্দ | ২১ এপ্রিল, ২০১৯ | বিকাল ৩:৫০\nসেপ্টেম্বর ৬, ২০১৬ |\nপ্রত্নকাল থেকেই মানুষ ছিল সৌন্দর্যপিপাসু। সুন্দরের পূজারী মানুষ সেই প্রমাণ দিয়ে এসেছে নানা সময় নানাভাবে, কখনো শরীরে উল্কি এঁকে, কখনো গুহার দেয়ালে নানা রকম ছবি এঁকে, কখনো ব্যবহার্য আসবাব বা দ্রব্যে নকশা এঁকে। সুন্দরের প্রতি মানুষের এই ভালোবাসার কারণেই সে হয়ে উঠেছে শিল্পী এবং তার কারুকাজ মণ্ডিত আসবাবপত্র হয়ে উঠেছে শিল্পকর্ম। এসব শিল্পকর্মগুলো কারুশিল্প নামে পরিচিত। সামাজিক ও পারিবারিক জীবনযাপনে ব্যবহৃত বহু বস্তু সামগ্রী রয়েছে যেমন-দা,কুড়াল,লাঙ্গল,মাটির হাঁড়িপাতিল, নানরকম বাদ্য যন্ত্র—ইত্যাদি কারুশিল্প আবার মাটির পুতুল, কাঠের পুতুল, হাতি, ঘোড়া, মানুষ কিংবা অন্যান্য পুতুল বা আসবাবের প্রতিকৃতি লোক শিল্পের নিদর্শন। এসব কারুশিল্প বা লোক শিল্পের জন্য শিল্পীরা নান রকম উপকরণ ব্যবহার করেন ফলে কারুশিল্পের মধ্যেও তখন শ্রেণী তৈরি হয়ে যায় যেমন কাঠখোদাই শিল্প হলো—দারুশিল্প, মাটির তৈরি শিল্প মৃৎশিল্প্ এভাবে ধাতু শিল্প,হাতির দাঁতের শিল্প ইত্যাদি।\nদারুশিল্পে পালকি: ভারত উপমহাদেশে খ্রিস্ট পূর্ব ৩০০০ অব্দ থেকে কাঠ শিল্পের প্রমাণ মেলে। ইতিহাস থেকে জানা যায়—মৌর্যযুগে কাঠ খোদাই শিল্পের ব্যাপক প্রসার ঘটেছিল। প্রাচীন শাস্ত্র ও পুরাণেও কাঠের আসবাব ও অন্যান্য দ্রব্য সম্পর্কে উল্লেখ আছে। যা থেকে দারুশিল্পের প্রাচীনত্ব সম্পর্কে নিঃসন্দেহ হওয়া যায়। ফলে এ অঞ্চলে দারুশিল্প ভিত্তিক একটি শিল্পী সমাজ গড়ে উঠেছিল সঙ্গত কারণেই। বাংলার দারুশিল্পীদের খোদাই কাজের অসাধারণ দক্ষতা ও নৈপুণ্যের নিদর্শন আমরা পাই পাল ও সেন আমলের নানা শিল্পকর্মে। এসব শিল্পকর্মের মধ্যে আছে—ঘরের আসবাব পত্র দরজার পাল্লা, বেড়া, চেয়ার, টেবিল, খাট বা পালঙ্ক, সিংহাসন দেবমূর্তি, মন্দিরের প্যানেল, নৌকা, পালকি ইত্যাদি। সেন আমলে হাতির দাঁতের বহদণ্ড যুক্ত পালকির কথা জানতে পারা যায় ইদিলপুর লিপিতে।\nপাল ও সেন আমলের পরবর্তী সময় পালকির গঠনে ও তার কারুকাজে নানারকম পরিবর্তন আমরা লক্ষ করি। বাংলার শিল্পকর্মে তখন ব্রিটিশ ও সেইসঙ্গে অন্যান্য বহিরাগত জাতিগোষ্ঠীর নিজস্ব শৈলীর সমন্বয় ঘটাতে শুরু করেছে। বিশেষ করে কাঠের আসবাব ও দেয়ালচিত্রে এর ব্যাপক প্রতিফলন লক্ষ করা যায়। দেবমন্দিরের স্থাপত্যে, নকশায় কাঠের রথ, নানা রকম মূর্তির সঙ্গে মন্দিরের দরজা ঘরের দরজা, পালকি, পালঙ্ক ইত্যাদি কারুকাজ মণ্ডিত কাঠের আসবাব তৈরি হতে থাকে। নানা রকম আকার ও আকৃতির কারুকাজ মণ্ডিত পালকির তখন ব্যাপক চাহিদা, এছাড়া কাঠের প্লেট বা দেয়ালে গ্রামীণ দৃশ্যের সঙ্গে পালকির দৃশ্যও ঠাঁই পেতে শুরু করে। জাদুঘরে সংরক্ষিত পালকিটির দেয়ালেও খোদিত আছে বেহারার কাধে পালকির দৃশ্য।\nবর্তমানে পালকির চল নেই কিন্তু দারুশিল্পীরা গ্রাম বাংলার এই ঐতিহ্যবাহী বাহন টিকে শোপিস হিসেবে উপস্থাপন করতে ভুল করছেন না। লোক শিল্প হিসেবে কাঠের তৈরি পালকির শোপিস এখন বিক্রি হয় বৈশাখী মেলায়, শিয়ালদহের কুটবাড়ির সামনের দোকানগুলোতে। কাঠে খোদাই করা পালকি ও পালকি বাহকের দৃশ্য এখনও ব্যাপক জনপিয়। বিখ্যাত শিল্পীদের আঁকা চিত্র কর্ম কাঠে খোদাই করে বিক্র করা হচ্ছে। এরমধ্যে আছে গরুর গাড়ি, ঠেলা গাড়ি ইত্যাদি সেই সঙ্গে বিক্রি হচ্ছে কাঠে খোদাই পালকিও।\nপ্রাচীনকাল থেকে সাম্প্রতিককাল পর্যন্ত শুধু স্থাপত্য নির্মাণ ও অলঙ্করণের জন্যই নয় মাটি ব্যবহৃত হয়ে আসছে নানারকম তৈজসপত্র তৈরিতেও নিত্য ব্যবহার্য দ্রব্যসামগ্রী যেমন—হাঁড়িপাতিল বাসনপত্র, কলসি, দেব-দেবীর মূর্তি ইত্যাদি তৈরি হতো মাটি দিয়ে। এছাড়া নানারকম খেলনা, হাতি ঘোড়া, পুতুল ইত্যাদি যাবতীয় লোকজ শিল্পের নিদর্শন তৈরি হয় মাটি দিয়েই। মাটির তৈরি এই সব দ্রব্যসামগ্রী নির্দিষ্ট তাপে পুড়িয়ে তৈরি হয় টেকসই সব শিল্পকর্ম।\nপ্রায় সকল সভ্যতার নিদর্শন হিসেবে পোড়ামাটির শিল্পকর্মের নমুনা পাওয়া যায়। ভারত উপমহাদেশে পোড়ামাটির শিল্পকর্মের বহু নিদর্শন রয়েছে। প্রাচীন ভারতে মহেঞ্জোদারো ও হরপ্পা সভ্যতায় পোড়ামাটির ব্যবহার দেখা যায়। চন্দ্রকেতুগড়, মহাস্থানগড়, উয়ারী বটেশ্বরে মৃৎপাত্র ও পোড়ামাটির ফলকের দেখা মেলে। খ্রিস্টপূর্বে দ্বিতীয় শতাব্দীর শেষার্ধ থেকে খ্রিস্টীয় ৫ম-৬ষ্ঠ শতাব্দীতেও পোড়ামাটির অস্তিত্বের সন্ধান মেলে। বাংলাদেশে বিদ্যমান পুরাকীর্তির মধ্যে কুমিল্লার ময়নামতি, জয়পুর হাটের পাহাড়পুর, বৌদ্ধবিহারগুলো পোড়ামাটি শিল্পের নিদর্শন সংরক্ষিত রয়েছে। এসব বিহারের মূল মন্দিরের প্রদক্ষিণ পথের পাশে বড় বড় পোড়ামাটির ফলকে চিত্রিত হয়েছে সেই সময়ের মানুষ ও তাদের সমাজ জীবন।\nএরপর মধ্যযুগ ও মধ্যযুগের শেষ পর্বে বিভিন্ন জাতি ও ধর্ম বিশ্বাসের সমন্নয় এক মিশ্র শিল্প চর্চা শুরু হয়।ফলে মৃৎশিল্পে শৈল্পিক অভিব্যক্তি ও অলঙ্করণে পরিবর্তন লক্ষ করা যায়। দেশীয় রীতির পাশাপাশি নকশা জালিকাজ ও জ্যামিতিক নকশা সেখানে ঠাঁই পেতে শুরু করে। ঘর বা মন্দিরের দেয়াল গুলিতেও স্থান পায় শোভাবর্ধক প্যানেল, ফ্রেমে বাঁধানো লতা পাতা, জলের নকশা, দেব-দেবীর মূর্তি, শিব-কালী, লক্ষ্মী ও বিষ্ণুর মূর্তি—ইত্যাদি। এছাড়া স্থাপত্য নকশায় যেখানে বর্ণনামূলক বিষয়বস্তু ও দৃশ্যাবলি স্থান পেত সেখানে একটি সীমানির্ধারণী রেখার ওপর জোর দেওয়া হতো। পৌরাণিক কাহিনি এবং ইহজাগতিক দৃশ্যের মধ্যে সীমানা চিহ্নিত করা ছিল। মন্দিরের ওপরের দিকটার বেশির ভাগ স্থান বরাদ্দ ছিল দেব-দেবী এং পৌরাণিক কাহিনির দৃশ্য চিত্রায়িত করার জন্য আর একেবারে নিচে স্থান পেত পার্থিব জগতের নানা বিষয়। সেখানে সাধারণ মানুষের নিত্যদিনের জীবনযাত্রা, তাদের জীবিকা নির্বাহের ধরন ও কার্যপ্রণালী চিত্রিত হতো। শিশুর জন্ম নেওয়া, নারীদের গৃহস্থালী কাজের দৃশ্য যেমন মাছ কাটা, কাপড় ধোয়া, ধান ভানা, রান্না করা, গোসল, চুল আচড়ানোর দৃশ্য, ছাড়াও নারী পুরুষের বিভিন্ন পেশায় কর্মরত হওয়ার দৃশ্য যেমন-চরকায় সুতা কাটা, করাত দিয়ে কাঠ কাটা, কামারে হাতুড়ি দিয়ে লোহা পিটানো, দুধ বাজারে নিয়ে যাওয়ার দৃশ্যও রয়েছে। হাতির পিঠে ভ্রমণরত নারীর দৃশ্যও ঠাঁই পেয়েছে সেইসব ফলকে। পাশাপাশি কান্তজির মন্দির গাত্রে পোড়া মাটির ফলকে উৎকীর্ণ এই দৃশ্য দেখা যাচ্ছে চার বেহারা বয়ে নিয়ে যাচ্ছে একটি পালকি।পালকির আরোহী হেলান দেওয়া নরম বালিশে। একপায়ের ওপর আর এক পা তুলে আয়েশি ভঙ্গিতে সে হুকা টানছে বা পাইপ টানছে।\nকান্তজির মন্দির গাত্রে অন্য আর একটি ফলকে গরুর গাড়ির দৃশ্যটি দেখলে আপত দৃষ্টিতে মনে হবে যে গরু দিয়েই একটি পালকি টেনে নিয়ে যাওয়া হচ্ছে। মূলত মানুষবাহী পালকিটিই তো ধাপে ধাপে উঠে এসেছে কখনো হাতির পিঠে কখনো ঘোড়া এবং গরুর চাকায়। বর্তমানের রিশকাটিও তো সেই সিডান চেয়ার।\nমৎশিল্পে পালকির ব্যাবহার এখনো বিলুপ্ত নয়। বিভিন্ন মেলায় এবং শিল্পকর্ম বিক্রির বড় বড় দোকান গুলোতে এমন কি ফুটপাথে, ফুলের টব বিক্রির দোকানেও পোড়া মাটির ফলকে খোদিত পালকি ও পালকিবাহকের শোপিস কিনতে পাওয়া যায়। এগুলো পাল বা কুমোররাই তৈরি করেন।\nসম্প্রতি ঢাকা বিশ্ববিদ্যালয়ের চারুকলা অনুষদের মৃৎশিল্প ডিপার্টমেন্টের শিক্ষক দেবাশীষ পালের পালকিবিষয়ক একটি শিল্পকর্ম কোরিয়ার শিউল আন্তর্জাতিক প্রদর্শনীতে স্থান পায়। শিল্পকর্মটি সিরামিক ভাস্কর্য হিসেবে সেখানকার প্রদর্শনীতে ঠাঁই পায়।শিল্পী এখানে বহদণ্ড ছাড়া পালকি ব্যাবহার করেছেন। পালকির মধ্যে দুটি লম্বাটে আকৃতির নারী পুরুষের মাথা এবং দুই পাশে আলাদাভাবে স্থাপন করা হয়েছে দুটো করে মোট চারটি মাথা। এই চার বেহারার মুখের অভিব্যক্তিতে ক্লান্তি, চোখে ঔজ্জ্বল্য নেই। শিল্পী এখানে সামাজতন্ত্রের আধিপত্য ও বর্তমান সময়ের প্রেক্ষাপট গ্রামীণ ঐতিহ্যের মাধ্যমে উপস্থাপন করেছেন।\nহাতির দাতের শিল্পকর্মে পালকি\nপ্রাচীনকাল থেকেই বিভিন্ন শিল্প মাধ্যমের হাতির দাঁতের বিশেষ স্থান দখল করে আছে। হরপ্পা সভ্যতার সময় থেকেই হাতির দাঁতের শিল্পকর্মের নানা রকম নমুনার সন্ধান পাওয়া গেছে।\nআফগানিস্তানের কুসান রাজাদের রাজধানী বেগ্রামে প্রচুর হাতির দাঁতের শিল্প নিদর্শন আবিষ্কৃত হয়েছে। এছাড়া পাণ্ডু রাজার ঢিবি, চন্দ্রকেতুগড় ও মঙ্গলকোটে প্রত্নতাত্ত্বিক খননের ফলেও হাতির দাঁতের নিদর্শন পাওয়া গেছে।\nআমরা প্রচীন সাহিত্যে হাতির দাঁতের শিল্পকলার উল্লেখ দেখতে পাই। রামায়ণে হাতির দাঁতের শিল্পীসংঘের উল্লেখ আছে। শালবন নাগ জাতকেও হাতির দাঁতের শিল্পসামগ্রী ব্যাবসার উল্লেখ আছে। সেখানে লোভী ব্যাবসায়ীর হাতিরূপ বোধিসত্ত্বের দাঁত সংগ্রহের ঘটনার উল্লেখ প্রমাণ করে যে হাতির দাঁতের ব্যবসা সেইসময় কত জমজমাট ছিল।\nএছাড়া মধ্যযুগের ময়মনসিংহ গীতিকায় হাতির দাঁতের পাটির উল্লেখ আছে রূপবতী পালায়। বাংলাদেশের সিলেটের ‘ভাটেরা তাম্রশাসন ও বল্লালসেনের ইদিলপুর তাম্রশাসনে’ হাতির দাঁতের শিল্পকর্ম সংক্রান্ত তথ্যের প্রমাণ রয়েছে। কেশব সেনের ইদিলপুর লিপিতে হাতির দাঁতের বহদ- যুক্ত পালকির উল্লেখ আছে।৪ আঠারো উনিশ শতকের বিভিন্ন লেখায় রাজা ও জমিদারদের পৃষ্ঠপোষকতায় ঢাকা-চট্টগ্রাম, সিলেট, রংপুর, কুড়িগ্রাম প্রভৃতি অঞ্চলে হাতির দাঁতের শিল্প চর্চার প্রমাণ পাওয়া যায়।\nহাতির দাঁতের শিল্পকর্মের মধ্যে রয়েছে গহনা, চিরুনিসহ হাতির দাঁতের কারুকর্মময় সোফা, চেয়ার পাদানি, শিতল পাটি, নানরকম সৌখিন ও নিত্য ব্যবহার্য দ্রব্যসামগ্রী ইত্যাদি। এ সব নিদর্শন দেখতে পাওয়া যাবে বাংলাদেশের জাতীয় জাদুঘরে। হাতির দাঁতের শিল্পকর্মের মধ্যে উল্লেখযোগ্য পালকির।\nনিদর্শনটি ঢাকার বলধা থেকে সংগ্রহ করা হয়েছে। উনিশ শতকের এই শিল্পকর্মটির পুরোটাই হাতির দাঁতের তৈরি চার পাশ রেলিংকরা একটি আয়তাকার প্লাটফর্মের মধ্যে চার বেহারার কাঁধে পালকি। পালকির ভেতর মুখোমুখি বসে আছেন বিষ্ণু আর গদা হাতে প্রিয়া। চার বেহারার হাতেই বল্লম বা বর্শা। পালকির দুই দরজার পাল্লায় অঙ্কিত হয়েছে দেবতার চিত্র, যাদের একজনের পিঠে পাখা। পালকির কার্নিশগুলো অলঙ্কৃত হয়েছে লতানো উদ্ভিদে।দেয়াল চিত্রে শোভাপাচ্ছে দেব-দেবীর ছবি। এমনকি বাইরের ছাদে পদ্ম পাতার ওপর বসে থাকা শিবের দুই পাশ দিয়ে দুটি হাতির শুঁড় তাঁর মাথার উপর ওঠানো।পালকির বহদণ্ডের সম্মুখ ভাগ তামার পাতে মোড়ানো। শিল্পকর্মটি যে প্লাটফর্মে স্থাপিত হয়েছে, সেখানে চারকোণে চারটি ও মাঝখানে আটটি—মোট বারোটি পতাকা রয়েছে। হাতির দাঁতের এই শিল্পকর্মটি কেবল তৎকালীন শিল্পচর্চার গভীরতা ও বিস্তৃতির প্রমাণই বহন করে না, এটি গ্রাম বাংলার ঐতিহ্যের স্মারক হিসেবেও পালকির অস্তিত্বকে স্বীকার করে নেয়।\nচিত্রকলায় পালকি: চিত্রকলা শিল্পের প্রাচীন নিদর্শন আদিম মানুষের গুহচিত্র। বাংলা অঞ্চলে গুহাচিত্রের নিদর্শন সঙ্গত কারণেই কম। তবে মেদিনীপুর জেলার ঝাড় গ্রামে লালজল নামক স্থানে প্রস্তর যুগের মানুষের একটি গুহানিবাস আবিষ্কৃত হয়েছে, যেখানে নরকঙ্কাল,আদিম মানুষের ব্যবহৃত পাথরের হাতিয়ার ও গুহাচিত্রের সন্ধান পাওয়া যায়। পৃথিবীর অন্যান্য গুহা চিত্রের মতো এই গুহাচিত্রে পশুর ছবিই অঙ্কিত হয়েছে। (চিত্রকলা: ফয়েজুল আজিম পৃ:৪৬৯)\nপ্রস্তর যুগের পর তাম্র যুগে মৃৎপাত্রে নান রকম চিত্র অঙ্কিত হয়েচিল। এসব মৃৎপাত্রে চিত্রিত হতো পশু পাখির মুখ, নানা বৈশিষ্ট্যের সরল ও বক্ররেখা, ত্রিভূজ, জাল নকশা। খ্রিস্টপূর্ব ২৬০০-১৭০০ এর দিকে হরপ্পা সভ্যতায় মৃৎপাত্রের অলঙ্করণ ছিল বিষয় বৈচিত্র্যে সমৃদ্ধ ও সুবিন্যস্ত।\nপাল আমলে (৭৫০-১১৬২ খ্রি.) তালপাতার পুঁথিতে অঙ্কিত হয়েছিল বৌদ্ধ ধর্মীয় চিত্র। এগুলো পালচিত্র বা পূর্ব ভারতীয় শিল্পরীতি নামে পরিচিত। পালচিত্র কলায় অবক্ষয় শুরু হয় সেনআমলে এবং তেরো চৌদ্দ শতকে মুসলমান শাসনামলের প্রাক্কালে এসব শিল্পকলা প্রায় বিলুপ্ত হয়ে পড়ে (প্রাগুক্ত পৃ: ৪৭৩)। কেননামুসলমান সুলতানরা দরবারি চিত্রকলার ক্ষেত্রে পারস্যের চিত্রশৈলীকে প্রাধান্য দিয়েছিলেন। এসব ছবিতে স্থান পেত গাছপালা, জীবজন্তু ও মানুষের প্রতিকৃতি। এরপর মুঘল চিত্রকলার আত্মপ্রকাশ ঘটে পারস্য শিল্পকলার উত্তরসূরি হিসেবেই। এসব চিত্রপলায় নবাবের শিকার দৃশ্য,নিসর্গ, রাধাকৃষ্ণের প্রেমলীলা এবং গ্রামবাংলার জীবনধারার রূপায়ন লক্ষ করা যায়। এসব চিত্রকর্মের কিছু কিছু দুর্লভ নিদর্শন পাওয়া গেলেও বাঙালির নিজস্ব ঐতিহ্য সেখানে একেবারেই বিরল।\nচিত্রকলায় বাংলা ও বাঙালির আসল পরিচয়টি মূর্ত হয় আরও অনেক পরে এসে। জয়নুল আবেদিন, কামরুল হাসান, আনোয়ারুল হক, শফিউদ্দিন, এস.এম সুলতান, নিতুন কুণ্ডু প্রমুখ শিল্পীর হাত ধরে। এই সব শিল্পীর আঁকা চিত্রকর্মে গ্রামবাংলার মানুষ, মানুষের জীবনযাপনের দৈনন্দিন দৃশ্য ফুটে উঠেছে। এসব দৃশ্যের মধ্যে ধান কাটার দৃশ্য, মাছ ধরার দৃশ্য, কৃষক ও ফসলের মাঠ, গরুর গাড়ি, ঠেলা গাড়ির দৃশ্য, স্তন্যপানরত শিশুর দৃশ্য, ধান মাড়াই দৃশ্য উল্লেখযোগ্য।\n১৯৭০ সালে জলরংয়ে আঁকা জয়নুল আবেদিনের নবান্ন নামের চিত্রকর্মটিতে গ্রাম বাংলার চিরায়ত দৃশ্যটি লক্ষ করার মতো। একেবারে খেটেখাওয়া কৃষকের জীবনযাপন প্রণালী চিত্রিত হয়েছে এখানে। কৃষকের ধান কাটা ও মাড়াই,কৃষাণীর ধান ভানা নবান্নের এক উৎসব মুখর চিত্র। এরসঙ্গে গায়ের বধূর বাপের বাড়ি যাওয়া বা নাইওর যাওয়ার চিত্রটিও ফুটে উঠেছে। এখানে পালকটি লোকশিল্পের আদর্শ নিদর্শন হিসেবেই উপস্থাপিত হয়েছে।\nঢাকার জাতীয় যাদুঘরের ৩৩ নং গ্যালারিতে ঊনিশ শতকের প্রথম দিকে অঙ্কিত একটি ছবি সতেরোটি খণ্ডে সাজানো হয়েছে। জলরং করা এই চিত্রকর্মটিকে ঢাকার ঈদ ও মহররমের মিছিল নামে সনাক্ত করা হয়েছে। চিত্রকর্মে পালকির উপস্থাপনটি জাঁকজমক পূর্ণ। এর বহদণ্ডের সম্মুখভাগ হাতির মুখাকৃতির। চার বেহারার পালকিতে আরোহী হুকা টানছেন আরাম করে, বেহারাদের সঙ্গে হুকা হাতে হেঁটে যাচ্ছেন আরোহীর সেবাদাস। হাতি ও হাতির পিঠে আরোহীর সংখ্যাও অনেক বিভিন্ন স্তরে মানুষের ঢল দেখে মনে হবে যেন রাজা বাদশার প্রমোদ ভ্রমণ দৃশ্য।\nআর একটি দৃশ্যে দেখা যাচ্ছে চার বেহারার আচ্ছাদন বিহিন পালকিতে বসা আরোহী। পালকির সঙ্গে আরোহীর মাথায় ছাতা ধরে হাঁটছেন একজন। এই চিত্র কর্মে আরও অনেক টুকরো দৃশ্য রয়েছে। এই পর্বে আর একটি চিত্র কর্মে দেখা যাচ্ছে, দুটো খোলা পালকি বয়ে নিয়ে যাচ্ছে বেহারারা। পালকি দুটোতে কোনো আরোহী নেই।\nমানুষ বেঁচে থাকে তার কর্মের মধ্যে,বংশ পরিচয়ে নয়। এই বার্তাটিই সব মানুষের কাছে পৌছে দিতে মানুষকে মানুষ বলে সম্মান করতে ঈশ্বর যুগে যুগে অবতার পাঠান এমন নয়—এসএম সুলতানের মতো শিল্পীরও জন্ম দেন একটি অবহেলিত পশ্চাৎপদ বেহারা সম্প্রদায়ের আইকন হিসেবে।এসএম সুলতানের দাদা কুরবান আলী ছিলেন বেহারা সম্পদায়ের মানুষ। এ প্রসঙ্গে সুভাষ বিশ্বাসের অগ্রন্থিত পাণ্ডুলিপি ‘এসএম সুলতানের শিল্পসাধনা ও জীবন দর্শন’-এর প্রথম অধ্যায় ‘সীমানা পেরুনো লালমিয়া’তে জানান—‘অত্র এলাকার হামিদ আলী, ইউসুফ গাজি, সরো দাই, গাফ্ফার মোল্লা এবং ফজলে করিম মোল্লার সঙ্গে কথা বলে সুলতান সাহেব বা লালমিয়ার বংশ পরিচয় সম্পর্কে জানতে পারি। তারা জানান, অত্র এলাকার বেহারাগন জমিদারদের পৃষ্ঠ পোষকতায় জমিজমা সংক্রান্ত বিষয় দলাদলি মারামারি করত। অন্যদলকে তারা ধাওয়া করে নিয়ে মারত। এই ধাওয়া করা থেকে মেছের আলীর বংশধরদের ধাউড়িয়া বলা হতো। ধাউড়িয়া মূলত কোনো উপাধি নয়। সুলতান সাহেবের দাদা কুরবান আলী এই ধাউড়িয়াদের একজন। সুলতান সাহেবের বাবা মেছের আলীর বয়স যখন চার-পাঁচ বছর, তখন তাঁর দাদা কুরবান আলী মারা যান। তখন মেছের আলীর মা জীবন জীবিকার তাগিদে নড়াইলের ভাওয়াখালী গ্রামে স্বগোত্রীয় বেহারাদের কাছে চলে আসেন। তাদের কাছে জায়গা না পেয়ে মাছিমদিয়া গ্রামে চলে আসেন।’\nলেখক অন্যত্র জানান—‘মেছের আলী গোত্র পরিচয়ে বেহারা সম্প্রদায়ের লোক ছিলেন। তাই সমাজের লোকে তাদের নীচু বংশীয় মনে করতেন। যে কারণে স্থানীয় লোকের সঙ্গে তাদের খুব বেশি চলাচল ছিল না। গ্রামের সাধারণ ছেলে মেয়েরা মেছের আলীর ছেলে মেয়েদের অবজ্ঞার চোখে দেখত। মাছিমদিয়া গ্রামের মুজিবর রহমান,বর্তমান বাড়ি কুড়িগ্রামে। তিনি বলেন,মেছের আলী বেহারা সম্প্রদায়ের লোক ছিলেন তাদের পূর্ব পুরুষেরা পালকিতে লোক বহন করত। এই মেছের আলীরই সন্তান-পঞ্চাশের দশকের প্রতিভাবান শিল্পী এসএম সুলতানের নাম উচ্চারিত হয়—শিল্পচার্য জয়নুল আবেদিন ও কামরুল হাসানের সঙ্গেই।’\nগ্রামবাংলার সাধারণ শ্রমজীবী মানুষের জীবন আর গ্রামই এই শিল্পীর চিত্রকর্মের প্রধান বিষয়বস্তু। আবার অস্বাভাবিক পেশীবহুল শ্রমজীবী মানুষের বৈশিষ্ট্য নিয়ে এসএমসুলতান অন্যদের থেকে আলাদা। প্রকৃতির চেয়ে মানুষ জীবন্ত ও শক্তিশালী হয়ে প্রকাশিত হয়েছে-এসএম সুলতানের শিল্পকর্মে। ধান কাটা, ধান মাড়াই, চরদখল, মাছকাটা, ধানভানা ইত্যাদি নানারকম গ্রামীণ দৃশ্যের আবেগময় বহিঃপ্রকাশ এসএমসুলতানের চিত্রকর্ম।এ রকম একটি চিত্র কর্মে ‘পালকিতে বর-বধূ’ জলরংয়ে আঁকা এই দৃশ্যে দেখা যাচ্ছে—শক্ত সমর্থ চার বেহারার কাঁধে পালকিতে যাচ্ছে বর ও বধূ। গায়ের এবড়ো খেবড়ো পথ। পথে দাঁড়িয়ে আছে দুই জন নারী। একজনের কোলে শীর্ণদেহ শিশু। বেহারাদের সঙ্গে ছুটছে একটি কুকুর। গাঁয়ের এই নিখুঁত চিত্র আঁকায় এসএম সুলতানের জুড়ি মেলা ভার।\nএভাবে দেখা যাচ্ছে যে চিত্রকলায় পালকির উপস্থিতি একেবারে বিরল নয়। তবে বর্তমানে ঢাকা বিশ্ববিদ্যালয় চারুকলা অনুষদের পেইন্টিং বিভাগের ছাত্রদের সঙ্গে কথা বললে,তারা জানায় বর্তমানে আমাদের সময়কেই প্রাধান্য দিচ্ছি। আমাদের দেখা গ্রাম, আমাদের দেখা নিসর্গের ছবিই আমরা আঁকছি। আমাদের দেখা গ্রামীণ জগতে তো পালকি নেই। তবে হ্যাঁ, টুকটাক কাজ যেমন বৈশাখকে উপস্থাপন করতে গেলে আমরা দেয়াল চিত্রে হয়তো একটা কুলা, হাতি ঘোড়া কিংবা একটা পালকি এঁকে দিলাম, ব্যাস, এটুকুই। এ প্রসঙ্গে ক্রাফট ডিপার্টমেন্টের প্রভাষক মোহাম্মদ জাহাঙ্গীর হোসেনের সঙ্গে কথা বললে তিনি বলেন, এখন তো অন্যরকম সময়। আমি যখন এখানেরর ছাত্র ছিলাম, অনেকটা খেয়ালের বসেই পালকি এঁকেছিলাম। হয়তো খুঁজলে সেটা পাওয়া যাবে। সেখানে কাগজে সেলাই ফোড়ের আদলে পটভূমি তৈরি করে পালকিটি এঁকেছেন তিনি। তবে একথা ঠিক যে, বর্তমান সময়ের চিত্রকর্মে পালকির উপস্থিতি একেবারেই নেই বললে চলে।\nগ্রাফিক ডিজাইনে পালকি\nপ্রচার ও প্রকাশনার সঙ্গে সম্পর্কযুক্ত বিষয় হলো গ্রাফিক ডিজাইন। মূলত কোনো তথ্য উপস্থাপনের জন্য দৃশ্য ভাষার ব্যবহারিক মাধ্যমই হলো গ্রাফিক ডিজাইন। এ জন্য টেলিভিশন পত্র-পত্রিকা, বই পত্রসহ যাবতীয় প্রকাশনা, বিলবোর্ড, সাইনবোর্ড, ব্যানার, ফেস্টুন ইত্যাদি গ্রাফিক ডিজাইনের অধিকারভুক্ত।\n‘প্রাচীনকালে বৌদ্ধ ও জৈন ধর্মপ্রচারকেরা নিজ ধর্মের মহিমা ও ধর্ম প্রণেতার গুণকীর্তন চিত্রিত করে সেগুলো প্রচার করতেন। পটুয়ারা চিত্রিত পট প্রদর্শন করত গান গেয়ে গেয়ে। এগুলো নকশা ও অঙ্গসজ্জার বিচারে গ্রাফিক ডিজাইন।’ (শাওন আকলা: গ্রাফিক ডিজাইন:: চারু ও কারুকলা পৃ: ১৭৫)।\nতবে পাল আমলের পুঁথিচিত্রগুলো বাংলাদেশের গ্রাফিক ডিজাইনের চমৎকার নিদর্শন। এসব চিত্রের বিষয়বস্তু ছিল বৌদ্ধ ধর্ম বিষয়ক।বাংলাদেশে আধুনিক গ্রাফিক ডিজাইনের সূত্রপাত হয় কোম্পানি আমলে আঠারো শতকের শেষ দিকে ছাপাখানার বদৌলতে। সেই সময় কাঠের ব্লকে,কপার প্লেটে এবং লিথোপদ্ধতিতে গ্রাফিক ডিজাইন করা হতো। বর্তমানে বাংলাদেশে অফসেট মুদ্রণে পোস্টার ক্যালেন্ডার, বিভিন্ন ধরনের বই, কাটুন, কার্ড ছাপা হয়। ইতিহাস থেকে জানা যায় যে ১৮১৬ সালে ভারত চন্দ্রের অন্নদা মঙ্গলেই হল প্রথম সচিত্র বাংলা বই যেখানে ঠাঁই পেয়েছিল ছয়টি ছবি। (প্রাগুক্ত: পৃ: ১৮৭)। এরপর ১৮২২ সালে কলকাতা স্কুল-বুক সোসাইটি থেকে জন লনসন প্রকাশকরে প্রথম সচিত্র বাংলা মাসিক পত্রিকা পর্শ্বাবলী।এ পত্রিকায় প্রকাশিত ছবিগুলো ছিল হাতে আঁকা এবং কাঠে খোদাই করা। নানা চড়াই-উৎরাই পেরিয়ে বিশ শতকের প্রারম্ভে ঠাকুরমার ঝুলির মাধ্যমেই গ্রন্থচিত্রণ ও প্রচ্ছদশিল্প বাংলার স্বকীয় বৈশিষ্ট্য প্রকাশ করতে সক্ষম হয়।এরপর উপেন্দ্র কিশোর রায়চৌধুরী, সুকুমা রায়, রবীন্দ্রনাথ ঠাকুর, গগেন্দ্রনাথ ঠাকুর, অবনীন্দ্রনাথ ঠাকুর কর্তৃক সমৃদ্ধ হয়েছে গ্রন্থচিত্রণ ও প্রচ্ছদশিল্প। এ প্রসঙ্গে পৃথিবীবিখ্যাত চলচ্চিত্রত্র ব্যক্তিত্ব সত্যজিৎ রায়ের নামও শ্রদ্ধার সঙ্গে স্মরণ করতে হয়।\n১৯৪৭ সালে দেশ ভাগের পর ঢাকায় গভর্নমেন্ট ইনস্টিটিউট অব আর্ট প্রতিষ্ঠিত হলে বাংলাদেশের প্রচ্ছদ ও অলঙ্করণের ইতিহাসে সংযুক্ত হয় অবিস্মরণীয় আরও কিছু নাম। বাংলাদেশের বইয়ের প্রচ্ছদ অলঙ্করণের ক্ষেত্রে অগ্রপথিক যারা, তাদের মধ্যে কাজী আবুল কাশেম, জয়নুল আবেদিন, পটুয়া কামরুল হাসানের নাম উল্লেখযোগ্য। জয়নুল আবেদিনের করা জসিমউদ্‌দীনের নকশী কাঁথার মাঠ, রঙিলা নায়ের মাঝি, বেদের মেয়ে, মাটির কান্না প্রভৃতি বইয়ের প্রচ্ছদ অলঙ্করণে লক্ষ করা যায় দেশজ উপাদান ও গ্রামীণ জীবনের অনুষঙ্গ। আর এভাবেই গ্রন্থচিত্রণ ও প্রচ্ছদশিল্পকে এক অন্যন্য উচ্চতায় প্রতিষ্ঠিত করে তারা আজ আমাদের নমস্য হয়ে আছেন।\nএকটি বইয়ের প্রচ্ছদ হলো এমন একটি দৃশ্যভাষা, যার মাধ্যমে সম্পূর্ণ বইটির বক্তব্য প্রকাশ পায়। মামুন কায়সার সৌন্দর্যমণ্ডিত বিশেষ ধরনের মোড়ককেই বলেছেন প্রচ্ছদ। অর্থাৎ ‘সৃষ্টিধর্মী যেকোনো রচনার মুড বা মৌলিক চিন্তা অথবা উপলব্ধিকে আবলম্বন করে মলাটে রূপ দেওয়াই হলো প্রচ্ছদের কাজ।’ (বাংলা বইয়ের প্রচ্ছদ: মামুন কায়সার পৃ:১)।\nপ্রচ্ছদে বইয়ের বক্তব্যই মূর্ত হয়ে ওঠে। ফলে শিল্পীকে রচনার বক্তব্য অনুধাবন করার ক্ষেত্রে সচেষ্ট ও সতর্ক থাকতে হয়। এক্ষেত্রে প্রচ্ছদ দুই প্রকার। পাঠকভিত্তিক ও বিষয়বিত্তিক। পাঠকভিত্তিক যেমন-ছোটদের বই, বড়দের বই। আর বিষয়ভিত্তিক যেমন কবিতা, গল্প, ছড়া, উপন্যাস-জীবনী, নাটক, ইতিহাস, সায়েন্স ফিকশান, সমালোচনা, গষেণা, সংকলন, লোকজ গল্প, ধমীয় রচনা ইত্যাদি। এসব বিষয়ের ভেতরের ভাবগত অনুষঙ্গও রয়েছে, যা প্রচ্ছদশিল্পীকে উপলব্ধি করে বুঝে নিতে হয়।\nপালকি লোকজ একটি উপকরণ। গ্রামীণ বাংলার ঐতিহ্য। বাংলা বইয়ের অন্যান্য অনুষঙ্গের সঙ্গে পালকির উপস্থিতিও লক্ষ করার মতো। পঞ্চাশের দশকে মানিক বন্দোপাধ্যায়ের ‘পুতুল নাচের ইতিকথা’র তিনরঙা প্রচ্ছদের দৃশ্যচিত্র প্রায় সকল সাহিত্যানুরাগী পাঠকের মনকে নাড়া দিতে সক্ষম হয়েছিল। সবুজাভ ধূসর ইটরং লাল ও কালোর তিন রঙা প্রচ্ছদটি আঁকেন বিশিষ্ট শিল্পী ইমদাদ হোসেন। প্রচ্ছদের নিচে একটি লৌকিক বা লোকজ নকশার প্যানেলে গ্রাম্য নারী,পালকি কাঁধে বেহারা, একপাশে হাতি অন্য পাশে ঘোড়ার ওপরে ও নিচে দুটো করে পাতার নমুনা চিত্র অঙ্কিত হয়েছে।\nউপন্যাসটিতে মানিক বন্দোপাধ্যায় একটি নারীর মনস্তাত্ত্বিক বিষয়টিকেই প্রাধান্য দিয়েছেন। গ্রামীণ নারী পালকি ও পালকি বাহকের উপস্থিতি এই প্রচ্ছদটিকে তাই বিশেষ ব্যঞ্জনা দান করেছে। বাংলা সাহিত্যের বিশিষ্ট গবেষক আশরাক সিদ্দিকীর গবেষণাগ্রন্থ—‘লোকসাহিত্যে’র প্রচ্ছদ এঁকেছেন প্রচ্ছদশিল্পী মোহাম্মদ ইদরিস। চার রঙের এই প্রচ্ছদের ব্যাকগ্রাউন্ড দেখে মনে হবে যেন একটি নকশী কাঁথার পটভূমি। কাঁথা স্টিচের আদলে সেখানে চিত্রিত হয়েছে লতা-পাতা ফুল। প্রচ্ছদটিকে তিনটি অংশে ভাগ করে নেওয়া হয়েছে। ওপরের অংশে চিত্রিত হয়েছে দুই বেহারার কাঁধে পালকির দৃশ্য। নিচে হাতির পিঠে মানুষ এবং মাঝ খানে বই ও লেখকের নাম। বইয়ের নামটিও করা হয়েছে সেলাই ফোঁড়ের আদলে। মোহাম্মদ হানিফ পাঠানের ‘উত্তর বঙ্গের মেয়েলীগীত’ বইয়ের এরকমই একটি ফর্ম ব্যাবহার করেছেন তিনি। প্রচ্ছদটিকে ৫টি ভাগে বিভক্ত করে তিনি এক ভাগে কলসি,পালকি এবং চিরুনী বা কাঁকই আঁকেন। বিষয় তিনটি গ্রামীণ নারীর ব্যাবহার্য উপকরণ।\nবিয়ের কার্ডে পালকি\nএকটি বিয়ের কার্ড বিক্রয় প্রতিষ্ঠানের ব্যানারে দেখা যায় বধূবেশী কনেকে বহন করে নিয়ে যাচ্ছে দুইজন বেহারা। আর গায়ে হলুদ অনুষ্ঠানে টাঙ্গানো ব্যানারে পালকির দৃশ্য একেবারেই বিরল নয় এ যুগেও। বিচিত্র রঙে তুলির আঁচড়ে কখনো শোলাশিল্পের মাধ্যমে চিত্রিত করা হয় বিয়ের মণ্ডপ।\nশুধু ব্যানার নয় পালকির ওপর উপস্থাপন লক্ষ করা যায় ক্যালেন্ডারেও। দেশ স্বাধীন হওয়ার পর বিখ্যাত সব শিল্পীর শিল্পকর্ম দিয়ে বিটিসি নানা রকম ক্যালেন্ডর তৈরি হয়। বিখ্যাত শিল্পীর র্শিপকর্ম ছাড়াও বিভিন্ন প্রতিষ্ঠান নিসর্গের আকর্ষণীয় আলোকচিত্র ও তৈরি করে সেসব ক্ষেত্রেও পালকির উপস্থিতি লক্ষ করার মতো। পালকির উজ্জ্বল উপস্থিতি দেখা যায় বিয়ের নিমন্ত্রণ কার্ডে।\nবাংলাদেশের জলাভূমিতে শোলা চাষ হয় জ্বালানি হিসেবে। শোলার তেমন কোনো বাজার মূল্যও নেই, অথচ সেই শোলার তৈরি দৃষ্টিনন্দন শিল্পকর্ম প্রশংসা কুড়িয়েছে দেশে-বিদেশে। শোলা শিল্পের উদ্ভব এবং বিকাশ সম্পর্কে তেমন কিছু জানা যায় না। শোলাশিল্পী গোপীনাথ চক্রবর্তীর তৈরি শিল্পকর্মের মধ্যে আছে পালকি। ছোট আকারের পালকির ডাফ বা বহদণ্ডটির সম্মুখ ভাগ হাতির মুখাকৃতির। পালকির ছাদ ইষৎ ঢালু। ছাদের ধার বা কার্নিশে তিনি ফুল ও পাতা দিয়ে সাজিয়েছেন: পাল্কীর বহির্দেয়াল ও দরজায়ও একইভাবে ফুল ও পাতার নকশা। সবটাই শোলা দিয়ে। বহদণ্ড পাল্কীরসঙ্গে এঁটে দেবার যে রশি তাও শোলার।\nমার্বেল পাথরে পালকির শোপিচ\nআজিজ সুপার মার্কেটে ‘মর্মর’ নামের দোকানটির মালিক ফারুক এইচ. খান। স্রেফ শোপিসের দোকান। নানারকম শোপিস আছে সেখানে।যেমন শহীদ মিনার, অপরাজেয় বাংলা, গরুর গাড়ি, বঙ্গবন্ধুর প্রতিকৃতি প্রভৃতিরসঙ্গে রয়েছে পালকিও। মার্বেল পাথরের ভাস্কর্য বিষয়ে কথা হয় ঢাকা বিশ্ববিদ্যালয়ের চারুকলা অনুষদের শিক্ষক নাছিমা হক মিতুর সঙ্গে। তিনি বলেন, ‘মার্বেল পাথরের ভাস্কর্য’ সাধারণত খোদাই করে করা হয়। তবে শোপিস করার জন্য ডাস্ট ব্যবহার করা হয়।শোপিস আলাদাভাবেই শিল্প। তবে কপি হয় বারবার,ছাঁচে ফেলে করা হয় বলে তা সত্যিকারের শিল্পকর্ম বলে স্বীকৃত হয় না। তিনি জানান, ভাস্কর্য তৈরির ইতিহাসে অন্তত বাংলাদেশের প্রেক্ষাপটে মার্বেল পাথরের কোনো পালকি বা টাইলস বা মার্বেল ফলকের কোনো দৃশ্যে পালকি বা বেহারার দৃশ্য খোদাই হয়েছে বলে মনে পড়ে না। সেই হিসেবে মার্বেল ডাস্টে তৈরি পালকির শোপিসই মার্বেল পাথরের একমাত্র উদাহরণ।\nচলচ্চিত্র শিল্পে পালকি\nআলোছায়ার গতিময় চিত্রই হচ্ছে চলচ্চিত্র। চলমান অবস্থায় বস্তুকে প্রত্যক্ষ করার আকাঙ্ক্ষা, বস্তুর গতিকে পুনরুৎপাদন করার ইচ্ছা থেকে চলচ্চিত্রের আবির্ভাব।\n১৮৯৫ সালে ২৮ ডিসেম্বর লুৎমিয়ের ভ্রাতৃদ্বয়ের মাধ্যমে প্রথম চলচ্চিত্র আবির্ভাবের মধ্যদিয়ে নিজের অজান্তেই চলচ্চিত্র বাস্তব ঘটনা নির্ভর একটি শিক্ষা ও বিনোদন মাধ্যম হয়ে গেল।এই বাস্তবতার কারণে চলচ্চিত্রে পালকির উপস্থিতি বিরল নয়। সত্যজিৎ রায়ের ‘গুপিগাইন রাখাবাইন’ ছবিতে খোলা পালকি বা ডুলি বা ডোল এর উপস্থিতি রয়েছে। বাস্তবতার জন্যই। টিপু সুলতান সিরিজে টিপু সুলতান শহিদ হওয়ার পর তার পরিবার পরিজন প্রাসাদ ত্যাগ করে পালকিতে চড়ে। এইরকম প্রয়োজনের দৃশ্যে পালকি এসেছে নানা সময় নানা ভাবে। কখনো বাঙালি মেয়ের বিয়ের দৃশ্যে কখনো সামন্ততান্ত্রিক বুর্জোয়া মনোভাবের উগ্রতা প্রকাশের জন্যে কিন্তু সেই উপস্থাপন কাহিনীর প্রয়োজনে, চরিত্রের প্রয়োজনে। সেই প্রয়োজন মেটানোর উপকরণটি একটি চরিত্র হয়ে ধরা দিল পরিচালক কামার জায়েদির ‘পালকি’ নামক রোমান্টিক চলচ্চিত্রে। সেই সময়ের দাপুটে অভিনেতা দম্পতি মোহম্মদ আলী জেযা এবং নাদিম এই চলচ্চিত্রে অভিনয় করেন, একটি ত্রিভুজ প্রেমের গল্পকে এগিয়ে নিয়ে যায় পালকি। ব্যাকগ্রাউন্ডে সানাইয়ের সুরে পালকির উপস্থাপন প্রমাণ করে চরিত্র চিত্রণের ক্ষেত্রে এখানে মোহম্মদ আলী, জেবা কিংবা নাদিমের চেয়ে কোনো অংশেই কম নয়। বাংলাদেশেও ‘পালকি’ নামে একটি চলচ্চিত্র রয়েছে।\nহিব্রু কবিতার দর্শন ॥ রঞ্জনা বিশ্বাস\nবাংলাদেশের বেদে জনগোষ্ঠীর পরিচয় ॥ রঞ্জনা বিশ্বাস


Author: Rijvi Ahmed Published Date: October 31, 2020 LeaveaComment on মায়ের সামনে আমি লজ্জায় মুখ লুকাতে পারছিলাম না : অপু বিশ্বাস\nধরুন, পা‌রিবা‌রিক আড্ডা হচ্ছে। আপনি আড্ডার ফাঁকে ফেসবুকে বন্ধুদের পোস্টগুলো পড়ছেন। হঠাৎ একটি ভিডিওতে চোখ আ’ট’কে গেল। ‘কৌ’হলী হয়ে প্লে বাটন চাপতেই নোংরা দৃশ্যের সঙ্গে অ’শ্লী’ল শব্দ ভেসে এলো। কী’ করবেন সেই মু’হূর্তে?\nপাঠক, এই প্রশ্নটি আপনার উদ্দেশ্যে চিত্রনায়িকা অ’পু বিশ্বা’সের। সম্প্রতি এমনই এক বিব্র’তকর পরি’স্থিতিতে পড়েছিলেন তিনি।\nদিনক’য়েক আ’গের ঘ’টনা। অ’পু বলেন, ‘বাসায় বসে ফেস’বুকে বন্ধুদের পোস্টগুলো দেখছিলাম। হঠাৎ একটি ভিডিও ক্লিপ এলো। নাট’কের দৃশ্য ভেবে ক্লিক করতেই; ওমা! কি সব আ’পত্তি’কর দৃশ্য শুরু হলো। এর সঙ্গে আবার অ’শ্লীল শব্দ!’\nঅ’পুর সঙ্গে এ সময় পরিবারের অনেকে’ই ছিলেন। বিশেষ করে মা’র সামনে অ’পু এই ঘটনায় ভীষণ অস্বস্তিতে পড়েন। অ’পুর ভাষায় ‘আমি লজ্জায় মুখ লুকাতে পারছিলাম না!’\nঅ’বাক ব্যাপার হলো, ভিডিও ক্লিপটি ছিলো আমাদের দেশেরই একটি ওয়েব সিরিজের। অ’পু ক্ষুব্ধ কণ্ঠে বলেন, ‘এখনই এসব বন্ধ করা উচিত। আমাদের চলচ্চিত্রেও একটা সময় অশ্লীলতা চূড়ান্ত পর্যায়ে পৌঁছেছিল। পরিণতি সবারই জানা। ফলটা ভালো হয়নি। সুতরাং ওয়েব সিরিজের নামে এই অশ্লীলতাও ভালো ফল বয়ে আনবে না। ভালো দর্শক মুখ ফিরিয়ে নেবেই। ’\nকিন্তু টেলিভিশনে নাট’ক এবং অনলাইনে ওয়েব সিরিজে কিছু পার্থক্য থাকবেই। বিশেষ করে এই উন্মুক্ত আকাশ সংস্কৃতির কালে ওয়েব সিরিজে এমন দৃশ্য নতুন নয়। বিদেশে অহরহ হচ্ছে। এ প্রসঙ্গে অ’পুর বক্তব্য অ’ত্যন্ত স্পষ্ট। ‘এটা বাংলাদেশ। এসব আমাদের সংস্কৃতি না’ স্ম’রণ করি’য়ে দিয়ে অ’পু বলেন, ‘দেশের বাইরে ওয়েব সিরিজগুলোতে অ’ন্তর’ঙ্গ দৃশ্যে অনেক নামি’দামী শিল্পীকেও দেখা যায়। সেটা তাদের সংস্কৃতির সঙ্গে যায়।’\nসম্প্রতি তিনটি ওয়েব সিরি’জ প্রকা’শের পর অ’শ্লী’লতা’র অ’ভিযোগে ভীষণ সমালোচিত হয়। অনলা’ইন’ভিত্তিক ভিডিও স্ট্রিমিং সাইট বিঞ্জ-এর প্রযোজ’নায় নির্মিত ওয়েব সিরিজ তিনটি হলো— ও’য়াহিদ তা’রিকের ‘বুমেরাং’, সুমন আ’নোয়ারের ‘সদর’ঘাটের টাইগার’ এবং শিহাব শাহীনের ‘আগস্ট ১৪’।\n← ৫ শতাধিক ছবিতে অভিনয় করা নাসরিন এখন যা করেছেন\nসিনেমায় নাম লেখালেন ক্রিকেটার ইরফান পাঠান →


নাজাফ থেকে কারবালা পর্যন্ত ৮০ কিলোমিটার রাস্তার পাশে গাছ লাগাবেন মোহাম্মাদী !! - Ekusher Bangladesh\nHome>দেশের খবর>নাজাফ থেকে কারবালা পর্যন্ত ৮০ কিলোমিটার রাস্তার পাশে গাছ লাগাবেন মোহাম্মাদী !!\nকারবালায় শাহাদাত বরণ করেন ইমাম হুসাইন রাদিয়াল্লাহু আনহু। প্রত্যেক বছর ইরাকের নাজাফ থেকে কারবালার পদযাত্রায় অংশগ্রহণ করেন অনেক শিয়া-সুন্নি মুসলমান ও দর্শনার্থীরা।\nনাজাফ থেকে কারবালা পর্যন্ত দীর্ঘ ৮০ কিলোমিটার পথ আরামে ভ্রমণ করার জন্য রাস্তার দুই পাশে গাছ লাগানোর ব্যয় বহুল পরিকল্পনা গ্রহণ করেছেন পাকিস্তানি ব্যবসায়ী মোহাম্মাদী দরবার।\nউল্লেখ্য, নাজাফ থেকে কারবালা পর্যন্ত ৮০ কিলোমিটার রাস্তার দুই পাশে চারা গাছ রোপনে প্রায় ৩ বছর সময় লাগবে। এ প্রকল্প বাস্তবায়নে ২৫০ কোটি পাকিস্তানি রুপী বা প্রায় সাড়ে ১৬ হাজার মার্কিন ডলার খরচ হবে।\nতিনি আরও জানান, ‘প্রকৃতি ও মানুষের উপকারে গাছ লাগানোর মহতি কাজে নিজেকে শামিল করার চেয়ে ভালো কাজ আর কি হতে পারে!’


আগামীকাল ক্বারী মুহাম্মদ ইউসুফ রহ. এর প্রথম মৃত্যুবার্ষিকী | Latest BD News\nHome ধর্ম আগামীকাল ক্বারী মুহাম্মদ ইউসুফ রহ. এর প্রথম মৃত্যুবার্ষিকী\nআগামীকাল ক্বারী মুহাম্মদ ইউসুফ রহ. এর প্রথম মৃত্যুবার্ষিকী\nআগামীকাল বৃহস্পতিবার (১৮ এপ্রিল) ক্বারী মুহাম্মদ ইউসুফ রহ. এর ইন্তেকালের প্রথমবার্ষিকী। এ উপলক্ষে মরহুমের গ্রামের বাড়ি চট্টগ্রামের পটিয়া থানার দৌলতপুর গ্রামে তাঁর রুহের মাগফিরাত কামনা ও জীবনশীর্ষক আলোচনার আয়োজন করা হয়েছে ।\nক্বারী মুহাম্মদ ইউসুফ রহ. ছিলেন ভারতীয় উপমহাদেশের ইলমে ক্বেরাতের অন্যতম কিংবদন্তী। তিনি ছিলেন বাংলাদেশে বিশুদ্ধ কুরআন তেলাওয়াত ও ইলমে ক্বেরাতের পথপ্রদর্শক। যিনি স্বপ্ন দেখতেন বাংলাদেশের প্রত্যন্ত অঞ্চলেও যেনো বিশুদ্ধ শিক্ষার প্রসার ঘটে।\nএ লক্ষ্যে তিনি দীর্ঘ ৫৪ বছর এ চেস্টা চালিয়ে গেছেন । ক্বারী ইউসুফ ১৯৩৮ সালে চট্টগ্রামের পটিয়া থানার দৌলতপুর গ্রামের এক সম্ভ্রান্ত পরিবারে জন্মগ্রহণ করেন। তিনি দীর্ঘকাল বাংলাদেশ বেতারের প্রধান ক্বারী ছিলেন । গতবছরের ১৮ এপ্রিলে বার্ধক্যজনিত কারণে তিনি ইন্তেকাল করেন ।


২৮ সেপ্টেম্বর ২০২১, ১১:০২ পিএম\nযুব ও ক্রীড়া প্রতিমন্ত্রী মো. জাহিদ আহসান রাসেল বলেছেন, নদীপথে ঢাকার এক প্রান্ত থেকে অন্য প্রান্তে মানুষ চলাচল করতে পারবে এমন একটি স্বপ্ন নিয়ে এগিয়ে চলেছেন প্রধানমন্ত্রী শেখ হাসিনা। আমরা অত্যন্ত ভাগ্যবান যে প্রধানমন্ত্রী শেখ হাসিনার মতো একজন মানুষ আমাদের মাঝে আছেন।\nমঙ্গলবার (২৮ সেপ্টেম্বর) বুড়িগঙ্গা নদীতে নৌকা বাইচের পুরস্কার বিতরণী অনুষ্ঠানে কামরাঙ্গীরচরের শেখ জামাল স্কুলের সামনে তিনি এ কথা বলেন। সন্ধ্যায় আয়োজিত অনুষ্ঠানে আরও উপস্থিত ছিলেন অতিরিক্ত আইজিপি মো. আতিকুল ইসলাম, সাংসদ হাজী মো. সেলিম, স্থানীয় কাউন্সিলর প্রমুখ।\nএর আগে প্রধানমন্ত্রী ও বাংলাদেশ আওয়ামী লীগের সভাপতি শেখ হাসিনা ৭৫তম জন্মদিন উপলক্ষে রাজধানীর সোয়ারী ঘাট ল্যান্ডিং স্টেশন থেকে বুড়িগঙ্গা নদীতে নৌকা বাইচ শুরু হয়। মঙ্গলবার (২৮ সেপ্টেম্বর) বিকেল ৪টা ৫০ মিনিটে শুরু হয়ে নৌকা বাইচ চলে বিকেল ৫টা পর্যন্ত।\nনৌপরিবহন মন্ত্রণালয় ও বাংলাদেশ অভ্যন্তরীণ নৌ-পরিবহন কর্তৃপক্ষ (বিআইডব্লিউটিএ) আয়োজিত এ নৌকা বাইচের উদ্বোধন করেন যুব ও ক্রীড়া প্রতিমন্ত্রী মো. জাহিদ আহসান রাসেল। অনুষ্ঠানে উপস্থিত আছেন বিআইডব্লিউটিএ’র চেয়ারম্যান কমডোর গোলাম সাদেক, ঢাকা উত্তর সিটি করপোরেশনের মেয়র মো. আতিকুল ইসলাম, সংসদ সদস্য হাজী মো. সেলিম প্রমুখ।\nগ্রামে বর্ষা মৌসুমে প্রায়ই নৌকা বাইচ হয়। তবে রাজধানীতে এই সংস্কৃতি প্রায় বিস্মৃতির পথে। ফলে নৌকা বাইচ উপভোগ করতে বুড়িগঙ্গা নদীর দুই প্রান্তে হাজার হাজার মানুষের সমাগম দেখা গেছে।\nপুরস্কার বিতরণী অনুষ্ঠানে যুব ও ক্রীড়া প্রতিমন্ত্রী জাহিদ আহসান রাসেল বলেন, প্রধানমন্ত্রী লাখ লাখ রোহিঙ্গাদের আশ্রয় দিয়ে মানবিকতার পরিচয় দিয়েছেন। বিশ্বের অনেক উন্নত দেশ পাঁচশ-এক হাজার মানুষকে আশ্রয় দিতে ভয় পায়। সেখানে তিনি লাখ লাখ উদ্বাস্তু মানুষকে আশ্রয় দিয়েছেন।\nতিনি বলেন, আজকে যে নদীতে নৌকা বাইচ হচ্ছে, এটি সম্ভব হয়েছে প্রধানমন্ত্রী শেখ হাসিনার জন্য। প্রধানমন্ত্রী চান আমাদের রাস্তায় যেভাবে যোগাযোগ উন্নয়ন হবে, ঠিক সেভাবেই নদীপথের যোগাযোগ উন্নয়ন হবে। নদীর যে ব্রিজগুলো নিচু ছিল সেগুলো ভেঙে উঁচু করার কাজ তিনি করতে যাচ্ছেন। নিজস্ব অর্থায়নে তিনি পদ্মা সেতু নির্মাণের সাহস দেখিয়েছেন। আজকে নদীর নিচে টানেল হয়, আকাশের উপর ট্রেন চলে। যে জিনিসগুলো আপনারা কখনো কল্পনা করেন নাই, শুধুমাত্র টেলিভিশনে দেখেছেন সেগুলো বাস্তবায়ন করেছে তিনি।\nপ্রধানমন্ত্রী শেখ হাসিনার দীর্ঘায়ু কামনা করে ক্রীড়া প্রতিমন্ত্রী বলেন, আমরা প্রধানমন্ত্রী শেখ হাসিনার জন্য দোয়া করব যেন আল্লাহ তাকে মানুষের জন্য বেশি বেশি ভালো কাজ করার তৌফিক দান করেন। বাংলাদেশ খাল-বিলের দেশ। বাংলাদেশের এমন কোনো জায়গা নেই যেখানে নৌকা নেই। গ্রামেগঞ্জে নৌকা বাইচ এখনো অত্যন্ত জনপ্রিয় খেলা। কিন্তু শহরের সেই ধরনের আয়োজন কখনো করতে পারিনি। অবশেষে দুটি আয়োজন বিআইডব্লিটিএ করতে পেরেছে, এজন্য তাদেরকে ধন্যবাদ জানাচ্ছি।\nঅনুষ্ঠানে ঢাকা উত্তর সিটি করপোরেশনের মেয়র মো. আতিকুল ইসলাম বলেছেন, যারা নদী দখল করে, খাল দখল করে তাদের বিরুদ্ধে আমাদের সোচ্চার হতে হবে। অন্যায়ের প্রতিবাদ করতে হবে। ডেভেলপাররা বড় বড় ড্রেজার লাগিয়ে দেয়। তারা ড্রেজার লাগিয়ে উত্তর দক্ষিণ পূর্ব-পশ্চিম সব ভরাট করে ফেলে। আজকে প্রধানমন্ত্রী জন্মদিনে তাদের বিরুদ্ধে আমাদের সোচ্চার হতে হবে। আপনাদের কাছে একটাই কথা, আমাদের খেলার মাঠ, নদী-খালে দখল করবেন না।\nতিনি আরও বলেন, আমাদের ভবিষ্যৎ প্রজন্মের জন্য সুন্দর বুড়িগঙ্গাকে ধরে রাখতে হবে। শীতলক্ষ্যা, তুরাগ, বালুসহ সমস্ত নদীকে ধরে রাখতে হবে। ৬০ ফিটের পরে কালশী খাল দখল করে হয়ে গেছে ৫ ফিট। এসব দখল করেছে কারা, আমরাই এরকম করেছি। খালগুলো থাকলে সেখানে বুড়িগঙ্গার মতো আমরা আজকে নৌকা বাইচ করতে পারতাম। আমরা চাই, আমাদের খালগুলোতে আবারও নৌকা বাইচ হবে। আমাদের খালগুলোতে আবারও ওয়াটার ট্রান্সপোর্ট চলতে হবে। আপনাদের কাছে অনুরোধ আমরা যেন নদী এবং খালগুলোকে দূষণ এবং দখল না করি।\nবিআইডব্লিউটিএ-র চেয়ারম্যান কমডোর গোলাম সাদেক বলেন, আমরা সৌভাগ্যবান যে, বঙ্গবন্ধু শেখ হাসিনার কন্যা গত কয়েক বছর দেশকে নেতৃত্ব দিচ্ছেন। তিনি দেশকে নিয়ে গেছেন অনন্য উচ্চতায়, যা নিয়ে আমরা বিশ্বে গর্ব করতে পারি। তাই আজকের এই অনুষ্ঠান আমরা উৎসর্গ করছি তার প্রতি। তিনি যে আমাদের ২০৪১ সালের স্বপ্ন দেখাচ্ছেন, সে পর্যন্ত জীবিত থেকে কাজগুলো যেন করতে পারেন।


বাজেটে শিক্ষার সার্বিক বেসরকারিকরণের দাওয়াই\nHome / খবর / বাজেটে শিক্ষার সার্বিক বেসরকারিকরণের দাওয়াই\nএবারের বাজেটে শিক্ষা খাতে ৬.১৩ শতাংশ বরাদ্দ কমিয়ে দিল কেন্দ্রীয় বিজেপি সরকার। টাকার অঙ্কে কমল ৬০৮৮ কোটি টাকা, যার মধ্যে স্কুলশিক্ষায় ৪৯৭১ কোটি ও উচ্চশিক্ষায় ১১১৫ কোটি টাকা কমানো হয়েছে।\nশিক্ষার উপর এই বাজেট গভীর আঘাত করেছে। জাতীয় শিক্ষানীতিতে তারা স্বপ্ন দেখিয়েছিল, শিক্ষা খাতে বরাদ্দ বাড়বে, সরকার শিক্ষার জন্য জিডিপি-র ৬ শতাংশ খরচ করবে। তার পরিবর্তে এই বাজেটে শুধু বরাদ্দ কমানো হয়েছে তাই নয়, জাতীয় শিক্ষানীতির মাধ্যমে শিক্ষাব্যবস্থার খোলনলচে পাল্টে নতুন করে সাজানোর নামে তাকে সম্পূর্ণভাবে পুঁজিমালিকদের হাতে তুলে দেওয়ার সুচতুর পরিকল্পনার বাস্তবায়ন ঘটানো হয়েছে। পরিকাঠামো উন্নয়নের গালভরা কথা বলেও আর্থিক দায়িত্বের কথা উঠতেই সরকার নিজের দায়িত্ব ছেড়ে বেসরকারি মালিক ও ‘স্বেচ্ছাসেবী সংগঠনের’ ধুয়ো তুলেছে।\nএই বাজেটের পর ‘শিক্ষার অধিকার’ কথাটি আরও বেশি অর্থহীন হয়ে পড়ল। কারণ এই বরাদ্দের মধ্যে শিক্ষক নিয়োগ, পরিকাঠামো উন্নয়ন– কোনও কিছুই সম্ভব নয়। প্রধানমন্ত্রী ঢাক পেটান– ‘বেটি পড়াও’। কত বরাদ্দ তাতে? ‘ন্যাশনাল স্কিম ফর ইনসেনটিভ টু গার্লস’-এর জন্য বরাদ্দ মাত্র ১ কোটি টাকা (২৫৬ কোটি ছিল ২০১৮-১৯-এ)। প্রসঙ্গত, ২০১৬-‘১৭ সালের পরিসংখ্যান অনুযায়ী আমাদের দেশের ১ লক্ষ ৮ হাজারের বেশি স্কুলে একজন করে শিক্ষক আছেন।\nএগুলির মধ্যে ৮৫,৭৪৩টি প্রাইমারি স্কুল। দেশের মাত্র ৫৪ শতাংশ স্কুলে শৌচাগার ও পানীয় জলের সুবিধা রয়েছে। স্বাস্থ্যবিধি যথাযথ বজায় রাখার জন্য প্রয়োজন ছিল সমস্ত স্কুলে পানীয় জল, শৌচাগার সহ অন্যান্য ব্যবস্থা করার। অথচ সরকার তা করেনি। তারা এমনকি গত বাজেটের বরাদ্দ ১৪ হাজার ২২৩ কোটি টাকা খরচও করতে পারেনি!\nস্কুলশিক্ষায় বরাদ্দ মাত্র ৫৪,৮৭৪ কোটি টাকা। দেশের ১০ লক্ষ ৮৩ হাজার ৬৭৮ টি স্কুলের মধ্যে (১৪-০৯-২০২০ লোকসভায় প্রদত্ত তথ্য) অর্থমন্ত্রী মাত্র ১৫,০০০ টির পরিকাঠামো উন্নয়নের কথা বলেছেন। কিন্তু তার জন্য কোনও অর্থ বরাদ্দ করেননি। দেশের বিভিন্ন প্রান্তে ১০০টি সৈনিক স্কুল খোলার প্রস্তাব রাখা হয়েছে বাজেটে। তবে এই স্কুলগুলি চলবে ব্যক্তিমালিক এবং এনজিও-র সাথে অংশীদারিত্বে। অর্থাৎ জনগণের অর্থে নির্মিত স্কুলে অবাধ মুনাফা লুট করার অধিকার দেওয়া হচ্ছে বেসরকারি মালিকদের।\nস্কুল পূর্ববর্তী শিক্ষা বা ‘প্রি-স্কুল এডুকেশন’ বাধ্যতামূলক করা হয়েছে এই বাজেটে। তাতে প্রযুক্তিনির্ভর ‘আর্লি চাইল্ডহুড কেয়ার অ্যান্ড এডুকেশন’ (ইসিসিই)-র নিদান দেওয়া হয়েছে। অথচ এই প্রযুক্তিনির্ভর উন্নত শিশু শিক্ষা দিতে পারার পরিকাঠামো তৈরি করার বরাদ্দ নেই বাজেটে। তাহলে এগুলি গড়তে পারবে কারা? ইতিমধ্যেই প্রি-স্কুলে বিনিয়োগ করা কর্পোরেট কোম্পানিগুলিই নয় কি? সরকার জাতীয় শিক্ষানীতিতে গ্রামীণ ‘প্রি-স্কুল’ শিক্ষার জন্য অঙ্গনওয়াড়ি কেন্দ্রের কথা বলেছিল। কিন্তু বাজেটে অঙ্গনওয়াড়ি কেন্দ্রগুলির নূ্যনতম পরিকাঠামো উন্নয়নের জন্য কিছুই ঘোষণা করা হয়নি। ফলে নিঃসন্দেহেই প্রি-স্কুল শিশুশিক্ষা পুরোপুরি বেসরকারি মালিকদের হাতের মুঠোতেই আবদ্ধ হবে। আদিবাসী এলাকায় পূর্ণাঙ্গ স্কুলের বদলে এক শিক্ষকের ‘একলব্য’ স্কুল হবে। ফলে পিছিয়ে পড়া এলাকার ছাত্রদের শিক্ষা কার্যত প্রহসনে পরিণত হতে চলেছে। জাতীয় শিক্ষানীতি-২০২০-র সুপারিশ অনুযায়ী অনলাইন শিক্ষায় জোর দিতে ‘ডিজিটাল এডুকেশন আর্কিটেকচার’ তৈরির কথা বলা হয়েছে। শিক্ষা খাতে বরাদ্দ কমিয়ে শিক্ষাকে ‘ডিজিটালাইজ’ করার প্রচেষ্টা শিক্ষার বেসরকারিকরণেরই একটি পদক্ষেপ মাত্র। এর ফলে অনলাইন শিক্ষা-বেচা কর্পোরেট কেম্পানি ও জিও-র মতো টেলিকম কোম্পানিগুলির বিপুল লাভ হবে। কিন্তু গরিব ঘরের ছাত্রছাত্রীরা ইন্টারনেট, স্মার্টফোন, ল্যাপটপের খরচ জোগাতে না পেরে শিক্ষা থেকে দূরে চলে যাবে।\nউচ্চশিক্ষার ক্ষেত্রে মাত্র ৩৮,৩৭১ কোটি টাকা বরাদ্দ করা হয়েছে বাজেটে। কেন্দ্রীয় অর্থমন্ত্রী বাজেটে প্রস্তাব করেছেন, এই ঘাটতি মিটবে শিক্ষায় প্রত্যক্ষ বিদেশি বিনিয়োগ এবং বিদেশি প্রতিষ্ঠান থেকে ঋণ নিয়ে। গবেষণার ক্ষেত্রে ‘ন্যাশনাল রিসার্চ ফাউন্ডেশন’ গড়ে সরকারই ঠিক করে দেবে কোন গবেষণা হবে, কোনটা নয়। সমস্ত ধরনের গবেষণার হাত-পা বেঁধে ফেলা হচ্ছে, যাতে গবেষণাকেও মালিক শ্রেণির মুনাফা লাভের স্বার্থে ব্যবহার করা যায়। গবেষণার নামে ঐতিহ্যবাদ, কুসংস্কারাচ্ছন্ন কূপমণ্ডুক চিন্তা, বিজ্ঞানের নামে কল্পবিজ্ঞানকে জায়গা করে দেওয়া হচ্ছে।\nজাতীয় শিক্ষানীতির মিষ্টি কথার আড়ালে আসলে যে রয়েছে বিজেপি সরকারের শিক্ষাকে ধ্বংস করার সার্বিক বেসরকারিকরণ ও কর্পোরেটকরণের গোপন অভিপ্রায়। এই কেন্দ্রীয় বাজেট এটাকে চোখে আঙুল দিয়ে দেখিয়ে দিল।\nPrevious প্রধানমন্ত্রীর আবদার : শোষণ-বঞ্চনা চলুক, কিন্তু আন্দোলন চলবে না\nNext প্রধানমন্ত্রীর ‘ইঞ্জিন’ ও শিল্পায়নের ভাঁওতা


8 Powerful Tips to Boost Your Serotonin: Be Productive and Happy at Once - FOOLS CORNER\nআমাদের সাফল্য এবং উত্পাদনশীলতা স্থির নয়। কখনও কখনও আমরা আরও উত্পাদনশীল এবং দৃষ্টি নিবদ্ধ করা হয়। আমরা সহজ সিদ্ধান্ত নিই এবং আরও কাজ শেষ করতে বেছে নিই কারণ আমরা মনে করি আমরা পারব। তবে কখনও কখনও আমরা নিজেকে নিরর্থক কাজ করতে সময় নষ্ট এবং গুরুত্বপূর্ণ বিশদটি অনুপস্থিত দেখতে পাই।\nআপনার মেজাজের সাথে কোনও ভুল নেই এবং আমাদের ক্রিয়াকলাপ আমাদের দেহে হরমোনীয় ভারসাম্য দ্বারা নির্ধারিত হয়। তবে, একটি গুরুতর হরমোন ভারসাম্যহীনতা আপনার পরিকল্পনা নষ্ট করতে পারে এবং আপনার স্বাভাবিক ক্রিয়াকলাপকে চ্যালেঞ্জ করতে পারে।\nহরমোনগুলি আপনার মেজাজকে প্রভাবিত করতে পারে। তারা আপনাকে কম বেশি সক্রিয় করে তোলে, তারা আপনার মেজাজ এবং আচরণ পরিবর্তন করে। কিছু হরমোন ছাড়াই আমরা জীবন উপভোগ করা বন্ধ করব এবং হতাশাবোধ করব। এরকম একটি হরমোন হ’ল সেরোটোনিন।\nসেরোটোনিন সর্বাধিক আলোচিত হরমোনগুলির মধ্যে একটি, তবে, এই হরমোনটি কী এবং এটি আমাদের মেজাজকে কীভাবে প্রভাবিত করে তা সকলেই বুঝতে পারে না। প্রথমত, উদ্বেগ নিয়ন্ত্রণ করার জন্য এটি দায়ী। এটি আমাদের খুশি করে তোলে সেরোটোনিনের ঘাটতি উদ্বেগ, হতাশা, পার্কিনসন রোগ এবং আলঝাইমার রোগ সহ অনেকগুলি রোগ এবং মানসিক অবস্থার জন্ম দেয়।\nএই হরমোন হতাশার সাথে সরাসরি সম্পর্কিত। তবে আমাদের আবেগ নিয়ন্ত্রণ করার চেয়ে এটির আরও বেশি কার্য রয়েছে। উদাহরণস্বরূপ, সেরোটোনিন আমাদের সঠিকভাবে ঘুমাতে সহায়তা করে। সার্কেডিয়ান চক্র নিয়ে সমস্যাগুলি যুক্ত করে এবং আমাদের সময়মতো জাগাতে সহায়তা করে। নিম্ন মাত্রায় সেরোটোনিনযুক্ত লোকেরা হতাশা এবং অনিদ্রা হওয়ার সম্ভাবনা বেশি থাকে। তবে জীবনচক্রের সমস্যাগুলি হতাশার কারণ হতে পারে। এ কারণেই তৃতীয় শিফটে কর্মীরা এই ব্যাধি হওয়ার সম্ভাবনা বেশি থাকে।\nআমাদের সকলের মধ্যে সেরোটোনিনের মাত্রা স্বাভাবিক। আমাদের সাধারণ সেরোটোনিন স্তরগুলি জেনেটিক। তবে এটি নির্ভর করে যে আমরা কত দ্রুত উত্পাদন করি। কিছু ক্রিয়াকলাপ সেরোটোনিনের মাত্রা বাড়িয়ে তুলতে পারে, অন্যরা হরমোন ভারসাম্যহীনতা এবং তার পরিণতি ঘটাতে পারে।\nআপনি এখনই কী করছেন তা দেখতে আপনাকে আপনার দেহের সেরোটোনিন সম্পর্কে চিন্তা করতে হবে। উদাহরণস্বরূপ, যদি আপনি ভাল খান, পর্যাপ্ত সূর্যের আলো থাকুন এবং চাপযুক্ত পরিস্থিতি এড়ান, আপনার সেরোটোনিনের মাত্রা বাড়বে।\nকীভাবে আপনার সেরোটোনিন বাড়ানো যায়\n1. আরও প্রাকৃতিক আলো পান\nসূর্যের আলো সেরোটোনিন সিস্টেমকে উদ্দীপিত করে এবং এর উত্পাদন বাড়ায়। এছাড়াও, সূর্যের আলো যত তীব্র হয়, ততই দ্রুত আমরা সেরোটোনিন উত্পাদন করি। তাই অবাক হওয়ার কিছু নেই যে আমরা শীতকালে শরত্কালে খুব হতাশাবোধ করি। রোদ কেবল সেরোটোনিনের উত্পাদনকে উদ্দীপিত করে না এটি আপনার মেজাজ নির্বিশেষে আপনার জ্ঞানীয় কার্যকেও উন্নত করে।\nআকাশ মেঘলা থাকলেও কৃত্রিম আলো কাজ করে না তবে আপনি এখনও বাইরে বেশি আলো পেয়ে যাচ্ছেন, তাই উঠে পড়ুন। যেহেতু আপনি সারা দিন ধরে উত্পাদনশীল থাকেন, আমরা আপনাকে হাঁটতে যাওয়ার পরামর্শ দিই।\nঅনুশীলন দুটি উপায়ে সেরোটোনিন বাড়িয়ে তুলতে পারে। প্রথম এবং সর্বাগ্রে, যখন নিউরনগুলি সক্রিয় হয় তখন তারা সেরোটোনিন নিউরনগুলিও সক্রিয় করে। এটি সেরোটোনিন সংশ্লেষণকে উদ্দীপিত করে এবং আমাদের মস্তিষ্কে সেরোটোনিনের পরিমাণ বাড়িয়ে তোলে। অতিরিক্তভাবে, অনুশীলন আরেকটি হরমোনের স্তর বাড়িয়ে তোলে – ট্রিপটোফান, সেরোটোনিনের পূর্ববর্তী or\n৩. প্রাণীজ প্রোটিন\nট্রাইপটোফানকে সেরোটোনিনে রূপান্তরিত হওয়ার সাথে সাথে ট্রিপটোফেন বাড়িয়ে আমরা আমাদের সেরোটোনিনের স্তর নিয়ন্ত্রণ করতে পারি। অ্যানিম্যাল প্রোটিন ট্রাইপটোফানের একটি প্রধান উত্স। আপনি যা যা চয়ন করুন: মুরগী, ডিম, গো-মাংস, ভেড়ার বাচ্চা বা টার্কি, এই সমস্ত পণ্য ট্রাইপটোফান সংশ্লেষণ যোগ করবে এবং আপনাকে খুশি মনে করবে।\n৪. বেশি ঘুম পাও\nসেরোটোনিন আপনার ঘুমের গুণমান এবং পরিমাণকে প্রভাবিত করে তবে এই সিস্টেমটি বিপরীত পথে কাজ করে। আপনি যত বেশি ঘুমাবেন তত বেশি সেরোটোনিন পাবেন। ঘুমের অভাব হ’ল কারণ যা আমাদের দেহ এই হরমোন তৈরি করে না এবং সেরোটোনিনকে সঠিকভাবে প্রতিক্রিয়া জানায় না।\nদীর্ঘায়িত ঘুম বঞ্চনা আমাদের সেরোটোনিন পথগুলিকে ধ্বংস করে। আপনাকে পুরো অন্ধকার ঘরে ঘুমাতে হবে। ঘুমের সময়কাল7থেকে9ঘন্টা পর্যন্ত পরিবর্তিত হতে পারে।\n৫. বেশি পরিমাণে শর্করা খাবেন E\nআপনি যদি সেরোটোনিন যুক্ত করতে চান তবে আপনার ডায়েটে আরও বেশি পরিমাণে কার্বস অন্তর্ভুক্ত করা দরকার। কার্বোহাইড্রেটগুলি ইনসুলিন বাড়ায়, যা রক্তের প্রবাহ থেকে মস্তিষ্কের কোষগুলিতে অ্যামিনো অ্যাসিড বহন করে। ট্রাইপটোফান যেহেতু ইনসুলিন দ্বারা আক্রান্ত হয় না, তাই এই অ্যামিনো অ্যাসিড একটি গুরুত্বপূর্ণ ভূমিকা পালন করে। এটি সেরোটোনিনে পরিণত হয় এবং আমাদের আরও ভাল বোধ করে। সুতরাং, নিশ্চিত হয়ে নিন যে আপনি যথেষ্ট পরিমাণে আঠালো-মুক্ত শাকসব্জী এবং শস্য খান।\nExtra. অতিরিক্ত মাইক্রোনিউট্রিয়েন্ট পান\nআপনার আরও ভিটামিন বি6এবং ভিটামিন ডি খাওয়া দরকার সূর্যের আলো আরও ভিটামিন ডি পাওয়ার একটি ভাল উপায় তবে আপনি এটি লিভার, ডিমের কুসুম এবং সীফুড জাতীয় খাবারগুলিতে দেখতে পারেন। বি6এর জন্য, আপনি এটি মাছ, পালং শাক এবং সেলারি খাওয়ার মাধ্যমে পেতে পারেন।\n7. একটি ম্যাসেজ পান\nএকটি ভাল ম্যাসেজ করার পরে, আপনার দেহে সেরোটোনিনের স্তর 28% বৃদ্ধি পায়। ম্যাসেজ স্ট্রেস হরমোন কর্টিসলকে 31% হ্রাস করে এবং আরেকটি খুশি হরমোন – ডোপামিন বাড়ায়।\nWhy to Work From Coffee Shops For Better Productivity →


গাজীপুরে ৩০দিনে ৩০ খুন\nগাজীপুর মহানগরসহ জেলায় খুন আশংকা জনক ভাবে বেড়ে চলেছে।পাশাপাশি ধর্ষণ,শ্লীলতাহানি,শিশুহত্যা-নির্যাতন,ডাকাতি-ছিনতাই প্রভৃতি অপরাধও বৃদ্ধি পেয়েছে।একের পর এক এসব অধিকাংশ খুনের ঘটনার কোন রহস্যের কিনারা হচ্ছে না।ফলে জনমনে উদ্বেগ ও আতংক বেড়েই চলছে।প্রাপ্ত তথ্যানুযায়ী গত ৩০দিনে গাজীপুরে খুন হয়েছে ৩০ জন।অনুসন্ধানে দেখা গেছে,চলতি বছরে গত ৩ মার্চ থেকে ৩এপ্রিল পর্যন্ত ৩০দিনে শিশুসহ ৩০জন খুন হয়েছে।\nগত ৩ এপ্রিল (রোববার) নগরীর সালনা কাথোরার মৈশানবাড়ি এলাকায় পরেশ চন্দ্র ঘোষ (৬৫) নামে একজন মুক্তিযোদ্ধা আততায়ীর গুলিতে নিহত হয়েছেন। এই ঘটনায় তার ছেলে গৌতম চন্দ্র ঘোষ জয়দেবপুর থানায় হত্যা মামলা করেছে। তিনি সাংবাদিকদের বলেন, কয়েকদিন আগে বাড়ির পাশের একটি রাস্তায় গাড়ি চালানোকে কেন্দ্র স্থানীয় যুবক প্রদীপের সঙ্গে তার বিবাদ হয়। ওই সময় প্রদীপ তাকে গালাগাল করে এবং মেরে ফেলার হুমকি দেয়। এর দু’দিন পরই তার বাবা খুন হওয়ায় সে-ই বাবাকে খুন করেছে বলে আমার ধারণা।\nতবে এলাকাবাসী ও পুলিশ এটিকে ডাকাতি বলে জানায়। জয়দেবপুর থানার ওসি খন্দকার রেজাউল হাসান জানান, এই ঘটনায় প্রদীপ মমন্ডল (২৭) ও মঞ্জুর আলম (২৫) নামে দু’জনকে গ্রেফতার করা হয়েছে। জড়িত অন্যদের গ্রেফতারে পুলিশি তৎপরতা অব্যাহত রয়েছে।\nগাত ১৪ এপ্রিল গাজীপুরে পিতার হাতে পুত্র খুন হয়েছে।নিহতের নাম মোঃ রাজিব মিয়া(৩০)।সে গাজীপুর মহানগরের দক্ষিণ খাইলকুর এলাকায় খলিলুর রহমানের ছেলে।\nপুলিশ ও নিহতের স্বজনরা জানান, বুধবার সন্ধ্যায় পারিবারিক বিষয় নিয়ে পিতা-পুত্রের মধ্যে কথা কাটাকাটি হয়।এক পর্যায়ে খলিলুর রহমান ধারালো ছুরি দিয়ে রাজিবের বুকে আঘাত করে। পরে স্বজনরা আহতাবস্থায় রাজিবকে উদ্ধার করে গাজীপুরের বোর্ডবাজারের তায়রুননেছা মেমোরিয়াল মেডিকেল কলেজ হাসপাতাল হাসপাতালে নিয়ে যায়।সেখান থেকে ১০টার দিকে গাজীপুর শহীদ তাজ উদ্দীন মেডিকেল কলেজ হাসপাতালে নিলে কর্তব্যরত চিকিৎসক রাজিবকে মৃত ঘোষণা করেন।তার তিন বছরের একটি কণ্যা সন্তান রয়েছে।\nজয়দেবপুর থানার এসআই আজিজুর রহমান জানান, পারিবারিক কলহের জেরে এ হত্যাকান্ডের ঘটনা ঘটেছে বলে প্রাথমিকভাবে জানা গেছে।\nগাত ১৫ এপ্রিল গাজীপুর মহানগরীর হাতিয়াবহ এলাকা থেকে শারমিন আক্তার (২৫) নামে এক গৃহবধূর লাশ উদ্ধার করেছে পুলিশ। তার গলা, হাটু ও শরীরের বিভিন্ন স্থানে আঘাতের চিহ্ন রয়েছে।এ ঘটনায় নিহতের স্বামী আবদুর রহিম, শ্বশুর মো. ইব্রাহীম ও শ্বাশুড়ি তাছলিমা বেগমকে আটক করেছে পুলিশ।\nনিহত শারমিন গাজীপুর মহানগরীর বোর্ড বাজারের উত্তর খাইলকুর এলাকার মৃত দুলাল মিয়ার মেয়ে।\nজয়দেবপুর থানার এসআই সুজায়েত হোসেন জানান, চার বছর আগে রহিমের সাথে শারমিনের বিয়ে হয়। সংসারে তাদের একটি পুত্র সন্তান রয়েছে। বিয়ের পর থকে রহিম যৌতুকের জন্যে স্ত্রীকে প্রায়ই মারধর করত। শুক্রবার দুপুরে রহিম তাকে বেধড়ক মারধর করে। এলাকাবাসীর কাছ থেকে খবর পেয়ে বিকেলে বাড়ির উঠান থেকে শারমিনের লাশ উদ্ধার করা হয়। তার গলায় কালচে দাগসহ, হাটু ও শরীরের বিভিন্ন স্থানে আঘাতের চিহ্ন রয়েছে।\nতিনি আরো জানান, বাড়িতে গেলে রহিমের পরিবারের লোকজন জানায়, মারধোরের কারনে অভিমানে শারমিন আত্মহত্যা করেছে। গলায় দড়ি লাগিয়ে ঘরের ফ্যানের সাথে ঝুঁলতে দেখে তারা নামিয়ে দেখতে পান শারমিনের মৃত্যু হয়েছে।\nখবর পেয়ে পুলিশ নিহতের লাশ উদ্ধার করে ময়না তদন্তের জন্যে গাজীপুর শহীদ তাজউদ্দীন আহমেদ মেডিকেল কলেজ হাসপাতাল মর্গে পাঠিয়েছে। জিজ্ঞাসাবাদের জন্যে ওই তিনজনকে আটক করা হয়েছে।\nএদিকে ৭ এপ্রিল (বৃহস্পতিবার) নগরীর টেকনগপাড়া এলাকার একটি কালভার্ডের নিচ থেকে অজ্ঞাতপরিচয় তিন বছর বয়সী এক কন্যা শিশুর লাশ উদ্ধার করা হয়েছে। জয়দেবপুর থানার দারোগা এসআই ফিরোজ জানান, শিশুটির শরীরের বিভিন্ন স্থানে আঘাতের চিহ্ন ছিল।\nকালিয়াকৈরের বরিয়াবহ এলাকায় রত্নার বেগম (২৫) নামে এক গৃহবধূকে শ্বাসরোধে হত্যা করেছে স্বামী আবুল হাসেম। পুলিশ ব্যুরো অব ইনভেস্টিগেশন (পিবিআই) গাজীপুরের ইনস্পেক্টর হাফিজুর রহমান জানিয়েছেন, স্ত্রী হত্যার দায় স্বীকার করে স্বামী আবুল হাসেম গত ৬ এপ্রিল আদালতে স্বীকারোক্তিমূলক জবানবন্দি দিয়েছে। উপজেলার ফুলবাড়িয়া নাবিরবহ এলাকায় মনিরা (৩০) নামের অপর এক গৃহবধূকেও শ্বাসরোধে হত্যা করা হয়েছে বলে নিহতের পিতা মনির উদ্দিন মিয়া গত ৬ এপ্রিল জানিয়েছেন। স্বামী মোশাররফ হোসেনসহ আত্মীয়-স্বজনরা মনিরাকে হত্যার পর লাশ ঝুলিয়ে রাখে বলে তিনি অভিযোগ করেন। কালিয়াকৈর থানার ওসি মোতালেব মিয়া জানান, ময়না তদন্তের রিপোর্ট পেলেই পরবর্তী আইনি ব্যবস্থা নেয়া হবে। রত্নার স্বামী মোশারফ ঘটনার পর থেকেই পলাতক রয়েছে।\nএর আগে গত ১ এপ্রিল ২৫ বছর বয়সী এক যুবককে খুন করেছে দুর্বৃত্তরা। গাজীপুর মহানগরীর টঙ্গী ভাদাম এলাকার একটি ডোবা থেকে ওই যুবকের লাশ উদ্ধার করেছে পুলিশ। তার পরিচয় পাওয়া যায়নি। তার পরণে শার্ট ও প্যান্ট ছিল। টঙ্গী থানার দারোগা শাহীন জানান, লাশের শরীরে আঘাতের চিহ্ন রয়েছে।\nঅন্যদিকে কাপাসিয়ার নরসিংহপুর গ্রামে ১৩ বছরের কিশোরী জান্নাতুল ফেরদৌসকে তার মা ফাতেমা (৩৫) ও প্রেমিক ফাইজুদ্দিন মিলে গলা টিপে হত্যা করেছে। জান্নাতুল ফেরদৌসের বাবা হারুন অর রশীদ সৌদি প্রবাসী। মায়ের পরকীয়া দেখে ফেলায় জান্নাতুলের এ পরিণতি বলে অভিযোগ রয়েছে।\nএছাড়া কালীগঞ্জে চিত্তরঞ্জন শীল (৪০) নামে এক ব্যক্তিকে দুর্বৃত্তরা খুন করেছে বলে তার স্ত্রী অঞ্জনা রাণী অভিযোগ করেছেন। অতি স¤প্রতি অনুষ্ঠিত ইউপি নির্বাচনে নিহত চিত্তরঞ্জন শীল জামালপুর ইউনিয়নে আওয়ামী লীগের বিদ্রোহী প্রার্থী খায়রুল আলমের সক্রিয় কর্মী ছিলেন। তার শরীরের একাধিক স্থানে আঘাতের চিহ্ন ছিল। অভিযোগ উঠেছে, প্রতিপক্ষ ক্ষমতাসীন দলের প্রার্থীর লোকেরা তাকে হত্যা করেছে। তবে কালীগঞ্জ থানার ওসি জানান, পুলিশের ধারণা চিত্ত রঞ্জন পারিবারিক কলহের কারণে আত্মহত্যা করেছে।\nএর আগে ২২ মার্চ (মঙ্গলবার) রাতে গাজীপুর নগরীর কুনিয়া টেকপাড়া এলাকায় রফিকুল ইসলাম (৩৮) নামে এক ব্যবসায়ীকে পিটিয়ে হত্যা করা হয়েছে। ঋণের ৩৫ হাজার টাকা নিয়ে বাকবিত-তার এক পর্যায়ে তার খালাত ভাই মজিবুর রহমান ও তার লোকজন রফিককে পিটিয়ে হত্যা করে। নিহত রফিক মুরগী ব্যবসায়ী। তার পিতার নাম জুলহাস মিয়া।\nসবচেয়ে লোমহর্ষক ঘটনাটি ঘটে কালিয়াকৈর উপজেলার কাঁচারস এলাকায়। বাগানের বাঁশ কাটা নিয়ে বিরোধের জের ধরে মা আনোয়ারা বেগমকে (৬৫) দা দিয়ে কুপিয়ে হত্যা করেছে ছেলে শাহজাহান হোসেন সাজু (৪০)। কালিয়াকৈর থানার ওসি জানান, এ ঘটনায় হত্যা মামলা হয়েছে। ঘাতক শাহজাহান ঘটনার পর থেকেই পলাতক রয়েছে।\nগত ১৮ মার্চ রাতে গাজীপুর নগরীর বরুদা এলাকায় নিজ বাসভবনে খুন হয়েছেন সোনালী ব্যাংক গাজীপুর মূখ্য আঞ্চলিক কার্যালয়ের প্রিন্সিপাল অফিসার গিয়াস উদ্দিন (৬০)। তার ছোট ভাই ইসলামী ব্যাংকের কর্মকর্তা মহিউদ্দিন খান জানান, ভাবী জাহানারা (৫০), ছেলে শাহরিয়ার মানিক (৩০) ও শ্যালিকা পারভিন আক্তার (৪০) মিলে সম্পত্তির লোভে তাকে হত্যা করেছে। স্ত্রী পক্ষের আত্মীয়-স্বজন এই অভিযোগ অস্বীকার করেছে। জয়দেবপুর থানার দারোগা এসআই হুমায়ুন কবির জানান, ময়না তদন্ত রিপোর্ট পেলে মৃত্যুর সঠিক কারণ নিশ্চিত হওয়া যাবে।\nগত ১৯ মার্চ গাজীপুরের শ্রীপুর পৌরসভা এলাকার একটি খাল থেকে শনিবার অজ্ঞাত এক নারীর ভাসমান লাশ উদ্ধার করেছে শ্রীপুর মডেল থানা পুলিশ।\nশ্রীপুর মডেল থানার ভারপ্রাপ্ত কর্মকর্তা (ওসি) মো. আসাদুজ্জামান জানান, শ্রীপুর পৌরসভার কেওয়া দান্ডি খন্ড এলাকায় নোমান গ্রুপের আনোয়ারা মান্নান স্পিনিং মিল কারখানার পেছনের খালে নারীর লাশ ভাসতে দেখে এলাকাবাসী পুলিশে খবর দেয়। পরে শ্রীপুর থানার উপ-পরিদর্শক (এসআই) আব্দুছ ছাত্তার অজ্ঞাত ওই নারীর লাশ উদ্ধার করে থানায় নিয়ে আসে। লাশের ডান হাতে আঘাতের চিহ্ন রয়েছে। পরনে প্রিন্টের কামিজ এবং তার দুই পা পরনের সালোয়ার দিয়ে বাঁধা ছিল। ধারনা করা হচ্ছে দুর্বৃত্তরা নারীকে জোরপূর্বক ধর্ষনের পর হত্যা করে লাশ ওই খালের পানিতে ফেলে রেখে গেছে। পরে লাশ ভেসে ওঠে। নিহতের লাশ ময়না তদন্তের জন্য গাজীপুর শহীদ তাজ উদ্দিন আহমেদ মেডিকেল কলেজ হাসপাতালে পাঠানো হয়েছে।\nএর আগে খুন হন কালিয়াকৈরে প্রতিষ্ঠিত পল্লী বিদ্যুৎ ইন্টারস্টপ অ্যাপারেলস লিমিটেডের ফিনিশিং কোয়ালিটি কর্মকর্তা দীপক কুমার সাহা (৩৩)। গত ৫ মার্চ রাত ৯ টায় তিনি কর্মস্থল থেকে বাসার উদ্দেশে বের হন। দুদিন পর ওই কারখানর অভ্যন্তরে নির্মাণাধীন একটি ভবনের লিফটের গর্ত থেকে তার লাশ উদ্ধার করে পুলিশ। কালিয়াকৈর থানা ওসি জানান, তার ঠোঁট, কনুই ও হাঁটুতে আঘাতে চিহ্ন ছিল।\nগত ৬ মার্চ খুন হয় ময়মনসিংহ জেলার ফুলবাড়িয়া থানার এনায়েতপুর গ্রামের আব্দুস সাত্তারের স্ত্রী হাসিনা আক্তার (৩২) জয়দেবপুর থানার এসআই রুহুল আমীন জানান, দু’সন্তানকে নিয়ে গাজীপুর সিটি কর্পোরেশনের বাড়ীয়ালী গ্রামের শামীমার বাড়িতে ভাড়া থাকতো হাসিনা আক্তার। হাসিনা স্থানীয় বারবৈকা এলাকার ড্যান্ডি সোয়েটারস লিমিটেড কারখানার কর্মী। ঘটনার দিন শনিবার সন্ধ্যায় ছুটি শেষে কারখানা হতে সে বাসার উদ্দেশ্যে রওনা হলেও রাতে বাসায় ফিরে আসেনি। স্বজনরা খোঁজাখুঁজি করে পরদিন রবিবার সকালে বাসার কাছে সিনকি এ্যাপারেল্স কারখানার সামনে সড়কের পাশের একটি নীচু জমিতে গলায় ওড়না পেঁচানো অবস্থায় হাসিনার লাশ দেখতে পায়। খবর পেয়ে পুলিশ লাশ উদ্ধার করে। নিহতের গলায় ও শরীরে আঘাতে চিহ্ন রয়েছে। তাকে শ্বাসরোধ করে হত্যা করা হয়েছে বলে প্রাথমিকভাবে ধারণা করা হচ্ছে।\nএদিকে গত ৩ মার্চ (বৃহস্পতিবার) গাজীপুরের শ্রীপুরে শাহীন নামে আট বছরের এক স্কুলছাত্রকে খুন করা হয়েছে। তার পিতা এমদাদুল হকের সহকারী পাপ্পু (১৮) তাকে খুন করেছে বলে শ্রীপুর থানা পুলিশ জানিয়েছে।\nএছাড়াও স¤প্রতি গাজীপুর সিটি কর্পোরেশনের ক্ষমতাসীন আওয়ামী লীগ দলীয় দুই কাউন্সিলর মামুন ম-ল ও সানাউর রহমান গ্রুপের লোকজনের মধ্যে ব্যাপক গুলি বর্ষণের হোতারা এখনও গ্রেফতার হয়নি। উদ্ধার হয়নি সংঘর্ষে ব্যবহৃত অবৈধ অস্ত্রও। এনিয়েও জনমনে আতঙ্ক রয়েছে।\nএসব খুনাখুনি নিয়ে উদ্বেগ প্রকাশ করেছেন অনেকেই। গাজীপুরের বিভিন্ন সামাজিক সংগঠন ও এনজিও এবং মানবাধিকার সংস্থা অপরাধ বৃদ্ধি পাওয়ায় উদ্বেগ প্রকাশ করেছে। এমনকি জেলা আইনশৃঙ্খলা কমিটির সভায় অংশগ্রহণকারী অনেক সদস্য আইনশৃঙ্খলা অবনতির বিষয়ে উদ্বেগ প্রকাশ করেছেন।\nকালিয়াকৈর উপজেলা থেকে সরকার নিট নামে একটি তৈরি পোশাক কারখানার ব্যবস্থাপক শফিকুল ইসলামকে (৩৫) শ্বাসরোধ করে হত্যা করেছে দুর্বৃত্তরা।\nগত ১০ এপ্রিল (রোববার) সকালে তার লাশ উদ্ধার করে শহীদ তাজউদ্দিন আহমেদ মেডিকেল কলেজ হাসপাতাল মর্গে পাঠানো হয়।\nকালিয়াকৈর থানার এসআই মনিরুল ইসলাম বলেন, শফিকুল ইসলাম কারখানার ভেতরেই একটি কক্ষে বসবাস করতেন। শনিবার রাতে কোনো এক সময় দুর্বৃত্তরা তার গলায় শার্ট পেঁচিয়ে শ্বাসরোধ করে তাকে হত্যা করে। খবর পেয়ে রোববার সকালে তার মরদেহ উদ্ধার করা হয়।\nএদিকে কারখানার মালিক এবং অন্যান্য কর্মকর্তা পলাতক রয়েছেন বলে জানান মনিরুল ইসলাম।\nসর্বশেষ ১৭ এপ্রিল দিবাগত রাতে গাজীপুরের কালিয়াকৈরে দুর্বৃত্তদের ধারালো অস্ত্রের আঘাতে এক ব্যাবসায়ী নিহত হয়েছে। তার নাম আব্দুল খালেক (৫৫)। সে কালিয়াকৈর উপজেলার মৌচাকের বরাব এলাকার মৃত জমির উদ্দিনের ছেলে।\nকালিয়াকৈর থানার ওসি আব্দুল মোতালেব মিয়া জানান, কালিয়াকৈরের বরাব এলাকায় নিজ বাড়ির পাশে আব্দুল খালেকের মুদি দোকান রয়েছে। এ ছাড়াও তার কয়েকটি গাভী রয়েছে। প্রতিরাতের মতো সেগুলো পাহাড়া দিতে রবিবার দিবাগত মধ্য রাতে খালেক ঘর থেকে বের হন। সোমবার ভোর রাত তিনটার দিকে বাড়ির পাশে গোঙানির শব্দ পেয়ে প্রতিবেশীরা এগিয়ে গিয়ে তাকে গুরুতর আহতাবস্থায় দেখতে পায়। পরে আহত খালেককে উদ্ধার করে হাসপাতালে নেয়ার পথে সে মারা যায়। খবর পেয়ে পুলিশ সোমবার তার লাশ উদ্ধার করে ময়না তদন্তের জন্য শহীদ তাজ উদ্দিন আহমেদ মেডিকেল কলেজ হাসপাতালে পাঠায়। নিহতের কপালে ও নাকে ধারালো অস্ত্রের আঘাতের চিহ্ন রয়েছে। ধারনা করা হচ্ছে, দুর্বৃত্তরা তাকে ধারালো অস্ত্রের আঘাতে আহত করে ফেলে পালিয়ে যায়। এঘটনায় থানায় মামলা দায়েরের প্রস্তুতি চলছে।বিডিসংবাদ


বঙ্গবন্ধুর প্রতিকৃতিতে জাককানইবির নতুন উপাচার্যের শ্রদ্ধা | Bhalukanews.com\nমেহেদি জামান লিজন, বিশ্ববিদ্যালয় প্রতিনিধি: জাতীয় কবি কাজী নজরুল ইসলাম বিশ্ববিদ্যালয়ের(জাককানইবি) নবনিযুক্ত উপাচার্য অধ্যাপক ড. এ এইচ এম মোস্তাফিজুর রহমান জাতির জনক বঙ্গবন্ধু শেখ মুজিবুর রহমানের প্রতিকৃতিতে পুষ্পস্তবক অর্পণ করে শ্রদ্ধা নিবেদন করেছেন।\nনবনিযুক্ত উপাচার্য হিসেবে বিশ্ববিদ্যালয়ে দায়িত্ব গ্রহণের পর আজ ২৭ নভেম্বর (সোমবার) সকালে ধানমন্ডির ৩২ নম্বরস্থ বঙ্গবন্ধু জাদুঘরে এই শ্রদ্ধা নিবেদন করেন।\nএসময় বিশ্ববিদ্যালয়ের রেজিস্ট্রার (ভারপ্রাপ্ত) কৃষিবিদ ড. মোঃ হুমায়ুন কবীর, প্রক্টর জাহিদুল কবীর, সামাজিক বিজ্ঞান অনুষদের ডীন অধ্যাপক ড. মোঃ নজরুল ইসলাম,কলা অনুষদের ডীন অধ্যাপক ড. মুশাররাত শবনম, শিক্ষক সমিতির সভাপতি সহকারী অধ্যাপক তপন কুমার সরকার,সাধারণ সম্পাদক মোঃ শফিকুল ইসলাম, অগ্নিবীণা ও দোলনচাঁপা হলের প্রভোস্টগণ, উপ-পরিচালক (জনসংযোগ) এস.এম. হাফিজুর রহমান এবং শিক্ষক, কর্মকর্তাসহ বিশ্ববিদ্যালয় সাংবাদিক সমিতির সদস্যরা উপস্থিত ছিলেন।\nঅধ্যাপক ড. এ এইচ এম মোস্তাফিজুর রহমান জাতীয় কবি কাজী নজরুল ইসলাম বিশ্ববিদ্যালয়ের উপাচার্য হিসেবে ১৫ নভেম্বর সকালে আনুষ্ঠানিকভাবে দায়িত্বভার গ্রহণ করেন।\nরাষ্ট্রপতি ও বিশ্ববিদ্যালয়ের আচার্য জাতীয় কবি কাজী নজরুল ইসলাম বিশ্ববিদ্যালয় আইন ২০০৬এর ১০(১) ধারা অনুযায়ী অধ্যাপক ড. এ এইচ এম মোস্তাফিজুর রহমানকে জাতীয় কবি কাজী নজরুল ইসলাম বিশ্ববিদ্যালয়ের উপাচার্য (ভিসি) পদে রাজশাহী বিশ্ববিদ্যালয়ের সমাজবিজ্ঞান বিভাগের অধ্যাপক ড. এ এইচ এম মোস্তাফিজুর রহমানকে চার (০৪) বছরের জন্য নিয়োগ দেন।


বগুড়ায় হঠাৎ মঞ্চে সংস্কারপন্থী নেতা সিরাজ, স্লোগান | bdsaradin24.com বগুড়ায় হঠাৎ মঞ্চে সংস্কারপন্থী নেতা সিরাজ, স্লোগান | bdsaradin24.com\nবগুড়ায় হঠাৎ মঞ্চে সংস্কারপন্থী নেতা সিরাজ, স্লোগান\nরাজনীতি | 2018, September 01 06:53 pm\nবিএনপির ৪০তম প্রতিষ্ঠাবার্ষিকী উপলক্ষে সমাবেশে মিছিল নিয়ে যোগ দেন বিএনপির সংস্কারপন্থী নেতা বগুড়া-৫ (ধুনট- শেরপুর) আসনের সাবেক সাংসদ গোলাম মোহাম্মদ সিরাজ (নীল পাঞ্জাবি ও চশমা পরা)। বগুড়া শহরের নওয়াববাড়ি সড়কের বিএনপির দলীয় কার্যালয়ের সামনে । ০১ সেপ্টেম্বর বেলা ১১ টায় । ছবি: সোয়েল রানাবিএনপির সংস্কারপন্থী হিসেবে পরিচিত বগুড়ার শেরপুর-ধুনট আসনের সাবেক সাংসদ গোলাম মো. সিরাজ। ১১ বছর ধরে তিনি কার্যত দলীয় কার্যক্রমের বাইরে রয়েছেন। হঠাৎ আজ শনিবার দুপুর ১২টার দিকে বিএনপির প্রতিষ্ঠাবার্ষিকীর অনুষ্ঠানে দলবলে উপস্থিত হয়েছেন। অনুষ্ঠানে কয়েক হাজার নেতা-কর্মীর সামনে বক্তৃতাও করেছেন। সংকট শুরু এখানেই। এ সময় তাঁর বিরোধিতা করে দলীয় লোকজন স্লোগান দিয়েছেন। বিষয়টি নিয়ে অনুষ্ঠানে আসা অনেকে অস্বস্তিও প্রকাশ করেছেন।\nপ্রত্যক্ষদর্শী ব্যক্তিরা জানান, বিএনপির ৪০তম প্রতিষ্ঠাবার্ষিকী উপলক্ষে গতকাল শহরের নওয়াব বাড়ি সড়কের সামনে সমাবেশ অনুষ্ঠিত হয়। এ সময় দলীয় নেতারা বক্তব্য দেন। তাঁরা খালেদা জিয়া ও তারেক রহমানের মুক্তি দাবি করেন। পরে অনুষ্ঠানের সঞ্চালক বক্তব্য দেওয়ার জন্য গোলাম মো. সিরাজের নাম ঘোষণা করেন। এর পরপরই অনুষ্ঠানস্থলের অস্থায়ী মঞ্চের সামনে নেতা-কর্মীরা তাঁর বিরোধিতা করে স্লোগান শুরু করেন। এ সময় সিরাজ বিরোধিতাকারীদের থামানোর চেষ্টা করেন। কিন্তু তাতে কোনো কাজ হয়নি। পরে বগুড়া জেলা সভাপতি সাইফুল ইসলাম মাইকে ঘোষণা করে সবাইকে শান্ত করেন। এরপর আবার বক্তব্য শুরু করেন সিরাজ। এ সময় আবার তাঁর বিরোধিতা করে স্লোগান দেন নেতা-কর্মীরা। এই বিরোধিতাকারীদের পেছনে আরকে দল সিরাজের পক্ষে স্লোগান দেয়। এর মধ্যেই সিরাজ তাঁর বক্তব্য চালিয়ে যান। সব ভেদাভেদ ভুলে দলের লোকজনকে নিয়ে নির্বাচনে যাওয়ার আহ্বান জানান। আগামী নির্বাচনে সবাইকে ঐক্যবদ্ধ থেকে আওয়ামী লীগকে প্রতিহত করার আহ্বান জানান।\nসিরাজের বক্তব্যের সময় তাঁর বিরোধিতা করার কারণ জানতে চাইলে আশরাফুল নামের এক ব্যক্তি বলেন, গোলাম মোহাম্মদ সিরাজ সংস্কারপন্থী হয়ে বিগত ২০০৬ সাল থেকেই এলাকাছাড়া। রাজনৈতিক কোনো কর্মকাণ্ডে তাঁর অংশগ্রহণ নেই। একসময় দলীয় নেত্রীর নামে উল্টাপাল্টা বক্তব্য দিয়েছেন। তিনি তো বিএনপির ভালো চান না। তাঁকে এভাবে প্রকাশ্যে দলীয় সমাবেশে বক্তৃতা দিতে দেওয়া ঠিক নয়।\nএ সময় তাঁর পাশে ধুনট উপজেলা যুবদলের কর্মী পরিচয় দিয়ে এক ব্যক্তি বলেন, সুসময়ের বন্ধুর দরকার নেই। এখন বিএনপির জনপ্রিয়তা দেখে সিরাজ খালেদা জিয়ার অধীনে নির্বাচন করতে এসেছেন। সময় বদলাবে আবার তিনি বদলে যাবেন। বিষয়টি দলের জন্য খুব বিব্রতকর। বিএনপি শুধু দল নয়, এটি বগুড়ার মানুষের প্রাণের স্পন্দন।\nশেরপুর উপজেলা বিএনপির সভাপতি জানে আলম খোকা। তিনি ধুনট-শেরপুর আসনে ২০০৮ সালে বিএনপির দলীয় মনোনয়ন পান। এ নির্বাচনে খোকা আওয়ামী লীগের প্রার্থীর কাছে হেরে যান। তিনি মুঠোফোনে বলেন, ‘সিরাজ দলের বিরুদ্ধে আত্মঘাতী কথা বলেছেন। মসজিদ ঠিক রেখে সিরাজ ইমাম পরিবর্তনের কথা বলেছিলেন। আমি ওয়ান-ইলেভেনের পর থেকে রাজপথে আছি। সিরাজ দল করবেন, এই হিসেবে তাঁকে মাফ করেছে কেন্দ্র। কিন্তু সাধারণ নেতা-কর্মীরা তো এটা আর জানে না। তাঁরা সিরাজকে মানতে পারছেন না। এটা অবশ্যই বিব্রতকর। বিষয়টি সাধারণ নেতা-কর্মীদেরও জানানো দরকার।’\nএসব বিষয়ে জানতে চাইলে জেলা বিএনপির সভাপতি সাইফুল ইসলাম বলেন, ‘তাঁর বক্তব্যের সময় বিরোধিতাকারীদের তো পরে আমি থামিয়ে দিলাম। অনেক দিন পর দলীয় কার্যক্রমে এলে এমন ছোটখাটো সমস্যা হয়। এটা বড় কিছু নয়। এমন ঘটনায় তো হালকা বিব্রত হওয়া অস্বাভাবিক কিছু নয়। তবে সময় গেলে সব ঠিক হয়ে যাবে।’\nজেলা বিএনপির সাধারণ সম্পাদক জয়নাল আবেদীন চান বলেন, সিরাজকে হাইকমান্ডের সিদ্ধান্তে দলীয় কার্যক্রমে অংশগ্রহণের জন্য বলা হয়েছে। এটা অন্যভাবে দেখার কোনো কিছু নেই।\nখালেদা জিয়ার উপদেষ্টা হেলালুজ্জামান তালুকদার বলেন, ‘এটা খুব বেশি বিব্রত হওয়ার বিষয় নয়। রাজনীতিতে এটা স্বাভাবিক। এটা আমাদের এক সিদ্ধান্ত নয়। দলীয় সিদ্ধান্ত। নেতিবাচক তো কিছু নেই।’